 Akwụkwọ mgbaafọ nke 2015 yb15-IB  Akwụkwọ Mgbaafọ Ndịàmà Jehova nke 2015Peeji Mbụ na nke Ndị Bipụtara Akwụkwọ A 2015WATCH TOWER BIBLE AND TRACT SOCIETY OF PENNSYLVANIANdị Bipụtara YaWACHTTURM BIBEL- UND TRAKTAT-GESELLSCHAFT DER ZEUGEN JEHOVAS, E. V., SELTERSTAUNUSE Bipụtara Ya nỌnwa Jenụwarị 2015A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a.Isiokwu Ndị Dị nAkwụkwọ AIsiokwu Afọ 2015Ụmụ Izrel kwesịrị ikele Jehova nihi na ọ napụtara ha naka Fero na ndị agha ya nOké Osimiri Uhie. Anyị kwesịkwara iji obi anyị niile na-ekele Jehova. Nke bụ eziokwu bụ na anyị nwere ike ịda mbà nobi ma ọnwụnwa tara akpụ bịara anyị. Noge ahụ, icheta ihe ọma Jehova meerela anyị ga-akasi anyị obi, meekwa ka okwukwe anyị sikwuo ike.Otu nime ihe ọma Jehova meere anyị bụ na o kwere anyị nkwa na ọ ga-anapụta anyị nihe ọ bụla na-akpatara anyị nsogbu na obi erughị ala. Obi siri anyị ike na Jehova agaghị ahapụ anyị nagbanyeghị ihe isi ike ọ bụla anyị nwere ike inwe. Jehova, Onye na-azụ anyị dị ka atụrụ, hụrụ anyị nanya. Ọ na-enyekwa anyị ihe ọ bụla dị anyị mkpa ka anyị nwee ike ife ya nke ọma. Ọ dịghị mgbe Jehova ga-ahapụ anyị. Ọ bụ ebe mgbaba anyị na ike anyị. Ọ dịkwa njikere inyere anyị aka noge nsogbu. Ọma 46:1 Ọ bụrụ na anyị ana-atụgharị uche ná ngọzi ndị a, ọ ga-eme ka anyị die nsogbu ọ bụla kacha taa akpụ nwere ike ịbịara anyị. Nafọ a, ka anyị niile na-atụgharị uche nihe ọma ndị ahụ Jehova meere anyị. Ka ha meekwa ka anyị kelee Jehova, nihi na ọ dị mma.Ọma 106:1.Akwụkwọ Ozi Si nAka Òtù Na-achị IsiEzi Ụmụnna Anyị:Anyị na-ekele Chineke mgbe niile mgbe anyị na-echeta unu niile nekpere anyị, nihi na anyị na-eburu nuche mgbe niile ọrụ unu ji ikwesị ntụkwasị obi na-arụ na ndọgbu unu ji ịhụya na-adọgbu onwe unu nọrụ na ntachi obi unu nihi olileanya unu nwere nOnyenwe anyị Jizọs Kraịst nihu Chineke bụ Nna anyị. 1 Tesa. 1:2, 3 Amaokwu ndị a kwuru nnọọ ihe anyị na-eme nihi unu. Anyị na-ekele Jehova maka unu nakwa maka ọrụ ọma unu na-arụ. Gịnị mere anyị ji eme otú ahụ?Nafọ gara aga, unu ji ikwesị ntụkwasị obi rụọ ọrụ gbasara Alaeze Chineke, jirikwa ịhụya dọgbuo onwe unu nọrụ maka ya. Ọtụtụ nime unu gbalịrị jekwuoro Jehova ozi. Ụfọdụ nime unu kwagara nebe a chọkwuru ndị nkwusa ná mba ha ma ọ bụ ná mba ọzọ. Ndị ọzọ kwusara ozi ọma nebe ndị na-ekwo ekwo. Ọtụtụ rụkwara ọrụ ọsụ ụzọ inyeaka noge Ncheta Ọnwụ Jizọs, nọnwa ndị ha nwere onye nlekọta sekit, ma ọ bụ noge ahụ anyị kesara traktị, ya bụ, nỌgọst afọ 2014. Ọ bụ eziokwu na otú ihe si dịrị otu onye nwere ike ịdị iche notú o si dịrị ibe ya, ihe doro anyị anya bụ na unu ji obi unu niile jeere Jehova ozi. Unu emeela. Kọl. 3:23, 24 Neziokwu, ọrụ unu ji ikwesị ntụkwasị obi na-arụ so nihe mere anyị ji na-ekele Jehova.Obi dịkwa anyị ụtọ maka ndọgbu unu ji ịhụya na-adọgbu onwe unu nọrụ nịrụ ebe ndị anyị na-anọ efe Jehova. Anyị chọsiri ha ike nihi na ọtụtụ ndị na-abatanọgbakọ. Aịza. 60:22 Dị ka ihe atụ, nafọ gara aga, anyị nwere ndị nkwusa dị nde asatọ, narị puku abụọ na otu, na narị ise na iri anọ na ise. Nkezi ndị anyị mụụrụ Baịbụl kwa ọnwa dị nde itoolu, narị puku anọ na iri itoolu na itoolu, narị itoolu na iri atọ na atọ. Nihi otú a ọtụtụ ndị si na-abata nọgbakọ, e kwesịrị ịrụzigharị ọtụtụ alaka ụlọ ọrụ ma ọ bụ wusaa ha. Anyị chọkwukwara Ụlọ Nzukọ Alaeze. Anyị chọkwara ịrụ ọfis ndị nsụgharị nọtụtụ ebe nụwa ka ndị nsụgharị anyị nwee ike ibi nebe a na-asụ asụsụ ha na-arụ ọrụ ha.Nihi ya, onye ọ bụla kwesịrị ịjụ onwe ya, sị, Olee ihe m nwere ike ime iji nye aka rụọ ebe ndị a anyị na-anọ efe Chineke? Ụfọdụ nime anyị nwere ike iwepụta onwe ha soro rụọ ha. Ma anyị mà arụ ma ọ bụ na anyị amaghị arụ, anyị nwere ike iji ihe ndị dị oké ọnụ ahịa anyị nwere nye onyinye a ga-eji rụọ ebe ndị ahụ. Ilu 3:9, 10 Mgbe ndị Izrel na-arụ ụlọikwuu, ha nyere onyinye karịrị akarị nke na a gwara ha enyezila. Ọpụ. 36:5-7 O doro anya na ihe a Baịbụl kwuru ha mere ga-emetụ anyị nobi ma mee ka anyị na-enye onyinye. Ndọgbu unu ji ịhụya na-adọgbu onwe unu nọrụ nihe ndị a so nozi dị nsọ unu na-ejere Jehova. O sokwa nihe mere anyị ji na-ekele ya.E nwere ihe pụrụ iche na-enye anyị ọṅụ. Ihe ahụ bụ na ụmụnna anyị na-atachi obi. Dị ka ihe atụ, malite nafọ 1950, gọọmenti Saụt Koria na-atụ ụmụnna anyị ndị nwoke mkpọrọ maka na ha ekweghị aba amị ma ọ bụ rụọ ọrụ agha. Kemgbe ahụ, a tụọla ọtụtụ ụmụnna anyị mkpọrọ, mechaakwa tụọ ụmụ ha. E nwekwara ndị nke ka nọ na mkpọrọ. Nagbanyeghị nke a, okwukwe ha ka siri ike. Otú ha si atachi obi na-eme ka okwukwe anyị na-esikwu ike.NEritria, a tụrụ ụmụnna anyị nwoke atọ mkpọrọ kemgbe ihe karịrị afọ iri abụọ. E nwekwara ụmụnna anyị ndị nwoke na ndị nwaanyị na ụmụ ha atụrụ mkpọrọ obere oge. Anyị emeela elu mee ala ka a hapụ ha ma o nwebeghị isi. Nagbanyeghị mkpọrọ a, okwukwe ụmụnna anyị ka siri ike. Ha ka na-efe Jehova, nagbanyeghị na a na-emekpọ ha ọnụ. Anyị na-echeta ha nekpere anyị.Rom 1:8, 9.Nke bụ eziokwu bụ na ọtụtụ nime unu anọghị na mkpọrọ. Ma, ihe ndị dị ka nká na ọrịa na-anaghị ala ala na-enye ọtụtụ nime unu nsogbu. E nwekwara ụfọdụ nime unu di ha ma ọ bụ nwunye ha ma ọ bụ ndị ezinụlọ ha na-abụghị Ndịàmà Jehova na-akpagbu. Ụfọdụ nime unu na nsogbu ndị mmadụ na-amaghị banyere ha na-alụ. Nagbanyeghị ihe ndị a, unu ka ji obi unu niile na-efe Jehova. Jems 1:12 Anyị na-aja unu mma. Obi a unu na-atachi so nihe ọzọ mere anyị ji na-ekele Jehova.Neziokwu, ọrụ unu ji ikwesị ntụkwasị obi na-arụ, ndọgbu unu ji ịhụya na-adọgbu onwe unu nọrụ, nakwa ntachi obi unu, socha nihe ndị mere anyị ji na-ekele Jehova, nihi na ọ dị mma. Ọma 106:1 Anyị hụrụ unu niile nanya. Anyị na-arịọkwa Jehova ka o mee ka okwukwe unu sikwuo ike, ka ọ na-egboro unu mkpa unu, nakwa ka ọ na-agọzi unu ka unu nwee ike ịna-efe ya ruo mgbe ebighị ebi.Anyị bụ ụmụnna unu,Òtù Na-achị Isi nke Ndịàmà JehovaIhe Ndị E Mere nAfọ Gara AgaJehova Chineke si nike mmụọ nsọ mee ka Aịzaya buo amụma, sị: M ga-eweta ọlaedo jiri ya dochie ọla kọpa, m ga-ewetakwa ọlaọcha jiri ya dochie ígwè, were ọla kọpa dochie osisi, werekwa ígwè dochie nkume. Aịza. 60:17 Nafọ gara aga, anyị hụrụ ihe ndị doro anya gosiri na amụma a ka na-emezu. Otú ahụ iwepụ ihe dịbu adị ma jiri nke ka ya mma dochie ya si egosi na a na-enwe ọganihu, Ndịàmà Jehova na-enwe ọganihu nihi ihe ndị ha hazigharịrịla ná nzukọ ha noge ikpeazụ a.Mat. 24:3.Ọrụ Na-aga nIhu nIhu na WọwikA NA-ARỤ nnukwu ọrụ nebe ga-emecha bụrụ isi ụlọ ọrụ Ndịàmà Jehova na Wọwik, nke dị na Niu Yọk. Obi na-atọkwa ndị so na-arụ ọrụ nebe ahụ ụtọ. Ọtụtụ narị ụmụnna nwoke na ụmụnna nwaanyị ahapụla ọtụtụ ihe ha na-eme ka ha nwee ike iso rụọ ọrụ a. Nagbanyeghị ihe ndị ha hapụrụ, ọtụtụ nime ha ekwuola na o nwedịghị ọrụ ka iso na-arụ ọrụ nebe a mma. Ka anyị leba anya nihe na-eme na Wọwik.Ngalaba Na-ahụ Maka Iwu Ụlọ Nzukọ Alaeze nỤwa NiileOTÚ ọtụtụ ndị si na-abata ná nzukọ Jehova taa emeela ka ọ dị mkpa na a ga-arụkwu Ụlọ Nzukọ Alaeze, Ụlọ Mgbakọ, ụlọ akwụkwọ ebe nzukọ Jehova na-azụ ụmụnna nwoke na ụmụnna nwaanyị, nakwa Ọfis Ndị Nsụgharị. Nke a emeekwala ka ọ dị mkpa na a ga-arụ ihe ụfọdụ nalaka ụlọ ọrụ anyị dị iche iche. Nihi ya, nọnwa Ọktoba afọ 2013, Òtù Na-achị Isi hiwere ngalaba ọhụrụ ga-eme ka a gbapụ ọrụ ise ụkpụrụ ụlọ na ịrụ ha arụ ọsọ, nakwa ịrụzigharị ndị nke a rụrụla arụ na ilekọta ha otú na-agaghị efu oké ego ma ọ bụ rie oge. Aha a kpọrọ ya bụNgalaba Na-ahụ Maka Iwu Ụlọ Nzukọ Alaeze nỤwa Niile.Ngalaba a dị nisi ụlọ ọrụ anyị dị na Bruklin, NiuYọk. Ọ bụ Kọmitii Mbipụta nke Òtù Na-achị Isi na-elekọta ngalaba a.Ngalaba Na-ahụ Maka Iwu Ụlọ Nzukọ Alaeze ná Mpaghara Dị Iche Iche nỤwa,bụ ndị e nwere nalaka ụlọ ọrụ anyị ndị dị nỌstreleshia, Sentral Yurop, Saụt Afrịka, nakwa nAmerịka nọ nokpuruNgalaba Na-ahụ Maka Iwu Ụlọ Nzukọ Alaeze nỤwa Niile.Ọ bụ ngalaba ndị a na-ahụ maka ise ụkpụrụ ụlọ, ịrụ ha arụ, na ilekọta ha ná mpaghara ụwa nke ha nakwa ịhụ na a na-arụpụta Ụlọ Nzukọ Alaeze ngwa ngwa. Noge gara aga, ọ bụ Kọmitii Na-ahụ Maka Iwu Ihe Owuwu nÓgbè na-arụ Ụlọ Nzukọ Alaeze ná mba ụfọdụ. Ma, ná mba ndị na-abaghị ọgaranya, a na-esi ná ndokwa e mere maka mba ndị na-enweghị ego arụrụ ha nke ha. Ma ugbu a, e jikọtala ụzọ abụọ a ọnụ ka e nwee ike gbapụkwuo ọrụ a ọsọ.E hiwereNgalaba Na-ahụ Maka Iwu Ụlọ Nzukọ Alaezenalaka ụlọ ọrụ niile iji hazie ọrụ iwu Ụlọ Nzukọ Alaeze na Ụlọ Mgbakọ ngwa ngwa. Ọ bụ Kọmitii Alaka ka ngalaba a ga na-akọrọ otú ọrụ ha si aga. Otu ihe magburu onwe ya nihe a a gbanwere bụ na alaka ụlọ ọrụ ọ bụla nwere ike ịhọpụta ụmụnna ndị ọrụ ha ga-abụ inyere ọgbakọ dị iche iche aka ịrụ Ụlọ Nzukọ Alaeze na Ụlọ Mgbakọ.Nọnwa Eprel afọ 2014, nnukwu ọrụ ndị e ji naka karịrị narị abụọ na iri asaa. Ụfọdụ nime ha bụ Ọfis Ndị Nsụgharị iri itoolu, ụlọ mgbakọ iri atọ na ise, na narị alaka ụlọ ọrụ na iri atọ a na-arụ ọrụ na ha. Ụlọ Nzukọ Alaeze dịkwa oké mkpa nebe dị iche iche. E nwere ihe karịrị puku Ụlọ Nzukọ Alaeze iri na anọ a na-arụ ọhụrụ ma ọ bụ na-arụzigharị arụzigharị.Neziokwu, okwukwe anyị na-esikwu ike ka anyị na-ahụ ka ụmụnna anyị si ná mba dị iche iche, agbụrụ dị iche iche, na asụsụ dị iche iche na-abịakọta ọnụ soro na-arụ ụlọ ndị na-ewetara aha nsọ Jehova otuto ma na-ebuliya elu. Otu nwanna aha ya bụ Dan Molchan, onye na-arụ ọrụ nọfis Kọmitii Na-ahụ Maka Ndị Na-arụ Ọrụ na Betel kwuru, sị: Ihe a ga-arụ arụ ka dị ọtụtụ. Ọ bụ ya mere obi ji atọ anyị ụtọ na ụmụnna anyị ndị nwoke na ndị nwaanyị na-echeta anyị nekpere ma na-enye onyinye iji na-akwado ọrụ a. Ma, ndị anyị kacha ekele bụ ndị nke wepụtara onwe ha na-arụ ọrụ a.Baịbụl E Bipụtara ma Kwee Ka Ọ Ghara Imebi Ngwa NgwaNDỊÀMÀ JEHOVA ji Baịbụl kpọrọ ihe karịa akwụkwọ ọ bụla ọzọ. Anyị na-amụ ya mgbe niile ma jiri ya na-ezi ndị mmadụ ozi ọma Alaeze Chineke. Mat. 24:14 Ọ bụ ya mere ụmụnna anyị ji gbasie mbọ ike ka ha jiri ihe ndị mara mma na ndị na-agaghị emebi ngwa ngwa meeBaịbụl NsọNsụgharị Ụwa Ọhụrụ nke Akwụkwọ Nsọnke Bekee e bipụtara nafọ 2013.Mgbe ụmụnna anyị na-arụ ọrụ nebe a na-ebi akwụkwọ na Wọlkil, Niu Yọk, nke dị nAmerịka, gara nọfis otu onyeisi ụlọ ọrụ na-ekwe akwụkwọ ka ha na ya kparịta otú Baịbụl ọhụrụ a ga-adị, nwoke ahụ sịrị ha: O nweghị onye ga-emepụtali ụdị Baịbụl a unu chọrọ. Ọ dị mwute na ọtụtụ Baịbụl a na-emepụta taa na-ama mma nanya ma e dosa ha nọbá akwụkwọ, ma a naghị eme ha ka ha ghara imebi ngwa ngwa.Ụfọdụ BaịbụlNsụgharị Ụwa Ọhụrụndị e bipụtaburu anọteghị aka tupu ha emebie. Ọ bụ ya mere ụmụnna anyị ndị na-ebi akwụkwọ na Wọlkil ji kpachara anya na-achọ ụdị mkpo akwụkwọ na mgbá a ga-eji ekwe Baịbụl ọhụrụ a otú ọ na-agaghị emebi ngwa ngwa nagbanyeghị ebe e ji ya gaa nụwa. Ihe ndị ha chọpụtara mere ka ha mepụta Baịbụl ole na ole ma zigara ha ụmụnna anyị ndị bi ná mba dị iche iche nụwa, ma nebe a na-enwe oké okpomọkụ ma nebe a na-enwe oké oyi.Mgbe ọnwa isii gachara, e weghachiiri anyị Baịbụl ndị ahụ. Ụmụnna ndị ahụ na-ebi akwụkwọ lebara anya notú ha dịzi ma jiri ihe ha chọpụtara mepụta ndị nke ka mma ma zighachiri ha ụmụnna anyị. Baịbụl niile e zipụụrụ ụmụnna anyị ka e jiri ha chọpụta otú kacha mma a ga-esi kwee Baịbụl anyị dị otu puku na narị isii na iri itoolu. Ọ dabara na ole na ole nime ha mebiri nke ukwuu, ma a kpachaghị anya mebie ha. Dị ka ihe atụ, ụgbọala rịrị otu nime ha elu, mmiri mara otu nime ha chi abọọ, e nwekwara nke idei mmiri buuru mgbe e nwere ajọ ifufe na oké mmiri ozuzo.Nafọ 2011, noge a na-eweghachichabeghị Baịbụl ndị ahụ, Òtù Na-achị Isi zụtara ọkpọka ígwè abụọ na-ekwe akwụkwọ ngwa ngwa. E dowere otu na Wọlkil, dowe nke ọzọ nalaka ụlọ ọrụ anyị dị nEbina, Japan. Ihe bụ mkpa anyị noge ahụ abụghị naanị ibipụta Baịbụl niile ga-ezuru ụmụnna anyị, kama anyị chọkwara ịhụ na e nweghị ọdịiche ga-adị na Baịbụl ndị e biri na Wọlkil na ndị nke e biri nEbina.Mkpo Ya Na-afụkọta AfụkọtaMkpo Baịbụl ndị mbụ a na-afụkọta afụkọtaNá mbido afọ 2012, ebe abụọ ahụ a na-ebi akwụkwọ, ya bụ, na Wọlkil nakwa nEbina, malitere ibiNsụgharị Ụwa Ọhụrụnke afọ 1984 ma jiri mkpo akwụkwọ ndị e mepụtara ọhụrụ na-ekwe ha. Ma, e bughị ụzọ zigara ụmụnna anyị Baịbụl ndị ahụ ka a mara otú ha ga-adị. A chọpụtaziri na mgbá e ji kwee mkpo Baịbụl ndị ahụ na ihe ọzọ e tinyere nime mkpo ha mere ka ha fụkọtawa afụkọta. Nihi ya, a kwụsịrị ibipụta na ikwe Baịbụl ndị ahụ.Ndị mepụtara otu nime ihe ndị e ji kwee mkpo Baịbụl ndị ahụ kwuru na nsogbu mkpo akwụkwọ na-esighị ike na-enwe bụ na ọ na-afụkọtakarị afụkọta. Ha kwukwara na e nweghị ihe e nwere ike ime ka ọ kwụsị ime otú ahụ. Ma kama ibidozi mewe mkpo Baịbụl ndị siri ike, ụmụnna anyị kpebisiri ike na ha ga-achọta otú ha ga-esi emepụta mkpo Baịbụl na-esighị ike, bụ ndị ga-ama mma ma ghara imebi ngwa ngwa. Mgbe ọ fọrọ obere ka o ruo ọnwa anọ ha nọ na-achọ ụdị mgbá kacha mma na ihe ọzọ kwesịrị ekwesị a ga-etinye nime mkpo Baịbụl ahụ, ha nwetara ndị nke dị mma, bụ ndị ga-eme ka mkpo Baịbụl ghara isi ike, ma notu mgbe ahụ ghara ịfụkọta afụkọta. Ọ bụ mgbe ahụ ka ha bidoghachiri ibipụta na ikwe Baịbụl anyị.Ebe a na-ekwe akwụkwọ na WọlkilE mere ndokwa na a ga-ewepụtara ọhanezeNsụgharị Ụwa ỌhụrụBekee e degharịrị edegharị nỌktoba 5, 2013, ná nnọkọ Watch Tower Bible and Tract Society of Pennsylvania na-enwe kwa afọ. Na Fraịdee, Ọgọst 9, 2013, ndị na-ebi akwụkwọ na Wọlkil nakwa nEbina si nỊntanet nwetaBaịbụl a e degharịrị edegharị ma malite ibi ya nechi ya. Ọ bụ nỌgọst 15, 2013 ka e bipụtara Baịbụl mbụ zuru ezu. Ụmụnna ndị na-ebi akwụkwọ na Wọlkil nakwa nEbina rụrụ ọrụ izu asaa ehihie na abalị nke mere ha ji nwee ike ibipụta na izipụ ihe karịrị otu nde Baịbụl na narị puku isii, bụ Baịbụl ole a tụrụ anya ga-ezu mmadụ niile ga-abịa nnọkọ ahụ otu otu.Ọ bụ eziokwu na Baịbụl ọhụrụ a mara mma, ọ gaghịkwa emebi ngwa ngwa, ma ihe kacha mma na ya bụ na ihe e dere na ya ga-enye ndị mmadụ ndụ. Otu nwanna nwaanyị bi nAmerịka so ná ndị natara Baịbụl a nụbọchị e kesara ya. Nechi ya, o dere, sị: Ugbu a anyị nwetara Baịbụl ọhụrụ a, m na-aghọtazi Baịbụl karịa otú m na-aghọtabu ya.Nnọkọ Kacha Buo Ibu Ndịàmà Jehova NwetụrụlaNA Satọdee, Ọktoba 5, 2013, ụmụnna dị 257,294, bụ ndị si mba iri abụọ na otu, bịara nnọkọ nke otu narị na iri abụọ na itoolu nke Watch Tower Bible and Tract Society of Pennsylvania na-enwe kwa afọ. Ụfọdụ bịara nụlọ nzukọ a nọ nwee nnọkọ a, ebe ndị ọzọ nọ nebe ndị ọzọ ma si nỊntanet na-ekiri ihe a na-eme. Ná ngwụcha izu ahụ, ọtụtụ ụmụnna anyị nọ nebe dị iche iche lee ihe omume ahụ e tinyere na teepụ. A gụkọta ndị niile bịara nnọkọ a na ndị nọ ebe ọzọ kirie ma gere ya, ha dị 1,413,676. Ha niile si mba iri atọ na otu. Ihe a bụ nnọkọ kachanụ Ndịàmà Jehova nwetụrụla.Kemgbe afọ 1922, Ndịàmà Jehova na-esi na telefon nakwa na redio eme ka ọtụtụ ndị nọ nebe dị iche iche nụwa gere ihe a na-ekwu ná mgbakọ ha. Taa, a na-esi nỊntanet eme ka ndịnọ ma nime ime obodo na-egere ma na-ekiri ihe a na-eme nebe ọzọ noge a na-eme ihe ahụ ma ọ bụ mgbe e mechara ya.Ọtụtụ ụmụnna nọ nalaka ụlọ ọrụ anyị dị iche iche rụrụ ọrụ ihe karịrị otu afọ ka ha nweta ihe ga-eme ka ha si nỊntanet na-ekiri ma na-egere ihe na-eme ebe ọzọ. Ná ngwụcha izu ụbọchị e nwere nnọkọ ahụ, ụmụnna anyị ndị okwu gbasara Ịntanet doro anya si na Bruklin, Niu Yọk, na-ele otú ihe a ha rụrụ si na-arụ ọrụ iji hụ na e gosiri ụmụnna anyị ndị nọ ná mpaghara dị iche iche nụwa ihe omume ahụ. Ha rụrụ ọrụ nakwụsịghị akwụsị ruo mgbe e mechara ihe omume a nebe niile a chọrọ ka e mee ya.E Nyefere Jehova Alaka Ụlọ Ọrụ Anyị Dị na Sri LankaỤMỤNNA anyị ndị Sri Lanka yiiri uwe ọdịnala ha ma jiri obi ụtọ nabata otu narị ụmụnna na iri atọ si mba iri na itoolu bịa maka inyefe Jehova alaka ụlọ ọrụ anyị dị na Sri Lanka. Ụmụaka bụrụ abụ Alaeze anyị. Mmadụ niile kirikwara ihe dị iche iche e ji gosi omenala na ọdịnala ndị Sri Lanka, rie nri ha a kwọrọ aka sie, nụrụ egwú ha ma soro ụmụnna ha kpakọrịta. Obi tọrọ onye ọ bụla ụtọ.Ọ bụ na Satọdee, Jenụwarị 11, 2014, ka e nyefere Jehova ụlọ ọhụrụ ndị a rụrụ na ndị nke a rụzigharịrị arụzigharị nalaka ụlọ ọrụ ahụ. Narị mmadụ asatọ na iri itoolu na atọ gere ntị nihe omume ahụ nasụsụ atọ. Ha niile ji obi ụtọ kụọ aka mgbe Nwanna Mark Sanderson, onye so nÒtù Na-achị Isi, jụrụ ha, sị: Ùnu ga-achọ inyefe Jehova Chineke ụlọ ọhụrụ ndị a?Nechi ya, puku mmadụ asaa na narị asaa na otu gere ntị nihe omume e ji kọwaara ha ihe niile e mere mgbe e nyefere Jehova alaka ụlọ ọrụ ahụ, geekwa okwu ọzọ tọrọ ụtọ Nwanna Sanderson kwuru. Ụmụnna anyị ndị zukọrọ nebe ise dị iche iche ná mba ahụ nọkwa na-ekiri ihe omume ahụ ma na-anụ ihe a na-ekwu. Ihe a bụ nke mbụ a na-eme ka ụmụnna anyị ndị nọ nebe dị iche iche ná mba ahụ nwee ike ịna-ahụ ibe ha notu oge, nụkọọ Okwu Chineke ma bụkọọ abụ ọnụ. A gaghị echefu nnọkọ a echefu nihi na, neziokwu, o mere ka ụmụnna anyị ṅụrịa ọṅụ nke ukwuu.Nehe. 12:43.Ikpe Gbasara Ndịàmà JehovaAMINIAEbidola Inye Ụmụnna Anyị Na-achọghị Ịrụ Ọrụ Soja Ọrụ Ọzọ Ha Ga Na-arụAminia: Gọọmenti mba a enyela ụmụnna anyị ọrụ ọzọ ha nwere ike ịrụ kama ịrụ ọrụ soja. Ọ bụ nime ime obodo ka e nyere ha ọrụ a. Nebe ahụ, ha na-ewepụta ohere na-aga ekwusa ozi ọmaNafọ 2013, gọọmenti Aminia bidoro inye ndị na-achọghị ịrụ ọrụ soja ọrụ ọzọ ha ga na-arụ. Nke a emeela ka Ndịàmà Jehova bi nAminia, bụ ndị akọnuche ha na-anaghị ekwe rụọ ọrụ soja, hụ ọrụ ọzọ ha nwere ike ịrụ kama ịga mkpọrọ. Alaka ụlọ ọrụ anyị kwuru na malite nọnwa Jenụwarị afọ 2014, ụmụnna iri asaa na otu ebidola ịrụ ọrụ ọzọ e nyere ha. Dị ka ihe atụ, e nwere ndị a gwara ka ha rụwa ọrụ nebe a na-esi nri, nweekwa ndị a gwara ka hanyewere ndị nọọsụ aka nụlọ ọgwụ. Ndị na-ahazi ọrụ a ekwuola okwu ọma banyere àgwà ọma ụmụnna anyị na otú ha si arụsi ọrụ ike nagbanyeghị na ọrụ a na-ekenyekarị ha na-esi ezigbo ike. Ma, obi dị ụmụnna anyị ụtọ na gọọmenti haziri ọrụ ndị ha ga na-arụ, akọnuche ha aghara ịna-ama ha ikpe na ha na-eme ihe Ndị Kraịst na-ekwesịghị ime.Otu nwanna sịrị: Anyị na-ekele Jehova na o mere ka e kwe anyị rụwa ọrụ ọzọ na-abụghị ọrụ soja. O meela ka anyị nọpụ iche nụwa ma nwere onwe anyị ife ya.DỌMINIKAN RIPỌBLIKEnyela Ndịàmà Jehova Ikike Ijikọta Ndị Chọrọ Ịgba AkwụkwọNafọ 1954, gọọmenti Dọminikan Rịpọblik na Vatikan bịanyere aka nakwụkwọ, nke mere ka ọ bụrụ naanị Chọọchị Katọlik bụ okpukpe e nyere ikike ijikọta nwoke na nwaanyị chọrọ ịgba akwụkwọ ná mba ahụ. Ọ bụrụ na nwoke na nwaanyị achọghị ịgba akwụkwọ na Chọọchị Katọlik, onye na-arụ ọrụ nụlọ ọrụ gọọmenti nke na-ahụ maka ịgba akwụkwọ nwere ike ijikọta ha. Ma nafọ 2011, gọọmenti mba a mere iwu ọhụrụ nke nyere ndị nnọchiteanya ruru eru si nokpukpe ndị ọzọ ikike ijikọta nwoke na nwaanyị ka ha bụrụ di na nwunye. Gọọmenti mba ahụ zụrụ ndị niile chọrọ ka e nye ha ikike ahụ. Alaka ụlọ ọrụ anyị dị na Dọminikan Rịpọblik họpụtara ndị okenye iri atọ ka ha gaa ọzụzụ ahụ. Nime ihe karịrị puku mmadụ abụọ gara ọzụzụ ahụ, ọ bụ naanị mmadụ iri atọ na abụọ ka e nyere ikike ahụ. Ma, e nyechara ụmụnna anyị ahụ dị mmadụ iri atọ ikike ijikọta Ndịàmà Jehova chọrọ ịgba akwụkwọ.INDIAHa Kpebisiri Ike na Ha Ga Na-ekwusa Ozi Ọma nAtụghị EgwuSundeep na Deepalakshmi MuniswamyNa Jenụwarị 27, 2014, Ụlọ Ọrụ Na-ahụ Maka Ihe Ndị Ruru Mmadụ na steeti Kanataka kwuru na onyeisi ndị uwe ojii na-arụ ọrụ nụlọ ọrụ ndị uwe ojii dị na Old Hubli megburu Nwanna Sundeep Muniswamy. Ihe mere ha ji kwuo otú ahụ bụ na o nweghị ihe onyeisi ndị uwe ojii ahụ mere iji chebe ya mgbe ìgwè mmadụ wakporoya na Jun 28, 2011. Ụlọ Ọrụ ahụ kwuru na onyeisi ndị uwe ojii ahụ mere ihe na-adịghị mma, nyekwa iwu ka gọọmenti steeti Kanataka taa ya ahụhụ. Ha kwukwara ka ọ kwụọ Nwanna Muniswamy puku rupii iri abụọ ihe karịrị puku naịra iri ise. Ụlọ ọrụ ahụ nyere iwu ka gọọmenti si nụgwọ ọnwa onyeisi ndị uwe ojii ahụ were ego ahụ.Nwanna Muniswamy kwuru na ya na ezinụlọ ya na-ekele Jehova maka otú okwu ahụ si bie, ha kpebisikwara ike na ha ga na-ekwusa ozi ọma natụghị egwu. Ihe e kpebiri nikpe ahụ emeela ka okwukwe ụmụnna anyị nọ nobodo ahụ sie ike, meekwa ka obi sie ha ike na Jehova ga na-echebe ndị ya. O meekwala ka ndị ọnụ na-eru nokwu mata na ha kwesịrị ịhụ na e megbughị Ndịàmà Jehova bi na Kanataka. Nwanna Muniswamy na nwanna ọzọ ka nwere ikpe ọzọ dị nụlọikpe. Ọ bụ ihe mere mgbe a wakpọrọ Nwanna Muniswamy bọlitere ya.KEGỊSTANÒtù Ndị Ọkàikpe Bụ O Kwuchaa O Bie nOkwu Gbasara Iwu nỤlọikpe Kasị Elu Ekpebiela na Mmadụ Nwere Ike Ịjụ Ịrụ Ọrụ SojaỤmụnna ndị akọnuche ha na-ekweghị rụọ ọrụ soja ná mba a agaghị echefu Nọvemba 19, 2013 echefu. Ọ bụ nụbọchị ahụ ka Òtù Ndị Ọkàikpe Bụ O Kwuchaa O Bie nOkwu Gbasara Iwu nỤlọikpe Kasị Elu ná mba a kpebiri ikpe Ndịàmà Jehova iri na otu. Ha kwuru na iwu mba a akwadoghị ọrụ e kenyere ndị a akọnuche ha na-ekweghị rụọ ọrụ soja. Tupu ha ekpebie ikpe a, iwu mba ahụ kwuru na ndị akọnuche ha na-ekweghị rụọ ọrụ soja ga na-akwụ ndị soja mba ahụ ụgwọ iji na-akwado ọrụ ndị soja na-arụ. Iwu ahụ kwukwara na ọ bụrụ na oge e nyere ha ka ha rụọ ọrụ ahụ ezuo, a ga-edeba aha ha nakwụkwọ ebe a na-ede aha ndị soja ga-eso lụọ agha ma agha su. Ụlọikpe ahụ mere ka o doo anya na ịmanye ndị akọnuche ha na-ekweghị gaa agha ka ha gaa rụọ ụdị ọrụ a megidere iwu mba ahụ nke kwuru na mmadụ nweere onwe ya ikpe okpukpe ọ chọrọ. Ná mbido afọ 2014, Ụlọikpe Kasị Elu nke mba Kegịstan mere ihe ahụ Òtù Ndị Ọkàikpe Bụ O KwuchaaO Bie nOkwu Gbasara Iwu kpebiri ma kwuo na aka Ndịàmà Jehova iri na anọ a maburu ikpe dị ọcha. Ọ bụ otú a ka ikpe e kpewere kemgbe afọ asaa si bie, ndị ahụ akọnuche ha na-ekweghị rụọ ọrụ soja enwerezie onwe ha. Otú obi si sie ụmụ okorobịa a na-eme udo ike emeela ka e bulie aha Jehova elu, meekwa ka ụmụnna anyị nwere onwe ha ife Chineke na Kegịstan.Kegịstan: Ndịàmà Jehova e wepụrụ okwu ha nụlọikpe kacha elu e nwere na KegịstanNAỊJIRỊAJehova Agbachiterela MNa steeti Abịa dị na Naịjirịa, a na-eyikarị Ndịàmà Jehova egwu ma na-akpapụ ha nobodo nihi na ha anaghị ekwe eso nòtù ebiri.Òtù ebiri ndị a na-emekarị ihe ike ma na-eme ememme ndị ọgọ mmụọ. Notu isi ụtụtụ nọnwa Nọvemba afọ 2005, ndị òtù otu ebiri e nwere nobodo Asaga Ọhafịa wabatara nụlọ Nwanna Emmanuel Ogwo na nwunye ya ma bukọrọ ihe niile ha jibiri iji manye ya ka o soro òtù ebiri ha. Naanị ihe fọọrọ di na nwunye a bụ uwe ha yi nahụ. Nafọ 2006, ndị obodo ahụ chụpụrụ Nwanna Ogwo nụlọ ya nakwa nobodo ha. Nwanna Ogwo na nwunye ya gbagara nụlọ otu nwanna bi nobodo ọzọ. O nweghị ihe kọrọ ha nebe ahụ ha gbagara. Nafọ sochiri ya, Nwanna Ogwo laghachiri nụlọ ya. Ma, ndị obodo ya nọgidere na-enye ya nsogbu ka ọ bata nòtù ebiri ha. Ha ekwekwaghị ebughachiri ya ngwongwo ya.NEprel 15, 2014, Ụlọikpe Kasị Elu e nwere na steeti Abịa kpebiri ikpe ahụ. Ụlọikpe ahụ kwuru na Nwanna Ogwo nweere onwe ya ikpebi òtù ọ ga-eso ma ọ bụ okpukpe ọ ga-ekpe. Ndị òtù ebiri ahụ ebughachirila Nwanna Ogwo ngwongwo ya ha buuru. Ndị obodo ahụ anaghịzi eji ike akpapụ ụmụnna anyị otú ha na-emebu. Ụmụnna anyị nọ nobodo Asaga Ọhafịa na-ekwusakwa ozi ọma nenweghị onye na-enye ha nsogbu.Nwanna Ogwo kwuru ihe mere mgbe ụlọikpe ahụ biri ikpe ahụ. Ọ sịrị: Obi ụtọ mere ka m malie elu. Ọṅụ juru m obi. Nobi m, ama m na ọ bụ Jehova meriri. Ndị mmụọ ozi nọnyeere m. Jehova agbachiterela m.RỌSHỊAỤlọikpe Kpebiri na A Gaghị Amachi jw.orgỌtụtụ ikpe ụmụnna anyị nọ na Rọshịa nwere nụlọikpe emeela ka ozi ọma na-aga nihu. Fil. 1:12 Nagbanyeghị na ụfọdụ ndị nọ nọchịchị na ndị isi okpukpe achọghị iji anya ahụ Ndịàmà Jehova, okwukwe ụmụnna anyị bi na Rọshịa ka siri ike, Jehova na-agọzikwa mbọ ha na-agba.Otu ihe gosiri na nke a bụ eziokwu bụ mmeri ụmụnna anyị nwetara nụlọikpe dị nobodo Tivee. Nafọ 2013, otu ọkàiwu na-ekpechite ọnụ gọọmenti Rọshịa nobodo Tivee gbara akwụkwọ nụlọikpe ka a machie ebe Ndịàmà Jehova na-edebe ihe nỊntanet bụ jw.org nebe niile na Rọshịa. Ụlọikpe ahụ kpebiri okwu ahụ ma kwuo ka e mee ihe ọkàiwu ahụ kwuru. Ma, ha agwaghị ndị na-anọchite anya Ndịàmà Jehova banyere ikpe ahụ. Mgbeụmụnna anyị matara ihe merenụ, ha tinyere akwụkwọ ka e kpegharịa ikpe ahụ. Na Jenụwarị 22, 2014, Ụlọikpe Ukwu dị na Tivee kagburu ihe ụlọikpe mbụ ahụ kpebiri ma biere anyị ikpe. Ihe a Jehova mere emeela ka ọtụtụ ụmụnna anyị bi na Rọshịa na-aga na jw.org enweta ihe ndị ga-enyere ha aka ka ha na Jehova na-adịkwu ná mma. Ekpere ụmụnna anyị nụwa niile sokwa mee ka nke a nwee isi.TỌKIEkwetabeghị Ka Ndị Akọnuche Ha Na-ekweghị Rụọ Ọrụ Soja Rụwa Ọrụ ỌzọA tụrụ Bariş Görmez, bụ Onyeàmà Jehova bi na Tọki, mkpọrọ ihe karịrị afọ anọ maka na o kweghị arụ ọrụ soja. Mgbe nwanna a nọ nụlọ mkpọrọ, ndị amị na ndị uwe ojii mesiri ya ike. Ha gbara ya ụkwụ, jirikwa okpiri kụtara ya isi aba okpu. Ọ takwara ahụhụ nụlọ mkpọrọ. Nwanna Görmez toro ezigbo ogologo. Ọ dị amaụkwụ asaa. Nihi ya, ọ naghị ehili ụra nàkwà e nyere ya. Kama, ọ na-eji àkwà abụọ a tụkọtara ọnụ ma sụkọta onwe ya asụkọta ka o nwee ike ịba ya. Ma ndị isi ụlọ mkpọrọ ahụ mechara kweta ka ọgbakọ dị nso nụlọ mkpọrọ ahụ wetara ya matras dị ezigbo ogologo, ya ejiri ya na-ehi ụra.Nafọ 2008, Nwanna Görmez na ụmụnna atọ ọzọ gbara mba Tọki akwụkwọ nỤlọikpe Na-ahụ Maka Ihe Ruuru Mmadụ na Yurop. Nakwụkwọ ha gbara, ha kwuru na mba Tọki na-emegbu ha emegbu maka na akọnuche ha ekweghị ha rụọ ọrụ soja. Na Jun 3, 2014, ụlọikpe ahụ biiri Ndịàmà Jehova anọ ahụ ikpema gwa mba Tọki ka ha kwụọ ụmụnna ndị ahụ ego ha mefuru nakwa ego iti aka nobi. Ihe a bụ nke ugboro atọ ụlọikpe ahụ biiri Ndịàmà Jehova ikpe nikpe ha na mba Tọki nwere, ya bụ, nokwu gbasara ịrụ ọrụ soja. Ka ọ dị ugbu a, e nweghị Onyeàmà Jehova nọ nụlọ mkpọrọ ná mba Tọki. Ma, okwu a agaghị ebi ruo mgbe mba Tọki kwetara ịhapụ ndị akọnuche ha na-ekweghị rụọ ọrụ soja ka ha ṅụrụ mmiri tọgbọ iko.Ikpe Ndị Anyị Kwuru Banyere Ha nAkwụkwọ Mgbaafọ nke 2014Azebaịjan:Ndị uwe ojii ka na-abata nebe ụmụnna anyị na-amụ ihe akpaghasị ọmụmụ ihe ha. Ha ka na-enyocha ihe ndị e dere nakwụkwọ ha, na-ejide ha mgbe ha na-ezi ozi ọma ma na-emegbu ha nụzọ ndị ọzọ. Gọọmenti ekwebeghị enyeghachi Ndịàmà Jehova ikike ka ha soro nokpukpe ndị e nwere ná mba a. Ndịàmà Jehova agbaala mba Azebaịjan akwụkwọ ugboro iri na itoolu nỤlọikpe Na-ahụ Maka Ihe Ruuru Mmadụ na Yurop nihi otu okwu a. Ma,Baịbụl NsọNsụgharị Ụwa Ọhụrụ nke Akwụkwọ Nsọe wepụtara nasụsụ Azebaịjani nakwa otú ndị nkwusa nọ ná mba a si na-amụba gosiri na Jehova na-agọzi ha.Eritria:A ka na-akpagbu ụmụnna anyị. Ma, ha na-edi ya, jirikwa obi ha niile na-efe Jehova. Kemgbe Septemba 24, 1994, ụmụnna atọ aha ha bụ Paulos Eyassu, Isaac Mogos, na Negede Teklemariam ka nọ nụlọ mkpọrọ. Ha anọọla ebe ahụ afọ iri abụọ. Mgbe a na-echeta Ọnwụ Jizọs nEprel 14, 2014, ndị ọchịchị nwụchiri ma Ndịàmà Jehova ma ndị ọzọ so ha bịa bụ ndị ruru ihe dị ka otu narị mmadụ na iri ise. Onye kacha bụrụ nwata nime ha dị otu afọ na ọnwa anọ, ebe onye kacha mee agadi nime ha dị afọ iri asatọ na ise. Mgbe e kwuru okwu ihu ọha pụrụ iche nEprel 27, 2014, ndị ọchịchị nwụchikwara ma Ndịàmà Jehova ma ndị ọzọ so ha bịa. Ha dị mmadụ iri atọ. Ma, a hapụla ọtụtụ nime ha.Kazakstan:Ụlọ Ọrụ Na-ahụ Maka Ihe Gbasara Okpukpe ná mba a ekwetabeghị ka e webatawa ụzọ akwụkwọ iri na anọ Ndịàmà Jehova na-ebipụta ma ọ bụ ka e kesawa ha ná mba a. A naghịkwa ekwe ụmụnna anyị ka ha kọọrọ ndị ọzọ ihe ha kweere ọ gwụla ma hà nọ nebe gọọmenti nyere ha ikike ịna-ezukọ amụ ihe. A maakwala ihe dị ka ụmụnna iri ise ikpe maka na ha ziri ndị mmadụ ozi ọma bụ nke a sịrị na e nyeghị ha ikike ime. Mmadụ iri abụọ na isii agbaala mba a akwụkwọ naka Ngalaba Òtù Mba Ụwa nke Na-ahụ Maka Ihe Ruuru Ndị Mmadụ ka ha mara ma à ga-ekwe ha fewe Chineke otú ha chọrọ.Ihe Ndị Mere nEbe Dị Iche Iche nỤwaHa Na-enye Ndị Ọzọ Ihe Ha Nwetara na jw.orgỊntanet adịbeghị ebe niile naKuba,ma ndị chọrọ ịga nỊntanet nwere ike ịga nebe dị iche iche ụlọ ọrụ telifon mepere ma si na ha banye nỊntanet. Ma, ọ na-adị ezigbo oké ọnụ. Ọ bụ ya mere alaka ụlọ ọrụ anyị ji gbaa ọgbakọ dị iche iche ume ka ha mee ndokwa ka otu onye nkwusa na-aga na jw.org enweta akwụkwọ anyị na ihe ndị a na-egere egere nakwa vidio. Ya lọta, ya ekesaara ndị nkwusa ndị ọzọ ha na ya nọ nọgbakọ ihe ndị o nwetara. Ọ bụ ihe a ka ụmụnna anyị na-eme. Ọ na-enyekwara ha ezigbo aka.Ụlọ Nzukọ Alaeze Dị Ha Mkpa Karịa EkwentịE nwere nwata nwaanyị dị afọ iri aha ya bụ Teona na nwanne ya nwaanyị dị afọ asatọ aha ya bụ Tamuna. Ha bi ná mbaJọjia.Ha abụọ chọrọ inweta ekwentị. Nihi ya, nne papa ha kwere ha nkwa na ya ga na-esi nụgwọ ezumike nká ya na-enye ha ego kwa ọnwa ruo mgbe ha ga-enweta ego ga-ezuru ha ịzụta ekwentị. Ma, ọ dị mwute na nne papa ha a nwụrụ na mberede. Mgbe ihe a mere, ndị ezinụlọ ha nyere ụmụaka a ụgwọ ezumike nká ikpeazụ a kwụrụ nne papa ha ka ha nwee ike ịzụta ekwentị ha chọrọ. Ma mgbe ụmụaka ahụ chebaara ihe ha kwesịrị iji ego ahụ mee echiche, ha degaara ọgbakọ ha akwụkwọ, sị: Anyị ma na nizu abụọ na-abịanụ, a ga-amalite ịrụrụ anyị Ụlọ Nzukọ Alaeze ọhụrụ nobodo anyị a bụ Tejola. Neziokwu, nne anyị ochie chọrọ inye aka ka a rụọ Ụlọ Nzukọ Alaeze a. Ebe ọ bu na ọ nwụọla, anyị ekpebiela ka anyị nye ọgbakọ ụgwọ ezumike nká ikpeazụ a kwụrụ ya kama iji ya zụọ ekwentị. Biko, rụọrọnụ anyị Ụlọ Nzukọ Alaeze mara mma!E Wepụtara Akwụkwọ Nsọ Grik nAsụsụ TetumNa Jenụwarị 17, 2014, Nwanna Geoffrey Jackson, onye so nÒtù Na-achị Isi, wepụtaraNsụgharị Ụwa Ọhụrụ nke Akwụkwọ Nsọ Grik nke Ndị Kraịstnasụsụ Tetum. Ọ nọ nobodo a na-akpọ Dili, nke dị naTimọ-Lest,wepụta ya. Tetum bụ asụsụ ndị mmadụ kacha asụ ná mba ahụ. Tupu ya ewepụta Baịbụl a, Akwụkwọ Nsọ Grik e nwere nasụsụ Tetum bụ naanị nke Chọọchị Katọlik bipụtara. Ma, ha jụrụ iresi ya Ndịàmà Jehova ma ọ bụ onye ọ bụla ha chere na ya na Ndịàmà Jehova na-amụ ihe. Baịbụl a Chọọchị Katọlik sụgharịrị nwere ọtụtụ ihe e dejọrọ na ya, nwekwa ọtụtụ ihe e wepụrụ na ya. Ihe ọzọ bụ na ọ na-esiri ndị mmadụ ike ịghọta okwu ndị e dere na ya. Ma BaịbụlNsụgharị Ụwa Ọhụrụa e wepụtaraadịghị otú ahụ. Ọ bụ ya mere Nwanna Darren, bụ onye si mba ọzọ bịa ikwusa ozi ọma na Timọ-Lest, ji kwuo, sị: Ọtụtụ ndị Timọ-Lest gụrụNsụgharị Ụwa Ọhụrụa na-enwe obi ụtọ nihi na e nweghị ihe e dejọrọ na ya. Ha na-asịkwa ka e wetara ha nke ha ozugbo. Ọ na-adịrị ha mfe ọgụgụ, obi dịkwa ha ụtọ na mkpụrụ akwụkwọ e ji dee ya gbara okpotokpo nihi na ọtụtụ nime ha enweghị ezigbo ọkụ nụlọ ha. Ọtụtụ ndị e nyere Baịbụl a jizi ya na-amụ ihe ugbu a.Jehova Emeela Ka M Nwetawa Akwụkwọ Anyị nAsụsụ MMasedonia: Ebe ụmụnna anyị ji akwụkwọ ndị e bipụtara nasụsụ Romani na-ekwusa ozi ọmaNọnwa Jenụwarị afọ 2014, e nwere nnukwu ihe mere ná mbọ nzukọ Jehova na-agba ka a sụgharịa akwụkwọ anyị nasụsụ Romani, bụ asụsụ a na-asụ ná mbaMasedonia.Ọ bụ nọnwa ahụ ka a họpụtara ìgwè ndị nsụgharị ọrụ ha ga-abụzi ịsụgharị akwụkwọ anyị nasụsụ a. E nyekwara ha ikike ka ha jiri ma mkpụrụ akwụkwọ A B Ch ma mkpụrụ akwụkwọ Sirilik na-asụgharị akwụkwọ anyị nasụsụ a mkpụrụ akwụkwọ Sirilik yitewere mkpụrụ akwụkwọ Grik. Nke a ga-abara ndị na-asụ asụsụ Romani ezigbo urunihi na ịgụ ihe ná mkpụrụ akwụkwọ Sirilik amarala ọtụtụ nime ha ahụ. Ọ bụ mkpụrụ akwụkwọ a ka gọọmenti mba Masedonia kwadoro ka e jiri na-ede asụsụ a.Obi na-atọ ọtụtụ ndị na-asụ asụsụ Romani ezigbo ụtọ na nzukọ Jehova na-ebipụta akwụkwọ anyị nasụsụ a. Otu nwanna nwaanyị sịrị: Achọpụtara m na ọtụtụ ndị si nagbụrụ ọzọ na-eledakarị m anya maka na ọ bụ naanị asụsụ Romani ka m na-asụ. Nihi ya, m na-ekele Jehova maka otú o si mee ka m nwetawa akwụkwọ anyị nasụsụ m. Nke a emeela ka mụ na Chineke dịrịkwuo ná mma.M na-ekele Jehova maka otú o si mee ka m nwetawa akwụkwọ anyị nasụsụ mAlaka Ụlọ Ọrụ Dị nAmerịka Na-elekọtazi HaNa Febụwarị 1, 2014, alaka ụlọ ọrụ anyị dị nAmerịka malitere ilekọta ọgbakọ ndị dị naJamaịkanakwa nAgwaetiti Kemanna ebe niile ha na-ekwusa ozi ọma. Nihi ya, e nweziri ihe karịrị otu nde ndị nkwusa na narị puku ndị nkwusa abụọ nebe dị iche iche alaka ụlọ ọrụ anyị dị nAmerịka na-elekọta. Ebe ndị ahụ bụ steeti iri ise dị nAmerịka, Bahamas, Bamuda, Puweto Riko, Agwaetiti Vejin nke Amerịka, Agwaetiti Vejin nke Briten, nakwa Agwaetiti Tọks na Kaịkos.Ndị Ọsụ Ụzọ E Nwere na JapanNaJapan,ọnụ ọgụgụ ụmụnna nwoke na ụmụnna nwaanyị ndị na-arụ ọrụ ọsụ ụzọ ka na-arị elu. Nke a emeela ka mba a bụrụ mba nke anọ a kacha nwee ndị ọsụ ụzọ oge niile nụwa niile. Ná mbido afọ ije ozi nke 2014, puku ụmụnna abụọ na narị isii na iri anọ na isii bidoro ọrụ ọsụ ụzọ oge niile. Nke a mere ka ndị na-arụ ọrụ ọsụ ụzọ na Japan ruo iri puku mmadụ isii na ise, narị isii na iri isii na asatọ. E kee ndị nkwusa niile e nwere ná mba a ụzọ abụọ, ihe karịrị otu ụzọ rụrụ ọrụ ịsụ ụzọ oge niile ma ọ bụ nke inyeaka nọnwa Mach afọ 2014.Anyị Ahụwo Ihe ỌhụrụMgbe e mere nwanna kpuru ìsì baptizimE NWERE mgbe Jizọs gwọrọ otu nwoke ahụ ya kpọnwụrụ akpọnwụ. Baịbụl kwuru na mgbe ndị mmadụ hụrụ ihe merenụ, o juru ha niile anya. Ha malitekwara inye Chineke otuto. Egwu wee jide ha, ha wee na-asị: Anyị ahụwo ihe ọhụrụ taa! Luk 5:25-26 Ihe Jehova Chineke si naka Ọkpara ya ọ hụrụ nanya na-eme taa, nakwa naka ohu ahụ kwesịrị ntụkwasị obi na ndị niile ji obi ha na-efe Chineke nebe niile nụwa, emeela ka anyị nwekwuo ihe mere anyị ga-eji kwuo, sị: Anyị ahụwo ihe ọhụrụ.Ikwusa Ozi Ọma na Ịkụzi Ihe nỤwa NiileỤWA NIILEMBA  239NDỊ NKWUSA  8,201,545AWA OLE E JI KWUSAA OZI ỌMA  1,945,487,604NDỊ A MỤỤRỤ BAỊBỤL  9,499,933AfrịkaHa So Onye Nkụzi Ha Gaa Ọmụmụ IheOtu nwa okorobịa aha ya bụ José bi nebe na-emepeghị emepe na Luanda, dị nAngola.Ọ bụ ọsụ ụzọ ma na-akụzi nkụzi notu ụlọ akwụkwọ dị nso nỤlọ Nzukọ Alaeze anyị. Ụmụ akwụkwọ ya dị iri asatọ na isii hụrụ ya nanya ma na-akwanyere ya ùgwù nihi na ọ ma ihe akụzi, na-akpakwa àgwà ka Onye Kraịst. Ọgbakọ ọ nọ na ya na-enwe ọmụmụ ihe etiti izu nelekere anọ nke mgbede. Nihiya, onyeisi ụlọ akwụkwọ ha kwere ka ọ na-emechi noge nụbọchị ọmụmụ ihe ha. Ọ na-abụ o mechie, ya agawa nỤlọ Nzukọ Alaeze ozugbo.Ọ na-eju ụfọdụ ụmụ akwụkwọ ya anya ihe mere José ji emechi noge, nakwa ebe ọ na-adị aga. Otu ụbọchị, ụmụ akwụkwọ ya abụọ so ya gaa ọmụmụ ihe ka ha mara ihe kpatara ya. Ka oge na-aga, ụmụ akwụkwọ ya atọ ọzọ so ya gaa ọmụmụ ihe nụbọchị o nwere ihe omume ná Nzukọ Ije Ozi. Tupu a mara ihe na-emenụ, ụmụ akwụkwọ ya niile anụla gbasara ya. Ka izu ole na ole gachara, ụmụ akwụkwọ ya dị iri abụọ na otu na-esozi ya aga ọmụmụ ihe. Ụmụnna nọ nọgbakọ ahụ gwara ha ka ha na ha mụwa Baịbụl. Ọtụtụ nime ha kwetakwara. Mgbe ụmụ akwụkwọ ahụ bidoro iji akwụkwọ anyị na-aga ụlọ akwụkwọ, ọtụtụ ndị nwekwuru mmasị ma bido ịbịa ọmụmụ ihe. Tupu ụlọ akwụkwọ ana-emechi nafọ ahụ, ụmụ akwụkwọ ya iri ise na anọ abịala ọmụmụ ihe anyị. Nwanna José kwuru na mmadụ iri abụọ na atọ nime ha ka na-abịa ọmụmụ ihe, ha na-emekwa nke ọma nọgbakọ.Ọ Bụ Eziokwu na Ókèala Ha Ebughị Ibu?Naịjirịa: Ebe Nwanna Joseph na nwunye ya Evezi na-egosi ụmụaka fim anyị nozi ọmaNwanna Joseph na nwunye ya Evezi bụ ndị ọsụ ụzọ pụrụ iche naNaịjirịa.Mgbe ha rutere nebe e zigara ha, ọtụtụ ndị nkwusa ije ozi ọma nókèala ahụ gbụrụla gwara ha, sị: Ókèala anyị ebughị ibu. Anyị arụkarịala ya. Mgbe Nwanna Joseph jere ozi ebe ahụ otu afọ, o degaara alaka ụlọ ọrụ anyị akwụkwọ ozi, sị: Anyị na-ekwusa ozi ọma nókèala anyị kwa ụbọchị. Nke a emeela ka ndị kpọrọ anyị asị na ndị na-anaghị egebu anyị ntị, gewe anyị ntị. Mụ na nwunye m na-eji obere diiviidi aga ozi ọma ka anyị jiri ya gosi ụmụaka, ndị na-eto eto, na ndị dimkpa vidioanyị. Nihi ya, nọnwa ọ bụla, mụ na nwunye m na-amụrụ mmadụ iri na asatọ Baịbụl. Mgbe ụfọdụ, anyị anaghị agazu na nke ndị niile anyị na-amụrụ ihe. Ọ na-abụkwa ụmụaka hụ anyị, ha asị anyị gosi ha fim Kelechi.Ndị Bi nOtu Agwaetiti Rịọrọ Ka A Bịa Nyere Ha AkaKongo Kinshasa: Ebe otu nwanna na nwunye ya na-ezi onye na-akụ azụ ozi ọmaAlaka ụlọ ọrụ anyị dị naKongo Kinshasanatara akwụkwọ ozi na-emetụ nahụ nEprel afọ 2014. Ndị dere ya bụ ndị na-akụ azụ bi nebe a na-akpọ Ibinja, nke dị nỌdọMmiri Kivu. Ndị a na-akụ azụ na-agakarị nobodo ndị dị nso azụ ahịa. Otu ụbọchị ha na-aga nobodo a na-akpọ Bukavu, ha hụrụ Ndịàmà Jehova. Ndịàmà Jehova ahụ ziri ha ozi ọma, nye ha Baịbụl na akwụkwọ anyị ụfọdụ.Ihe ha gụtara nakwụkwọ ndị ahụ tọrọ ha ụtọ, ha amalite ịkọrọ ndị ọzọ ihe ha mụtara. Ọtụtụ ndị nwekwara mmasị nihe ha na-akọrọ ha. Nihi ya, ndị ahụ na-akụ azụ zigara otu nime ha ka ọ laghachi Bukavu gwa Ndịàmà Jehova ka ha bịa nIbinja mụwara ha Baịbụl. Nwoke ahụ ha zigara ahụghị Ndịàmà Jehova. Nihi ya, o degaara alaka ụlọ ọrụ akwụkwọ ozi, sị: Biko, ziterenụ anyị Ndịàmà Jehova ka ha nyere anyị aka ka anyị mara Baịbụl otú ha ma, nakwa ka anyị nwee ike mụta ihe anyị ga-eme ka anyị dịrị ndụ ebighị ebi. Anyị ga-enye ha ebe ha ga-ebi. M ga-enyekwa ha ala ha ga-arụ ụlọ ụka. Mgbe anyị gụchara amaokwu Baịbụl ndị dị nakwụkwọ ndị ahụ unu nyere anyị, anyị ghọtara na ndị ụkọchukwu anyị na ndị pastọ anyị anaghị akụziri anyị eziokwu. O doola anyị anya na anyị achọtala okpukpe na-akụzi eziokwu. Ọtụtụ ndị bi nIbinja chọrọ ịmụ Baịbụl ma ghọọ Ndịàmà Jehova.Akwụkwọ ozi ahụ kwuru na e nwere ihe dị ka mmadụ iri anọ chọrọ ịmụ Baịbụl nobodo ahụ. Ma, e nweghị otu mkpụrụ Onyeàmà Jehova nime ihe karịrị puku mmadụ iri na asatọ bi nIbinja. Ozugbo alaka ụlọ ọrụ anyị natara akwụkwọ ozi a, ha zigara ndị ọsụ ụzọ pụrụ iche abụọ nebe ahụ. Ha abụọ na-asụ asụsụ ndị obodo ahụ.Pastọ Ahụ Na-egezi Ntị nOzi ỌmaMgbe otu pastọ a ma ama naSaụt Afrịkagachara Ncheta Ọnwụ Jizọs e mere nEprel 2014, ọ sịrị: M gaghị akwụsị ịga Ncheta Ọnwụ Jizọs. Gịnị mere pastọ a ji gaa Ncheta Ọnwụ Jizọs? Otú o si mee bụ na e nwere otu ụbọchị ụmụnna nwoke abụọ na-esighị notu agbụrụ bịara ozi ọma nụlọ ya. Tupu ha abịa na nke ya, ha ma na ọ naghị egechaNdịàmà Jehova ntị. Nwanna Adaine so na ụmụnna nwoke abụọ ahụ bịara na nke pastọ a. Ọ sịrị: Mgbe anyị kụrụ aka nụzọ ya, o mepere ụzọ sị anyị bata. Ihe a o mere juru anyị anya. Anyị na ya kparịtara ụka ọtụtụ awa. O juru pastọ ahụ anya na onye ọcha bịara nebe hanwa ndị isi ojii bi jiri asụsụ yanwa bụ onye isi ojii na-ezi ya ozi ọma. E bidoziri ịna-amụrụ pastọ ahụ Baịbụl kwa izu.Nwanna Adaine sịkwara: Ọ karịala afọ iri anọ nwoke ahụ bụwara pastọ. Ma ọ bụ ugbu a ọ dị afọ iri asatọ ka ọ matara azịza ajụjụ ndị o nwere. AkwụkwọṄomie Okwukwe Hana-atọ ya ezigbo ụtọ. Mụ na ya mụchaa ihe, ọ na-eji ihe ụfọdụ ọ mụtara kụziere ndị chọọchị ya. O gosiri ndị chọọchị ya akwụkwọGịnị nEzie Ka Bible Na-akụzi?Ọ gwara ha, sị, Mgbe ọ bụla Ndịàmà Jehova ji akwụkwọ a bịa nụlọ unu, nabatanụ ha ma gee ha ntị nke ọma nihi na unu ga-amụta ọtụtụ ihe gbasara Chineke na ya.Pastọ ahụ gwara Nwanna Adaine na ndị chọọchị ya dọsiri ya aka ná ntị ike banyere Ndịàmà Jehova ma gwa ya ekwutekwala okwu ha ọzọ ma ọ kụziwe ihe na chọọchị. Pastọ ahụ kwuru na ya amaghị ihe ya ga-eme eme. Nwanna Adaine chetara otu ihe a kọrọ nAkwụkwọ Mgbaafọ Ndịàmà Jehova nke 2013.Akwụkwọ a kọrọ banyere otu nwoke bụbu onye ụkọchukwu na Mianmaa. Mgbe Nwanna Adaine gụpụtaara ya ihe a kọrọ banyere nwoke ahụ, pastọ ahụ, sịrị: Ọ dị nnọọ ka ọ bụ m ka a kọrọ gbasara ya ebe a. Ekwesịrị m ikpebi ihe m ga-eme. Agaghịzi m egbu oge.Pastọ ahụ gara Ncheta Ọnwụ Jizọs nke mbụ ya nabalị iri na anọ nọnwa Eprel, afọ 2014. Ọ bụ mgbe ahụ ka o kwuru na ya agaghị akwụsị ịga Ncheta Ọnwụ Jizọs. O kwuokwala na ya ga-esepụ aka nihe ọ bụla gbasara okpukpe ụgha.Ikwusa Ozi Ọma nỌgbọ KokoGana: Ebe Nwanna Baffour na Nwanna Aaron na-ezi otu nwaanyị ozi ọma nọgbọ kokoNwanna Baffour na Nwanna Aaron bụ ndị ọsụ ụzọ pụrụ iche na-eje ozi na Bokabo, nke dị nebe ọdịda anyanwụGana.Ihe e ji mara ya bụ na ọ bụ ebe a na-akọ koko. Ụmụnna abụọ a nwere ọtụtụ ókèala ha na-eje ozi na ha. A rụkọtaghịkwa ụlọ ndị dị nókèala ha ọnụ. Ha gawa ozi ọma, ha na-esi nawara ụzọ ndị dị rịgọ rịgọ dị nọgbọ koko aga. Mmadụ nwere ike ifu ụzọ ma o tinye isi nụzọ ọ na-amaghị. Otu ụbọchị, ndị ọsụ ụzọ abụọ a tinyere isi nụzọ ha na-esitụbeghị gaa ozi ọma. Mgbe ha na-aga, ha hụrụ ụlọ akịrịka ndị ha na-agatụbeghị zie ozi ọma. Notu nime ụlọ ndị ahụ, ha hụrụ otu nwoke aha ya bụ Michael na nwunye ya Patience. Ha gere ụmụnna abụọ a ntị nke ọma, ma kwere ka a mụwara ha Baịbụl. Michael mechara gwa ha, sị: Ihe a bụ afọ abụọ anyị kwụsịrị ịga chọọchị nihi na ihe ha na-akụziri anyị dị iche nihe Baịbụl kwuru. Kemgbe ahụ, mụ na Patience na-amụ Baịbụl ná mgbede ọ bụla, na-achọ azịza ajụjụ ndị anyị nwere na Baịbụl. Anyị na-ekpekwa ekpere ka Chineke nyere anyị aka ka anyị chọta okpukpe na-akụzi eziokwu. Ha malitere ịbịa ọmụmụ ihe anyị ozugbo nagbanyeghị na ha na-esi ebe dị anya abịa. E mere di na nwunye a baptizim noge na-adịbeghị anya. Ha bidokwara ịsụ ụzọ oge niile. Hanwa kwa na-esi nụzọ ndị ahụ dị nọgbọ koko aga achọ ndị na-ekpekwa ekpere ka Chineke nyere ha aka ka ha chọta okpukpe na-akụzi eziokwu.Amerịka na Mba Ndị Gbara Ya GburugburuỤmụ Na-enweghị Nne na Nna Amalite Ịbịa Ọmụmụ IheOtu nwanna nwaanyị bi naSurinamaaha ya bụ Angela gara nogige ụmụ na-enweghị nne na nna ka o zie ha ozi ọma. Onye na-elekọta ogige ahụ bụ nwanna nwaanyị na-anaghị ejekwa ozi ọma. Nihi ya, o kwere ka Angela bata zie ụmụaka ahụ ozi ọma. Ha dị iri asatọ na ise. Angela ziri ha ozi ọma ma gosi havidio anyị ụfọdụ dị na jw.org. Ya na ọtụtụ nime ha mechara mụwa Baịbụl. Ụmụnna nwaanyị abụọ bụ ndị ọsụ ụzọ malitere iso Angela aga ebe ahụ amụrụ ha ihe. Onye nke ọ bụla nime ha nwere ụmụaka ọ na-amụrụ Baịbụl. Nwanna nwaanyị ahụ na-anaghị ejekwa ozi ọma kwuru na ya akụzierela ụmụaka ahụ ụfọdụ abụ anyị, nakwa na ọ na-agụrụ ha akụkọ Baịbụl nabalị. O kwukwara na ya chọrọ ịna-aga ọmụmụ ihe ma ya enweghị ike ịhapụ ụmụaka ndị ahụ naanị ha nogige ahụ. Nihi ya, a haziri otú ha ga-esi na-abịa ọmụmụ ihe nỤlọ Nzukọ Alaeze. Ebe ọ bụ na ogige ahụ dị nso nỤlọ Nzukọ Alaeze, ụmụnna anyị na-aga akpọta ha nụbọchị ọmụmụ ihe. Ugbu a, nwanna nwaanyị ahụ na ụmụaka niile ahụ na-abịachi ọmụmụ ihe anya.Gabriel Nyeere Nna Mama Ya AkaParagụwaị: Ebe Gabriel na nna mama ya na-ekwurịta okwuMgbe otu nwata nwoke dị afọ isii aha ya bụ Gabriel na-alọta mgbakọ ukwu e mere naParagụwaị,ọ nọ na-eche otú ọ ga-esi zie ndị mmadụ ozi ọma Alaeze Chineke nihi na ọ dị ezigbo mkpa. O chetara otu onye dị ya ezigbo mkpa ọ chọrọ ka ya na ya biri na Paradaịs. Onye ahụ bụ nna mama ya. Ma, nna mama ya ahụ achọghị ịbụ Onyeàmà Jehova. Ọ na-emegidekwa nwunye ya na ụmụ ya bụ Ndịàmà Jehova.Mgbe ha lọtara, Gabriel gwara papa ya na mama ya ka ha were fon ga-eme ka mmadụ na-ahụ onye ọ na-agwa okwu kpọọ nna mama ya nọ nAjentina.Mgbe Gabriel na nna mama ya na-ekwurịta okwu na fon, ọ gwara ya ihe mere ịmụ Baịbụl ji dị ezigbo mkpa. Ọ jụrụ ya, sị: Papa, ị chọrọ ka mụ na gị mụwa Baịbụl? Ya ekweta ka ha mụwa Baịbụl. Gabriel gwara ya ka ha mụwa akwụkwọGee Chineke Ntị Ka I Wee Dị Ndụ Ebighị Ebi.Ha mụrụ akwụkwọ a ọnwa ole na ole. Ebe ọ bụ na ha abụọ amachaghị agụ ihe, hana-agụ ya ugboro ugboro nonwe ha tupu ha amụọ ihe. Gabriel na-amụkwa akwụkwọ ya nke ọma tupu ha amụọ ihe. Ha chọọ ịmụ ihe, ọ na-eyi ezigbo uwe ma kpọọ taị.Nna mama Gabriel na nne mama ya mechara bịa na nke mama na papa Gabriel nọọ izu ole na ole. Noge ahụ ha nọ nụlọ ha, nna mama ya so ha na-aga ọmụmụ ihe. Mgbe ọ laghachiri Ajentina, ya na otu nwanna mụwara Baịbụl. Ọ ghọọdịla onye nkwusa a na-emebeghị baptizim. Ugbu a, nna mama ya a na nne mama ya na-ekpekọ ekpere ọnụ kwa ụbọchị. Oleekwanụ maka Gabriel? Ọ na-emekwa nke ọma nọgbakọ. Ọ ghọọkwala onye nkwusa a na-emebeghị baptizim. Nna mama ya kwuru na ya chọrọ inyefe Jehova onwe ya ma mee baptizim.Ọ Bụ Chineke Zitere GịNaBrazil,otu nwanna nwaanyị aha ya bụ Jennifer na-ekesa traktịNdị Nwụrụ Anwụ Hà Ga-adị Ndụ Ọzọ?Mgbe ọ na-ekesa traktị a, ọ kụrụ aka nụlọ otu nwaanyị na-emengwa ngwa ka ọ pụọ nihi na ọ chọrọ ịga olili ozu ezigbo enyi ya ya ma ọ ga-achọ iwere ụfọdụ nye ndị ezinụlọ. Jennifer gwara ya na ya chọrọ inye ya traktị kwuru na anyị ga-ahụ ndị anyị hụrụ nanya nwụrụ anwụ ọzọ. Mgbe nwaanyị ahụ hụrụ traktị ahụ, o juru ya anya. Ma o mechara nara ya ya. Jennifer jụrụ enyi ya ahụ nwụrụ anwụ. Nwaanyị ahụ gwara Jennifer na ihe o kwuru dị mma, sị ya nyekwuo ya traktị itoolu.Jennifer mechara gaghachi na nke nwaanyị ahụ. Ya agwa ya, sị: M mechara ghọta nụbọchị mbụ ahụ ị bịara na nke m na ọ bụ Chineke zitere gị ka i zie m ozi ga-akasi m obi nihi na m chọsiri ya ike. O nyere ndị mmadụ traktị itoolu ahụ Jennifer nyere ya. Mgbe onye ezinụlọ nwaanyị ahụ nwụrụ anwụ na-ekwu okwu olili ozu ahụ, ọ gụpụtaara ndị niile bịaranụ ihe e dere na traktị ahụ. Ihe ọ gụpụtara tọrọ ha ụtọ, ha ekelee nwaanyị ahụ nyere ha traktị ahụ. Nwaanyị ahụ na Jennifer malitere ịmụ Baịbụl.Izi Ozi Ọma nỤgbọala ỌhanezeỤmụnna atọ ndị na-eje ozi na Betel dị naHeitiji ọmarịcha ụgbọala ọhaneze na-eme njem. Njem a were ha awa abụọ na ọkara. Mgbe ha na-eme njem a, ha ziri ndị ha na ha nọ nụgbọala ozi ọma, nye ha magazin iri ise na traktị iri atọ. Otu nime ụmụnna ndị a aha ya bụ Gurvitch gụpụtaara ndị njem ibe ha otu ihe e dere naTeta!anyị. Mgbe ọ na-agụpụtara ha ya, otu nwa okorobịa aha ya bụ Pépé nọ na-ege ihe nwanna ahụ na-agụpụta. O tinyere ọnụ ozugbo nihe a na-ekwu, kwuokwa ka a mụwara ya Baịbụl. Ọ dabara na o bi nókèala ọgbakọ Nwanna Gurvitch nọ na ya. Kemgbe Jenụwarị afọ 2014 e zichara Pépé ozi ọma, naanị ugboro ole na ole ka ọ na-agaghị ọmụmụ ihe na mgbakọ. Ọ na-agwa ndị ọzọ ihe ọ na-amụta. O nwere olileanya ịghọ onye nkwusa a na-emebeghị baptizim noge na-adịghị anya.EshiaỌ Jụrụ Ma Ndị Ọzọ Hà Nwere ike Iso ya BịaNIndonisha,otu nwanna nyere onye na-arụ ọrụ nebe a na-adọba ụgbọala akwụkwọ e ji akpọ ndị mmadụ òkù ka ha bịa Ncheta Ọnwụ Jizọs. O nyere ya akwụkwọ ahụ abalị abụọ tupu e mee Ncheta Ọnwụ Jizọs. Nwoke ahụ bụ onye alakụba. Ọ jụrụ ma ndị ọzọ hà nwere ike iso ya bịa ebe e nyere ya naanị otu akwụkwọ ịkpọ òkù. Nwanna ahụ gwara ya na ndị ọzọnwere ike iso ya bịa. Nwoke ahụ kwuru ka e nyekwuo ya akwụkwọ ahụ nihi na ndị ezinụlọ ya hiri nne. Nwanna ahụ nyeziri ya iri abụọ, gwakwa ya na onye ọ bụla nwere ike ịbịa ma Onye Kraịst ma onye alakụba. Nwoke ahụ kwuru na ya ga-akpọrọ ihe dị ka mmadụ iri isii ma ọ bụ iri asaa bịa.Obere oge e bidoro ikwu okwu Ncheta Ọnwụ Jizọs, nwoke ahụ kpọ ihe dị ka otu narị mmadụ bịa, ma ụmụaka ma ndị toro eto ma ndị agadi na otu nwaanyị dị ime ọmụmụ. Mgbe ha rutere, narị mmadụ abụọ na iri anọ na asatọ anọrọla na-ege ntị. Ọ bụ ụgbọala butere nwoke ahụ na ndị ọ kpọ bịa na họtel a nọ mee Ncheta Ọnwụ Jizọs. Mgbe ndị na-eche họtel ahụ nche hụrụ ka ha kwo na-abịa, ha ekweghị emepere ha ụzọ. O juru ha anya ihe mere ọtụtụ Ndị Alakụba ji bịa ihe Ndị Kraịst. Mgbe ha gosiri ha akwụkwọ e ji kpọọ ha òkù, ha mepeere ha ụzọ, kpọrọkwa ha gaa nebe a na-ekwu okwu. Tupu ha erute, ime ụlọ ahụ ejula. Ọ bụzi naanị ihe dị ka mmadụ iri isii nime ha batara.Mgbe abalị ole na ole gachara, nwanna ahụ gaghachiri na nke nwoke ahụ jụọ ya ma ihe ndị e mere ọ tọkwara ha ụtọ. Nwoke ahụ kwuru na ihere nọ na-eme ha, mana obi dị ha ụtọ nihi otú e si kelee ha mgbe a gbasara. Nwanna ahụ gwakwara ya ka ọ bịa gere okwu ihu ọha pụrụ iche a ga-ekwu na Sọnde na-eso ya. Nwoke ahụ kpọ ihe dị ka mmadụ iri anọ bịa. Mgbe ha rutere, ọ fọziri obere ka a gbasaa ọmụmụ ihe. Nihi ya, ndị okenye kpebiri ka ekwughachi okwu ihu ọha ahụ. Onyeisi oche kwuru isiokwu okwu ihu ọha ahụ, kwuo ka a bụọ abụ, kpeekwa ekpere. Mgbe nwanna kwuru okwu ihu ọhaahụ na-ekwu ya, o ji okwu Ndị Alakụba ahụ bịara ọmụmụ ihe ga-aghọta kwuo ya. Dị ka ihe atụ, ihe ọ nọ na-akpọ Baịbụl bụ Akwụkwọ Nsọ, na-akpọkwa Jizọs, Ịsa onye amụma.Otu okenye mechara gaa na nke nwoke ahụ na-arụ nebe a na-adọba ụgbọala mụwara ya Baịbụl. Akwụkwọ ha na-amụ bụ akwụkwọGee Chineke Ntị.Mmadụ iri na abụọ ọzọ sonyeere ha na-amụ Baịbụl. Ụfọdụ nime ha bụ ụmụ nwaanyị ndị alakụba na ụmụaka.Akwụkwọ Ndị Nọ na Bọs Ga-agụMọngolịa: Ebe ụmụnna na-etinyere ndị njem magazin ha ga-agụNobodo Ulaanbaatar, nke dị naMọngolịa,e nwere bọs ndị na-esi na ya aga ebe dị iche iche ná mba ahụ. Ụdị njem ahụ nwere ike iwe ihe dị ka ụbọchị abụọ. Naanị ihe ndị nọ nụgbọala na-eme bụ ịna-elepụ anya ma ọ bụ ịna-ehi ụra. E nweghị akwụkwọ ọgụgụ ọ bụla a na-edowere ha nagbanyeghị na ndị Mọngolịa na-enwe mmasị ịgụ akwụkwọ. Nihi ya, ụfọdụ ụmụnna nọ nọgbakọ Sọnginokaịkan gakwuuru ndị na-akwọ ụgbọala ndị ahụ, sị ha: E nwere ọmarịcha akwụkwọ anyị chọrọ inyetụ unu. Nụgbọelu, a na-edowe akwụkwọ ndị nọ na ya ga-agụ nakpa a rụnyere noche. Ọ bụrụ na unu chere na ndị unu bu nụgbọala ga-enwe mmasị ịgụ akwụkwọ, anyị nwere ike itinyere ha akwụkwọ nakpa a rụnyegasịrị nazụ oche. Mmadụ asatọ nime ndị ahụ na-akwọ ụgbọala kwetara. Nke a mere ka ụmụnna anyị nyefee magazin dị narị abụọ na iri itoolu na itoolu na broshọ dị otu narị na iri anọ na anọ. Ha na ndị ahụ na-akwọ ụgbọala kwekọrịtakwara na ha ga na-ewepụ magazin ndị ochie, tinye ndị ọhụrụ ma ha nweta ha.Ha Chere na Ọ Bụ Ya Ka Ha Na-achọNotu mba dị nEshia,a gwara ndị okenye abụọ ka ha gaa leta otu nwanna nwaanyị kwụsịrị ije ozi ọma kemgbe afọ asatọ. Ha ahụtụbeghị nwanna nwaanyị ahụ. Nihi ya, ha kpọrọ ya nekwentị, ya agwa ha bịa ebe ọ na-ere ahịa nime ahịa. Mgbe ụmụnna anyị gagharịgidere na-achọ ya, ha mechara hụ otu ụlọ ahịa nọmba ya yiri nke nwanna nwaanyị ahụ. Mgbe ha banyere, ha hụrụ otu nwaanyị ebe ahụ. O kelere ha, Baịbụl dịkwa nelu oche ya. Ụmụnna abụọ ahụ jụrụ ya aha nna ya, onye ebe ọ bụ, na afọ ole ụmụ ya abụọ dị. Mgbe ọ gwachara ha ya, ụmụnna anyị ahụ echee na ọ bụ ya ka ha na-achọ. Ha gwara ya, sị: Anyị bụ ụmụnna gị Ndịàmà Jehova.Nwaanyị ahụ gwara ha na ya bụ Onye Kraịst. Ihu ya gosikwara na ọbịbịa ha bịara gbagwojuru ya anya. Ihe a o mere abụghị ihe ụmụnna anyị tụrụ anya ya. Nagbanyeghị nke ahụ, ha nyere ya akwụkwọ anyị ụfọdụ, ya anara ma kelee ha. Ma, mgbe ha na-ala, ha chọpụtara na ebe ahụ ha gara abụghị ebe ha bu nobi ịga. Ebe ha kwesịrị ịga bụ nụlọ ahịa nọmba ya bụ 2202, ma ha gara na nke 2200. Otu nime ha kwuru, sị: Otú ahụ si mee m yiri ka ndị mmụọ ozi hà na-agwa anyị banye nụlọ ahịa ahụ. Nwaanyị ahụ na nwanna anyị nwaanyị ahụ na-aza otu aha nna, ha sikwa notu obodo, ụmụ abụọ ha bụkwa ọgbọ. A sị na aha nna nwaanyị ahụ dị iche, ma ọ bụkwanụ na obodo ya dị iche, anyị gaara ama na ọ bụghị ya ka anyị chọtara. Mgbe ụmụnna anyị ahụ gafere ụlọ ahịa abụọ, ha hụrụ nwanna nwaanyị ahụ ka ọ na-eche ha.Ọbịbịa ha metụrụ m nahụ nihi na o gosiri na Jehova echefubeghị m nagbanyeghị na o teela m kwụsịrị ijere ya oziỌbịbịa ụmụnna anyị bịara na nke nwaanyị mbụ ahụ mere ka ọ mụwa Baịbụl, bịawakwa ọmụmụ ihe. Nwanna nwaanyị ahụ bidokwara bịawa ọmụmụ ihe ozugbo, na-agachikwa ozi ọma anya. Ọ sịrị, Ọbịbịa ha metụrụ m nahụ nihi na o gosiri na Jehova echefubeghị m nagbanyeghị na o teela m kwụsịrị ijere ya ozi.Ha Na-eji Ekwentị Ezipụ Ozi nUdu MmiriFilipinz: Ebe Nwanna Greg ji ekwentị na-ezigara mmadụ oziNwanna Greg na nwunye ya Alma kwagara nagwaetiti a na-akpọ Katandụanis, nke dị naFilipinznihi na a chọkwuru ndị ga na-ekwusa ozi ọma na ya. Ebe ụfọdụ nobodo ahụ bụ ugwu ugwu. Nihi ya, Nwanna Greg na nwunye ya na-eji ụkwụ aga ihe dị ka kilomita iri na itoolu tupu ha eruo ebe ụfọdụ ha ga-ekwusa ozi ọma. E nwekwara mgbe ha na-akwọ ụgbọ mmiri awa abụọ tupu ha eruo ebe ndị ọzọ ha ga-ekwusa ozi ọma. Noge udu mmiri, ọ na-esiri ha ike ịga ebe ndị ahụ. Ma di na nwunye a anaghị achọ ịnọ nkịtị noge ahụ. Nihi ya, ha malitere iji ekwentị ha na-ezipụrụ ndị mmadụ ozi. Ihe na-enyere ha aka bụ na ụlọ ọrụ nzipụ ozi na-ekwe ka ndị ahịa ha jiri ekwentị na-ezipụrụ ndị mmadụ ozi ugboro ole ha chọrọ nụbọchị nọnụ ego dị ala.Nwanna Greg kwuru na ihe mbụ ọ na-eme ma o dewe ozi ọ ga-ezipụrụ mmadụ bụ ide aha nke ya. O dechaa, ya edeekwa, sị, O nwere ihe dị na Baịbụl m chọrọ ịkọrọ gị. Otu ebe na-enyere ya aka bụJọn 17:3. Ọ na-edere onye ahụ ihe e kwuru ebe ahụ, o dechaa ya, ya ajụọ onye ahụ ajụjụ abụọ. Nke mbụ bụ, Ònye bụ ezi Chineke? Nke abụọ bụ, Ònye bụ Jizọs Kraịst? Ọ jụchaa onye ahụ ajụjụ ndị ahụ, ya agwa ya zaa ihe o chere. Onye ahụ zaa, ya ezigara ya ihe e derenAbụ Ọma 83:18. Ọ bụrụ na onye ahụ ana-azaghachi ya, ọ na-ajụ ya ma ọ ga-achọ ka ha na-ekwurịta okwu nekwentị. Nwanna Greg na nwunye ya kwuru na ọtụtụ ndị na-ekweta.Otu nwaanyị Nwanna Greg na nwunye ya na-ezigara ozi nwere ọtụtụ ajụjụ ọ chọrọ ka ha jiri Baịbụl zaa ya. Nke a mere ka ha zigara ibe ha ozi ugboro ugboro. E mechakwara mụwara nwaanyị ahụ Baịbụl. Nwaanyị ahụ kụziiri nwa nwanne ya na onye ya na ya na-arụ ọrụ ihe ndị ọ mụtara na Baịbụl. E mechara mee ha atọ baptizim.YuropYa na Ụmụ Klas Ya Bịara nỤlọ Nzukọ AlaezeFinland: Ihe a bụ mgbe ụmụ akwụkwọ nọ na klas nke anọ bịara ịhụ ihe a na-eme nỤlọ Nzukọ AlaezeNáFinland,e nwere otu nwata akwụkwọ aha ya bụ Ines, bụ Onyeàmà Jehova. Ọ nọ na klas nke anọ nụlọ akwụkwọ praịmarị. Mgbe ọ nụrụ na onye nkụzi ha chọrọ ịkụziri ha banyere Ndịàmà Jehova, ọ gwara ha ka ha bịa legharịa anya nỤlọ Nzukọ Alaeze. Ụmụ klas ya na onye nkụzi ha kwetara na ha ga-aga.Nizu ọzọ, ụmụ klas ya dị mmadụ iri atọ na asatọ ji ígwè ha gbaaihe dị ka kilomita ise ruo nỤlọ Nzukọ Alaeze. Ndị nkụzi abụọ na onyeisi ụlọ akwụkwọ ha bịakwara. Mgbe ha rutere, ha hụrụ ụmụnna nwoke abụọ na ụmụnna nwaanyị atọ. Mgbe ụmụ akwụkwọ ahụ nọ na-eri nri, ha jụrụ ajụjụ gbasara Ụlọ Nzukọ Alaeze nakwa gbasara Ndịàmà Jehova. Ha jụrụ, sị: Olee ihe unu na-amụ nọmụmụ ihe unu? Olee ihe unu na-eji ọnụ ụlọ ahụ dị ebe ahụ eme? Ọnụ ụlọ ha na-ajụ ajụjụ ya bụ ọbá akwụkwọ dị nỤlọ Nzukọ Alaeze ahụ. Ha jụkwara, sị: Gịnị mere unu ji dee iri kee isii nahụ ájá? Ihe ha na-ekwu bụMatiu 6:10, bụ ebe isiokwu afọ ahụ si.Ụmụnna anyị mepere jw.org gosi ha katuun bụOtú Ị Ga-esi Emeri Onye Na-achọ Gị Okwu nEmetụghị Ya Aka.Ihe mere e ji gosi ha ya bụ na ụlọ akwụkwọ a so ná ndị a kụziiri otú a ga-esi akwụsị ụmụ akwụkwọ ịna-achọ ibe ha okwu. Ha gosikwara ha ihe ụfọdụ dị na jw.org, kpọnyekwara ha otu abụ anyị. Ha nọrọ nỤlọ Nzukọ Alaeze otu awa.Obi tọrọ ma onyeisi ụlọ akwụkwọ ahụ ma ndị nkụzi ma ụmụ akwụkwọ ahụ ụtọ. Ihe ndị ahụ e gosiri ha na jw.org masịrị onyeisi ụlọ akwụkwọ ahụ, ya asị na e nwere ike iji ya kụziere ụmụ akwụkwọ ha ihe gbasara okpukpe. Obi tọkwara ya ụtọ mgbe ọ nụrụ na ụmụ klas ndị ọzọ nwekwara ike ịbịa nỤlọ Nzukọ Alaeze legharịa anya. Nke a mere ka onye nkụzi klas ọzọ kpọtụrụ ụmụnna anyị nechi ya, gwa ha na hanwa chọkwara ịbịa legharịa anya.Ọ Chọtara Ihe Bara Uru nEbe A Na-ekpofu AhịhịaOtu nwaanyị onyeRomeniaaha ya bụ Cristina agaghị ụlọ akwụkwọ. Nihi ya, ọ maghị agụ, ọ maghị ede. Ọ dakwara ogbenye. Otú ọ na-esi enweta ego o ji akpa afọ ya bụ ịtụtụ ihe nebe a na-ekpofu ahịhịa. Otu ụbọchị ọ na-atụtụ ihe ebe ahụ, ọ hụrụ otu akwụkwọ e ji amụ Baịbụl. Ndị e sere na ya mara mma, obi dịkwa ha ụtọ. Ọ gwara onweya, sị: E nwere ebe ụdị ndị a bi nụwa. Cristina chọsiri ike ịma ihe e dere nakwụkwọ ahụ. Nihi ya, ọ gwara mmadụ gụọrọ ya ya. Mgbe ọ matara na akwụkwọ ahụ na-ekwu banyere okpukpe, obi jọrọ ya njọ na mmadụ tụfuru akwụkwọ kwuru banyere Okwu Chineke. Cristina na-agazi ebe ahụ atụtụ broshọ, traktị na magazin anyị. Ụfọdụ nime akwụkwọ ndị ahụ zuru ezu, ndị ọzọ dọkara adọka.Ọ mụrụ otú e si agụ ihe na otú e si ede ihe ka o nwee ike ịmụtakwu ihe nakwụkwọ ndị ahụ.Ka oge na-aga, Ndịàmà Jehova ziri Cristina ozi ọma, ya na ha amalitekwa mụwa Baịbụl. Obi dị ya ụtọ na Jehova mere ka o si nakwụkwọ ndị ọzọ tụfuru etufu mata ya. Ọ na-agachi ọmụmụ ihe anya, ihe ọ na-amụta na-atọkwa ya ụtọ. Otu nime ihe kacha eme ya obi ụtọ bụ na ọ na-enweta magazin, akwụkwọ na broshọ ndị ọhụrụ. Ọ naghịzi aga nebe a na-ekpofu ahịhịa achọ ha. Neziokwu, Cristina chọtara ihe bara uru nebe a na-ekpofu ahịhịa.Ọmụmụ Baịbụl A Nọ nỌhịa Na-amụJamanị: Ihe a bụ mgbe Nwanna Nwaanyị Margret na-amụrụ otu nwaanyị Baịbụl nọhịaNụtụtụ ọ bụla, Nwanna Nwaanyị Margret na-akpọ nkịta ya akpagharị notu ọhịa dị naJamanị.O kwuru, sị, M na-agba mbọ ka mụ na ndị na-agafe agafe na-ekwurịta okwu. Ọ bụrụ na ọ dịghị ha ngwa ngwa, m na-akọrọ ha ihe Baịbụl kwuru.Otu ụbọchị, ọ hụrụ otu nwaanyị kpọkwa nkịta nke ya na-aga nụzọ. Nwaanyị a akarịtụla iri afọ asaa. Margret malitere izi ya ozi ọma. Ihe ọ gwara nwaanyị a tọrọ ya ụtọ. Ọ gwara Margret na ya na-ekpegara Chineke ekpere, na-agụkwa Baịbụl kwa ụbọchị. Si nụbọchị ahụ gawa, nwaanyị a na nwanna nwaanyị a na-abịa ebe ahụ kwa ụbọchị na-ekwurịta ihe gbasara Chineke. Otu ụbọchị, ọ jụrụ Margret, sị: Olee otú i si mara Baịbụl otú a? Ya agwa ya na ya bụ Onyeàmà Jehova.Margret gwara nwaanyị ahụ ọtụtụ ugboro ka ha mụwa Baịbụl, ya ajụ. Ma, ha abụọ ka na-ekwurịta ihe si na Baịbụl. Mgbe ọnwa ole na ole gachara, Margret gwakwara ya ka ha mụwa Baịbụl. Ya agwazie ya na ụjọ na-atụ ya ịmụ Baịbụl nihi na nwoke ya na ya bi anaghị achọ iji anya ahụ Ndịàmà Jehova.Noge ọzọ, Margret ji Baịbụl na akwụkwọBible Na-akụzigaa nọhịa ahụ. Mgbe ọ hụrụ nwaanyị ahụ, ọ katara obi gwa ya, sị: Ihe m chọrọ ịgwa gị ugbu a bụ ka anyị mụwa Baịbụl nọhịa, ọ bụghị nụlọ gị. Mgbe Nwanna Nwaanyị Margret gwachara ya ihe a, anya mmiri eju nwaanyị ahụ nanya, ya ekweta ozugbo ka ha mụwa Baịbụl. Nwaanyị ahụ na-abịa ebe ahụ amụ Baịbụl abalị isii nizu. Mgbe ụfọdụ, Margret na-eji nche anwụ na tọọchị amụrụ nwaanyị ahụ Baịbụl.Otú O Si Fufee Isi Megharịrị Ha AnyaOtu nwanna nwaanyị aha ya bụ Delphine na otu nwaanyị aha ya bụ Irina na-amụ Baịbụl nobodoBọlgeria.Ihe nwaanyị a na-amụ na-atọ ya ụtọ. Ọ na-agachikwa ọmụmụ ihe anya. Ma, di Irina achọghị ka Irina na Ndịàmà Jehova na-amụ Baịbụl. Nihi ya, ọ kpọọrọ ezinụlọ ya gaa notu obere obodo dị na Swidin biri. Nke a mere ka Irina na Nwanna Nwaanyị Delphine kwụsị ịmụ Baịbụl. Otu ụbọchị, ụmụnna nwaanyị abụọ aha ha bụ Alexandra na Rebecca hụrụ Irina ma chọọ ka ha zie ya ozi ọma. Irina anaghị anụ Swidish. Ụmụnna nwaanyị a wepụtara akwụkwọGood News for People of All Nations, mepee ebe e dere ihe nasụsụ Bọlgerian, ma nye ya Irina ka ọ gụọ. Akwụkwọ a nyeere ha aka ha ajụọ ya ma ọ ga-achọ inweta akwụkwọ e dere nasụsụ ya. Irina fufere isi. Ụmụnna nwaanyị a lawara chee na Irina achọghị inweta ya.Nwanna Nwaanyị Alexandra mechara cheta na Nwanna Nwaanyị Linda, bụ onye Swidin na-eje ozi na Bọlgeria, ga-abịa Swidin nizu ole na ole na-abịanụ. O kwuru na Irina ga-aghọta ihe Baịbụl na-akụzi nke ọma ma e jiri asụsụ ya kụziere ya ihe. Mgbe Linda bịara Swidin, ya na Alexandra so gaa na nke Irina. Mgbe ha ruru, Irina gwara Linda na ya nọ na-arịọ Jehova abalị niile ka o zitere ya onye ọzọ ya na ya ga na-amụ Baịbụl. Irina kwuru na ya na-ejikarịakwụkwọBible Na-akụziaga ebe ọ bụla ya na aga ka o nwee ike gosi ya Onyeàmà Jehova ọ bụla ọ ga-ahụ. Ma, o nweghị Onyeàmà Jehova ọ bụla ọ hụrụ. Obi tọrọ Irina ụtọ mgbe o nwetara akwụkwọ ndị ọzọ nasụsụ Bọlgerian.Nwanna Nwaanyị Linda jụrụ Nwanna Nwaanyị Alexandra ihe mere ha ji chee na Irina achọghị inweta akwụkwọ anyị mgbe mbụ ha gara na nke ya. Alexandra gwara ya na mgbe ha jụrụ ya, o fufere isi. Linda mụmụrụ ọnụ ọchị ma gwa ha na ọ bụrụ na a jụọ onye Bọlgeria ajụjụ, ya ekwe nisi, ọ pụtara na onye ahụ ekweghị, o fufeekwanụ isi, ọ pụtara na o kwere. Irina nọ na-amụ Baịbụl nasụsụ Bọlgeria ruo mgbe ọ mụtara asụsụ Swidin. Olee otú o si na-amụ ihe nasụsụ Bọlgerian? Ya na Delphine maliteghachiri ịmụ ihe. Ha na-amụ ya nỊntanet, nagbanyeghị na ha anọghị otu ebe. Ha na-ahụ onwe ha ma ha na-amụ ihe.Otú Àgwà Ọma Nna Si Nyere Nwa Ya AkaA kụziiri otu nwaanyị bi naSpenaha ya bụ Jemima eziokwu mgbe ọ dị obere. Ma, mgbe ọ dị afọ asaa, mama ya kpebiri na ya achọkwaghị ịbụ Onyeàmà Jehova ma gbaa papa ya alụkwaghịm. Nke a mere ka ihe gbanwee ná ndụ Jemima. Mgbe ọ dị afọ iri na atọ, ọ kwụsịrị ịga ọmụmụ ihe. Mbọ niile papa ya gbara ịkụziri ya ihe gbasara Chineke, kụrụ afọ nala.Mgbe Jemima toro, ọ banyere nòtù ndọrọ ndọrọ ọchịchị nakwa òtù ọrụ ebere nihi na ọ chọrọ ka ihe dịrị ndị nkịtị ná mma. Mgbe ọ na-enweghịzi ọrụ, papa ya Domingo gwara ya ka ọ rụwara ya ọrụ. Papa ya na-ete ụlọ ágbá.Otu ụbọchị Domingo na Jemima nọ na-arụ ọrụ, Domingo gwara ya ka ya mụwara ya Baịbụl, ya ajụ. Jemima gwara ya na ya chọọ ịmụ Baịbụl, na ya ga-agwa ya. Domingo na-akpọkarị Baịbụl na magazin a na-egere egere ma ọ na-arụ ọrụ. Ma, Jemima na-akwụnye ihe ná ntị na-ege egwú pọp.Domingo mechara lụọ nwaanyị ọzọ. Na Nọvemba afọ 2012, a kpọrọ ya ka ọ bịa gụọ akwụkwọ nỤlọ Akwụkwọ Ọmụmụ Baịbụl Maka Ụmụnna Lụrụ Di na Nwunye. Mgbe Jemima nụrụ ya, o metụrụ ya nahụ na papa ya ga-eji ọnwa abụọ gaa ụlọ akwụkwọ ma hapụ ihe niile gawa ebe ọ bụla a ga-eziga ya. Nke a mere ka Jemima ghọta na papa ya ji obi ya niile na-efe Chineke. Ọ chọkwara ịma ihe kpatara ya.Jemima kwụsịrị ige egwú ndị ahụ ọ na-ege, gewazie Baịbụl na magazin papa ya na-ege. Ọ malitere ịjụ papa ya ajụjụ. Otu ụbọchị mgbe papa ya nọ nelu ubube na-ete ụlọ ágbá, ọ jụrụ ya, sị: Ì chetara mgbe m gwara gị na m chọọ ịmụ Baịbụl na m ga-agwa gị? M chọziri ịmụ Baịbụl.Obi tọrọ Domingo ụtọ mgbe Jemima gwara ya ihe a. Ha malitere ịmụ ihe nọnwa Jenụwarị afọ 2013. Ha na-amụ ya ugboro abụọ nizu. Ụlọ akwụkwọ ahụ malitere nọnwa Eprel. Nagbanyeghị nke ahụ, ya na Jemima na-amụ ihe nỊntanet. Ha na-ahụkwa onwe ha ma ha na-amụ ihe. Mgbe Domingo gụchara akwụkwọ nụlọ akwụkwọ ahụ, Jemima gara ememme ngụcha akwụkwọ ha. Ihe ndị e kwuru nememme ahụ tọrọ ya ụtọ. O mere baptizim nabalị iri na anọ nọnwa Disemba, afọ 2013.Jemima kwuru, sị: Jehova nweere m ezigbo ndidi, amakwa m na o nweghị mgbe ọ hapụrụ m. O meela ka m nweta ezigbo ndị enyi m na-enwetalighị nụwa. Otú ụmụnna anyị nọ nụwa niile si dịrị notu mere ka o dokwuo m anya na Jehova hụrụ anyị nanya.Uru Ịkwanyere Ndị Mmadụ Ùgwù BaraNabalị iri atọ nọnwa Mach, afọ 2014, ndị uwe ojii ji ụgbọala ha bịa nebe otu nwanna ji ihe a na-akwagharị akwagharị e dewere akwụkwọ anyị na ya na-ezi ozi ọma. Ebe a ọ nọ dị nso nalaka ụlọ ọrụ anyị dị naRọshịa.Aha nwanna a bụ Vasilii. O jeela ozi ọtụtụ afọ na Betel dị naRọshịa. Mgbe ndị uwe ojii ahụ kwụsịrị ụgbọala ha nebe Vasilii nọ na-ezi ozi ọma, otu onye uwe ojii si nụgbọala ahụ pụta ma meda obi gwa Vasilii ka ọ kwụsị ozi ọma ahụ ọ na-ezi nihi na ụfọdụ ndị na-eme mkpesa banyere ya nebe ahụ. Onye uwe ojii ọzọ ji vidio see ha mgbe ha na-ekwurịta okwu. Vasilii kwuru na ọ ga-akara ya mma ige ndị uwe ojii ntị kama ị zọwa ihe ruuru ya. Mgbe ya na ndị uwe ojii ahụ na-ekwurịta okwu, ụfọdụ ndị bịara ka ha mara ihe na-emenụ. Vasilii kwaara ngwongwo ya laa. Ma mgbe abalị abụọ gachara, ọ gwara otu onyeisi ndị uwe ojii ka ya na ya nwee nnọkọ. Onyeisi ndị uwe ojii ahụ kwetara. Ná nnọkọ ahụ, Vasilii kelere ya maka ọrụ ọma ha na-arụrụ ndị obodo ha nakwa otú ndị uwe ojii ahụ ya na ha kwurịtara okwu abalị abụọ gara aga si meda obi gwa ya okwu. Onyeisi ndị uwe ojii ahụ lere onye na-esote ya anya gwa ya, sị: Kemgbe afọ iri atọ m rụwara ọrụ a, ahụbeghị m onye kelere anyị maka ọrụ anyị na-arụ. Mgbe ha na-ekwurịta okwu, Nwanna Vasilii mere ka ọ ghọta na iwu kwadoro ozi ọma anyị na-ezi. Ọ jụrụ Nwanna Vasilii ihe mere o ji kwụsị ozi ọma ahụ kwara ngwongwo ya laa otú ahụ ndị uwe ojii kwuru, nagbanyeghị na ọ ma na iwu kwadoro ozi ọma ahụ ọ na-ezi? Nwanna a gwara ya, sị: Ana m akwanyere ndị uwe ojii ùgwù. Chegodị echiche otú ọ gaara adị ma a sị na m nọ nihu ndị niile nọ ebe ahụ gwa ndị uwe ojii na ha amaghị iwu. Ihe a Vasilii kwuru mere ka obi tọọ onyeisi ndị uwe ojii a na onye na-esote ya ụtọ. Ha gwara Vasilii na ha agaghị enye ya nsogbu ọzọ ma o jiri ihe a na-akwagharị akwagharị e dewere akwụkwọ anyị na ya na-ezi ozi ọma.Mba Ndị Dị nOké Osimiri PasifikHa Hapụụrụ Ndị Nwere Mmasị Ọtụtụ AkwụkwọE nwere ọtụtụ ebe nagwaetiti Maịkronishia a na-anaghị ezikarị ozi ọma na ha. Nihi ya, ụfọdụ ndị nkwusa bi nAgwaetiti Mashalhaziri ka ha jiri ụgbọ mmiri gaa ebe ahụ kwusaa ozi ọma. Njem a were ha izu abụọ ịga lọta. Ha si nagwaetiti a na-akpọ Majuro gaa nagwaetiti Wọje na Ọmed, nke dị nebe a na-akpọ Wọje Atol.Tupu ndị nkwusa ndị a amalite njem, ha wetara ụfọdụ magazin na ụfọdụ broshọ kechikọta ha ọnụ. Ha kechiri ha ọtụtụ ka ha nwee ike zie ọtụtụ ndị ozi ọma. Nke ọ bụla nime ha dị magazin anọ na broshọ abụọ. Ebe ọ bụ na ndị nkwusa ndị a amaghị mgbe ha ga-alaghachi ebe ahụ, ha hapụụrụ ndị nwere mmasị akwụkwọ ndị ahụ ma gwa ha ka ha nye ha ndị ezinụlọ ha na ndị enyi ha. Izu abụọ ahụ ndị nkwusa ndị a ziri ozi ọma ebe ahụ, ha nyefere narị broshọ ise na iri atọ na otu, nyefeekwa narị magazin asaa na iri ise na isii na akwụkwọ asaa.I Meela Maka Otú I Si Cheta AnyịNọnwa Febụwarị, afọ 2014, ụmụnna isii siPapiuwa Niu Ginigaa nime ime obodo ndị dị nagwaetiti a na-akpọ Kaka ikwusa ozi ọma. Ha kwusara ozi ọma ebe ahụ abalị iri. Ọtụtụ ndị gere ha ntị. Ha nyefere ndị mmadụ akwụkwọ anyị dị otu puku na iri isii na anọ. Otu nwanna nwaanyị aha ya bụ Relvie kwuru, sị: Nụbọchị mbụ anyị malitere izi ndị mmadụ ozi ọma, anyị kwusagidere ozi ọma ruo elekere atọ nke ehihie. Noge ahụ, mmiri anyị ji gwụrụ, ike agwụ anyị ikwu okwu. Akpịrị kpọkwara anyị nkụ nihi na anyị akwụsịghị ikwu okwu. Mgbe m nọ na-agwa otu nwata nwaanyị okwu ma chọọ ị gụrụ ya Baịbụl, enweghị m ike ịgụ ya nihi na akpịrị kpọrọ m ezigbo nkụ. O nyere m mmiri mụ aṅụọ.Nabalị bọtara ụbọchị ndị nkwusa ahụ hapụrụ otu nime obodo ndị ha gara, ha na ndị obodo ahụ na ndị isi chọọchị dị ebe ahụ nwere nnọkọ. Nwanna Nwaanyị Relvie kwuru otú obi dị ya mgbe ha zukọrọ. Ọ sịrị: Ọ dị m otú ahụ ọ dị Stivin mgbe ọ nọ na-azara ọnụ ya nihu ụlọikpe Sanhedrin. Naanị ihe dị iche bụ na ndị a anyị na ha kwurịtara okwu adịghị obi ọjọọ. Mgbe ndị nkwusa isii ahụ kwucharaokwu, otu nwaanyị bụ onye isi Sọnde skul chọọchị Lutheran biliri ọtọ kelee nwanne mama ya maka otú o si bịa kụziere ndị obodo ha Baịbụl. Nwanne mama ya a bụ otu nime ndị nkwusa kwuru okwu ná nnọkọ ahụ. Nwaanyị ahụ kwuru, sị: Ihe a i mere yiri ihe nwaanyị Sameria mere mgbe Jizọs zichara ya ozi ọma. Ọ gara gwa ndị obodo ya ihe Jizọs gwara ya. I meela maka otú i si cheta anyị.Hà Dị Obere Izi Ozi Ọma?Kiribati: Onye a bụ Teariki na papa ya TuetiNụtụtụ otu ụbọchị, otu nwata nwoke aha ya bụ Teariki na papa ya Tueti nọ na-ezi ozi ọma na Tarawa. Obodo a dị nagwaetitiKiribati.Mgbe ha batara notu ụlọ, ha hụrụ ụmụ okorobịa na ụmụ agbọghọ ruru ihe dị ka mmadụ iri. Ha dị nagbata afọ iri abụọ na otu na iri abụọ na itoolu. Papa Teariki ziri ha ozi ọma Alaeze Chineke. Mgbe o zichara ha ya, otu nime ha gwara ya, sị: Anyị hụrụ na unu kpọ ụmụ unu na-ezi ozi ọma. Gịnị mere unu ji kpọrọ ha bịa? Ha ka dị obere izi ozi ọma banyere Chineke.Tueti zara ha, sị: Ùnu chọrọ ịma ma nwa m a ọ ga-ezili ozi ọma? Unu chọọ, mụ apụọ èzí ka o zie unu ozi ọma. Ha niile zara, sị: Ee, anyị chọrọ ka o zie anyị ozi ọma.Mgbe Tueti pụrụ nèzí, Teariki jụrụ ha, sị: Ùnu ma aha Chineke?Otu onye nime ha sịrị na ọ bụ Jizọs. Onye ọzọ asị na ọ bụ Chineke. Onye ọzọ asị na ọ bụ Onyenwe anyị.Teariki gwara ha, sị: Ka anyị gụọ ya na Baịbụl. Ka anyị sapetaAịzaya 42:5. Anyị ga-agụkọ ya ọnụ. Mgbe ha gụchara ya, ọ jụrụ ha, sị: Ònye ka ebe a na-ekwu banyere ya?Otu nwa agbọghọ sịrị na ọ na-ekwu banyere Chineke. Teariki kwuru na ọ zatara ya, na ọ na-ekwu banyere ezi Chineke. Ọ gwara ha na ọ bụrụ na ha agụọamaokwu nke asatọ, na ha ga-ama ihe ezi Chineke a kwuru bụ aha ya. Ebe ahụ sịrị: Abụ m Jehova. Ọ bụ ya bụ aha m; agaghị m enye onye ọzọ nsọpụrụ m. Mgbe ha gụchara ya, Teariki jụrụ ha, sị: Ùnu nụrụ ihe Chineke kwuru ebe a bụ aha ya?Ha niile zara, sị: Jehova.Ugbu a mmadụ niile nọ na-ege ntị, Teariki jụrụ ha, sị: Gịnị bụ uru ọ ga-abara anyị ma anyị na-akpọ aha Chineke bụ Jehova? Ọ gwara ha sapetaỌrụ Ndịozi 2:21ka ha hụ uru ọ bara. Ebe ahụ sịrị: Onye ọ bụla nke na-akpọku aha Jehova ka a ga-azọpụta. Mgbe ha gụchara ya, ya ajụọ ha, sị: Gịnị bụ uru ọ ga-abara anyị ma anyị na-akpọ aha Chineke bụ Jehova?Otu nwa agbọghọ nọ ebe ahụ zara, sị: Ọ ga-eme ka a zọpụta anyị.Ozugbo ọ zachara ajụjụ ahụ, papa Teariki batara. Ọ jụrụ ha, sị: Ugbu a, olee ihe unu chere? Ụmụaka anyị, hà ga-ezili ozi ọma? Ọ dị mma ka anyị na ha soro na-aga ozi ọma?Ha niile kwetara na ụmụaka ahụ zuru ka e mee, nakwa na ọ dị mma ka ha soro na-ezi ozi ọma. Tueti gwaziri ha, sị: Ọ bụrụ na unu amụta ihe Baịbụl na-akụzi, unu nwekwara ike iji Baịbụl zie ozi ọma otú a Teariki ziri.Otú E Si Kwusaa Ozi Ọma nOtu Ime Obodo Dị nUgwuNa Nọvemba afọ 2013, otu nwanna aha ya bụ Jean-Pierre ji ụgbọelu gaa mgbakọ sekit e nwere nobodo ya. Nwanna a na-eje ozi nọfis ndị nsụgharị dị na Pọt-Vila, nke dị naVanuwatu.Mgbe Nwanna Jean-Pierre rutere nọdụ ụgbọelu dị nobodo a, ọtụtụ ndị nwere mmasị si nebe ndịda bịa ebe ahụ ma gwa ya ka o nye ha akwụkwọ anyị. O nyere ha ọtụtụ nime magazin ndị o ji bịa. Otu pastọ bịakwutere ya gwa ya ka o nyekwa ya. Ọ rịọrọ nwanna a ka ọ bịa nobodo ha zie ha ozi ọma. Ọ gwara Jean-Pierre, sị: Agụụ Okwu Chineke agụgbuola anyị. Biko, bịa nobodo anyị ka ị zaa anyị ajụjụ ndị anyị nwere. Mgbe a gbasara mgbakọ ahụ, Nwanna Jean-Pierre jewere obodo ahụ nisi ụtụtụ echi ya. O ji ụkwụ gaa ọtụtụ awa nugwu nihi na obodo ahụ dị nugwu. O mechara ruo ebe ahụ. Ndị obodo ahụ ji obi ụtọ nabata ya. Ha na ya tụlereAkụkọ Alaezenke 38. Isiokwu ya bụ, Ndị Nwụrụ Anwụ Hà Ga-adị Ndụ Ọzọ? Ya na ihe dị ka mmadụ iri atọ tụlere traktị a. Mgbe ha na-atụle ya, ọ gwara ha ka ha na-asapeta ebe ndị ha chọrọ ịgụ na Baịbụl nke ha. Ya na ha kwurịtara okwu ihe fọrọ obere ka o ruo awa asaa. Nke a gosiri na agụụ Okwu Chineke na-agụsi ndị obodo a ike. Otu nwoke dị afọ iri asaa kwuru, sị: Kemgbe a mụrụ m, e nwebeghị onye kọwaara m banyere ndị nwụrụ anwụ otú a!Nwanna Jean-Pierre hiri nobodo ahụ. Ya na pastọ ahụ hiri notu ọnụ ụlọ. Mgbe o tetara nụtụtụ, ọ hụrụ pastọ ahụ ka ọ na-agụ otu nime magazin anyị. Jean-Pierre jụrụ ya ihe ọ na-agụ, ya ejiri obi ụtọ sị na ya na-agụ banyere Alaeze Chineke. Pastọ a kwetara na Alaeze Chineke adịghịnobi ndị Farisii, bụ ndị Jizọs katọrọ naLuk 17:21. Nihi ya, Alaeze Chineke adịghị nobi mmadụ, nagbanyeghị na chọọchị ya na-akụzi na ọ dị nobi mmadụ. Mgbe Nwanna Jean-Pierre laghachiri Pọt-Vila, ọ na-ejizi ekwentị akpọtụrụ ndị ahụ nwere mmasị o ziri ozi ọma nobodo ahụ. Ụmụnna nwoke atọ nọ nọgbakọ dị nso gara nobodo ahụ hazie maka Ncheta Ọnwụ Jizọs. Otu narị mmadụ na itoolu bịakwara ya.Dọminikan RipọblikNAFỌ 1492, otu nwoke aha ya bụ Christopher Columbus ji ụgbọ mmiri gaa nebe ndị ọ kpọrọ Ụwa Ọhụrụ. Obodo ndị ahụ nwere akụnụba, nweekwa ebe dị iche iche mmadụ nwere ike ịga legharịa anya. Ọ kpọrọ otu nime agwaetiti ndị ọ gara La Isla Espanola, ma ọ bụ Hispaniola. E kee ya ụzọ atọ, ụzọ abụọ nime ya bụ Dọminikan Ripọblik. Noge na-adịbeghị anya, ọtụtụ puku ndị Dọminikan Ripọblik achọpụtala na e nwere ụwa ọhụrụ na-abịanụ nke ezi omume ga-ebi na ya ruo mgbe ebighị ebi. Ọ bụ Alaeze Chineke ga na-achị ụwa ọhụrụ a. Ọ dịkwa iche na nke ahụ Christopher Columbus gara. 2 Pita 3:13 Akụkọ anyị na-aga ịkọ ugbu a bụ otú ndị ji obi ha niile na-efe Chineke si mụta gbasara ụwa ọhụrụ a. Akụkọ a ga-atọkwa gị ezigbo ụtọ.Ihe Ndị Ị Ga-eburu nUche Gbasara Dọminikan RipọblikOtú Ala Ya DịE kee agwaetiti Hispaniola ụzọ atọ, ụzọ abụọ nime ya bụ Dọminikan Ripọblik, nke ọzọ abụrụ Heiti. Na Dọminikan Ripọblik, e nwere oké ọhịa, nwee nnukwu ugwu dị iche iche, nwee osisi ndị dị nakụkụ mmiri mgbọrọgwụ ha gbalitere elu, nweekwa ọzara. Ugwu kacha elu na Dọminikan Ripọblik bụ ugwu a na-akpọ Piko Dụate. Ọ dị puku mita atọ, na otu narị mita na iri asaa na ise. E nwere ájá ọcha nakụkụ osimiri ndị dị na Dọminikan Ripọblik, nweekwa ndagwurugwu ndị na-eme nri nime ime obodo. Otu nime ndagwurugwu ndị a bụ nke a na-akpọ Ndagwurugwu Kibao.Ndị Bi na YaỌtụtụ ndị Dọminikan Ripọblik si nagbụrụ ndị Yurop na ndị Afrịka. Ma, e nwere agbụrụ ndị ọzọ na-ebuchaghị ibu bikwa na ya. Ọ bụ ndị Heiti kacha nnukwu nagbụrụ ndị ọzọ a si esi bịa.Asụsụ HaSpanish bụ asụsụ ọtụtụ ndị na-asụ.Ebe ụmụnna anyị ndị nwoke na ndị nwaanyị na-atụrụ ndụIhe Ha Na-arụNdị Dọminikan Ripọblik na-emepụta sụga, kọfị, na sịga. Ha na-egwupụtakwa akụ ndị dị nime ala, dị ka ọlaedo na ihe ndị ọzọ. Ọ bụ ihe ndị a ka ha na-ejikarị enweta ego. Ihe ọzọ na-enye ha ego bụ ụlọ ọrụ na-emepụta ihe dị iche iche, na ebe ndị njem na-abịa elegharị anya.Otú Ebe ahụ Na-adịA na-enwe oge oyi na oge okpomọkụ na Dọminikan Ripọblik. E nwere ebe mmiri na-ezokarị na ebe mmiri na-anaghị ezocha. Mgbe ụfọdụ, oké ifufe na-akpa ike nobodo a.Nri na Egwuregwu HaNdị Dọminikan Ripọblik na-erikarị osikapa, àgwà, na akwụkwọ nri. Ha na-atakwa azụ, mkpụrụ osisi, na abịrịka e ghere eghe. Ha na-erikwa ose. A na-eji ụfọdụ nime ihe ndị a esi otu nime nri a ma ama nobodo a. Aha ya bụLa Bandera Dominikana.Egwuregwu bezbọl, ịkụ egwú na ịgba egwú na-atọ ha ụtọ. Egwú kacha atọ ha ụtọ bụ egwú merengue. Ha na-akpọkarịkwa ụbọ, na-akụ ịgbà, na-egbu ọjà, na-ejikwa ihe ndị ọzọ akụ egwú.Ihe A ChọtaraOtú Ndị Dọminikan Ripọblik Si Mụta Gbasara Ụwa ỌhụrụNa Sọnde, abalị mbụ nọnwa Eprel, afọ 1945, otu di na nwunye gụrụ akwụkwọ nỤlọ Akwụkwọ Gilied, kwagara na Kiudad Trujilo. Ha bụ Nwanna Lennart Johnson na nwunye ya Virginia. Ha bụ Ndịàmà Jehova mbụ e nwere na Dọminikan Ripọblik. Ihe a na-akpọzi Kiudad Trujilo bụ Santo Domingo. Ọ bụ ya bụ isi obodo Dọminikan Ripọblik. Ihe e jikwa mara mba a bụ tigbuo zọgbuo.Akwụkwọ Mgbaafọnke 1946 kwuru banyere obodo a, sị: Ebe a dị nnọọ mma ịnọ rụọ ọrụ ịsụ ụzọ, di na nwunye a ga-amalite ihe niile nisi. Nihi gịnị? Ọ bụ nihi na e nweghị alaka ụlọ ọrụ ma ọ bụ Ụlọ Nzukọ Alaeze nobodo a. E nweghịkwa ọgbakọ na ya. O nwekwanụghị onye ụmụnna ndị a ma. Ha amachaghị asụsụ Spanish. Ha enweghịkwa ụlọ ma ọ bụ oche. Gịnị ka ụmụnna ndị a ga-eme?Nwanna Lennart kọrọ ihe mere mgbe ha kwabatara. Ọ sịrị: Anyị gara chọta ụlọ na Viktorịa Họtel. Ihe mụ na nwunye m na-akwụ ha nụbọchị bụ dọla ise. Ego nri anyị sokwa na ya. Ọ bụ nehihie ahụ anyị kwabatara ka anyị nwetara onye mbụ anyị malitere ịmụrụ Baịbụl. Lee otú anyị si nweta ya: E nwere ụmụ nwaanyị Dọminikan Ripọblik abụọ anyị na-amụrụ Baịbụl na Bruklin. Mgbe anyị na-aga Dọminikan Ripọblik, ha nyere anyị aha ndị ikwu na ibe ha. Otu nime ha bụ Dọkịta Green. Mgbe anyị gara na nke ya, anyị hụrụ ya na onye agbata obi ya aha ya bụ Moses Rollins. Mgbe anyị gwachara ha otú anyị si mata aha ha na ebe ha bi, anyị ziri ha ozi ọma Alaeze Chineke. Ha gekwara anyị ntị nke ọma, kwetakwa ka anyị na ha mụwa Baịbụl. Obere oge anyị na ha malitere ịmụ Baịbụl, Moses ghọrọ onye nkwusa mbụ e nwere nobodo a.Na Jun afọ 1945, e zitekwuru ndị ozi ala ọzọ. Ha dị mmadụ anọ. Obere oge ha malitere izi ndị mmadụ ozi ọma, ha nyefere ndị mmadụ ọtụtụ akwụkwọ anyị, malitekwa ịmụrụ ọtụtụ ndị Baịbụl. Nihe dị ka ọnwa Ọktoba, ọ bịara doo anya na ụmụnna anyị kwesịrị inwe ebe ha ga na-enwe ọmụmụ ihe. Nihi ya, ha rụzigharịrị palọ ha na ebe ha na-anọ eri ihe ma jiri ha mere Ụlọ Nzukọ Alaeze. Ihe dị ka mmadụ iri anọ na-abịakwa ọmụmụ ihe.Otu nime ndị mbụ ghọrọ Ndịàmà Jehova bụ Nwanna Pablo Bruzaud. Ihe ndị mmadụ ji mara ya bụ Palé. O nwere ụgbọala ndị na-agbara ya nụzọ. Ọ na-esikarị na Santiago buru ndị mmadụ gaa Kiudad Trujilo, bụ isi obodo ha. Otu ụbọchị Palé nọ na Kiudad Trujilo, ya na ndị ozi ala ọzọ abụọ bụ Ndịàmà Jehova kparịtara ụka, ha enye ya akwụkwọThe Truth Shall Make You Free.Ya na ha malitere ịmụ Baịbụl kwa ụbọchị. Obere oge, ya esowe ha na-ezi ozi ọma. Ọ na-ebukwa ha nụgbọala aga ozi ọma. Ka oge na-aga, ọ hụrụ Nwanna Lennart Johnson. Ya na ya si Kiudad Trujilo gaa Santiago, sizie na Santiago gbafee ọtụtụ ugwu gaa Puweto Plata. Puweto Plata dị nakụkụ osimiri. Ihe mere ha ji gaa obodo a bụ ka ha leta ndị nwere mmasị na-ezukọta ebe ahụ amụ ihe. Ndị a degaara isi ụlọ ọrụ anyị dị na Bruklin akwụkwọ ka ha nyere ha aka ịmụ Baịbụl.Nwanna Knorr na Nwanna Franz Bịara Dọminikan RipọblikNa Mach afọ 1946, Nwanna Nathan Knorr na Nwanna Frederick Franz si nisi ụlọ ọrụ anyị bịa Dọminikan Ripọblik. Ndị mmadụ nọ na-atụsi anya ha ike. Ụmụnna anyị na mmadụ iri asaa na ise nwere mmasị bịara gere okwu Nwanna Knorr. Noge ahụ Nathan Knorr bịara, o mere ndokwa ka a rụọ alaka ụlọ ọrụ nobodo a.Ebe Nwanna Knorr na Nwanna Franz nọ nihu Ụlọ Nzukọ Alaeze mbụ e nwere na Dọminikan Ripọblik. Ọ dị na Kiudad TrujiloE zitekwuru ndị ozi ala ọzọ na Dọminikan Ripọblik. Nke a mere na mgbe afọ ije ozi 1946 gwụrụ, e nwere ndị nkwusairi abụọ na asatọ. Ebe ọ bụ na a ka malitere ikwusa ozi ọma nobodo a amalite, ndị ozi ala ọzọ ahụ ji ọtụtụ mgbede hazie otú a ga-esi na-ezi ozi ọma nókèala ha ka ha nwee ike izi ozi ọma nke ọma ebe ahụ.E Nwekwuru Ndị NkwusaNafọ 1947, e nwere ihe karịrị ndị nkwusa iri ise na itoolu na-ezi ozi ọma na Dọminikan Ripọblik. Nafọ ahụ kwa, e si na Kuba zite ụfọdụ ndị ozi ala ọzọ na Dọminikan Ripọblik. Ụfọdụ nime ha bụ Nwanna Roy Brandt na nwunye ya Juanita. A họpụtara Nwanna Brandt ka ọ na-elekọta alaka ụlọ ọrụ. Ọ rụrụ ọrụ a afọ iri.Mgbe afọ ije ozi 1948 gwụrụ, e nwere ihe dị ka otu narị ndị nkwusa na iri so ndị ozi ala ọzọ na-ekwusa ozi ọma. Ma, ndị nkwusa ndị a ji ozi ọma kpọrọ ihe amaghị na nsogbu kpụ ọkụ nọnụ ga-abịara ha noge na-adịghị anya.Anyị Ga-amata Ndị Ha BụOtu Ụbọchị Anyị Ga-amata HaNihe dị ka afọ 1935, otu nwoke aha ya bụ Pablo González malitere ịgụ Baịbụl. O bi nobodo a na-akpọ Kibao Vali. Ọ gatụrụ chọọchị Protestant ma hapụ ya mgbe ọ hụrụ na ha anaghị eme ihe ọ gụtara na Baịbụl. Nagbanyeghị na ọ naghịzi aga chọọchị, ọ na-amụ Baịbụl, na-akọkwara ndị mmadụ ihe ndị ọ mụtara. O bidoro ịkụziri ndị ezinụlọ ya na ndị agbata obi ya ihe ndị ọ na-amụta na Baịbụl. O mechakwara gaa nobodo ndị dị nso zie ndị mmadụ ozi ọma. O rere ugbo ya na ehi ya ma jiri ego o retara na ha na-agba ụgbọ aga ekwusa ozi ọma.Nihe dị ka afọ 1942, Pablo na-aga eleta ma ó nweghị ihe ọzọ narị ezinụlọ abụọ bi nobodo ndị dị nso. Ya na ha na-enwechikwa ọmụmụ ihe anya nagbanyeghị na ya na Ndịàmà Jehova ahụtụbeghị. Ọ na-agwa ndị mmadụ ka ha na-amụ Baịbụl, na-emekwa ihe ndị ha na-amụta. Ọtụtụ ndị mere ihe ọ gwara ha, kwụsị ịṅụ sịga na ịkpọ anwụrụ. Ndị lụrụ ihe karịrị otu nwaanyị chụkwara ndị nwunye ha, ha na nwunye mbụ ha ebirizie.Otu nime ndị gere ntị nozi ọma Pablo nọ na-ekwusa bụ otu nwaanyị aha ya bụ Celeste Rosario. O kwuru, sị: Mgbem dị afọ iri na asaa, nwa nwanne mama m aha ya bụ Negro Jiménez so ná ndị na-aga ọmụmụ ihe Pablo González na-eduzi. Ọ bịara soro anyị mụọ ihe ma gụọrọ anyị ebe ụfọdụ na Baịbụl. Ebe ndị ahụ ọ gụrụ mere ka m kwụsị ịga Chọọchị Katọlik. Baịbụl a na-agụrụ anyị na chọọchị bụ Baịbụl Latịn. Anyị anaghịkwa aghọta ya. Obere oge Negro Jiménez bịachara soro anyị mụọ ihe, Pablo González letara anyị ma gbaa anyị ume. Ọ sịrị anyị: O nweghị ihe jikọrọ anyị na ọtụtụ chọọchị ndị a dị nobodo anyị. Ma, anyị nwere ụmụnna nebe niile nụwa. Anyị amabeghị ndị ha bụ ma ọ bụ ihe ha na-aza, ma otu ụbọchị, anyị ga-amata ha.Pablo nwere ndị ha na ya na-enwe ọmụmụ ihe na Lọs Kakaọs Salkedo, Mọnti Adentro, Salkedo, nakwa na Vila Tenaris. Nafọ 1948, mgbe Pablo kwụsịrị na Santiago ka o buru ụgbọala ọzọ, ọ hụrụ Ndịàmà Jehova abụọ na-ekwusa ozi ọma nokporo ámá. Ha nyekwara yaỤlọ Nche.Noge ọzọ, otu nwanna nwaanyị hụrụ Pablo nye ya akwụkwọ abụọ. Ọ gwara ya bịa Ncheta Ọnwụ Jizọs ha ga-eme na Santiago. Pablo mechara gaa. Ihe ọ nụrụ mgbe a na-ekwu okwu Ncheta Ọnwụ Jizọs tọrọ ya ụtọ. O kwuziri na ya emechaalachọta ndị na-akụzi ihe dị na Baịbụl. O kwukwara na ndị niile nọ ebe ahụ bụ ndị ọ chọwara kemgbe.Ndị ozi ala ọzọ gara hụ ndị ha na Pablo na-enwe ọmụmụ ihe. Notu nime ebe Pablo na ndị mmadụ na-enwe ọmụmụ ihe, ha hụrụ mmadụ iri abụọ na asaa torola eto nọ na-eche ha. Ụfọdụ nime ha ji ụkwụ gaa kilomita iri abụọ na ise tupu ha erute, ebe ndị ọzọ ji ịnyịnya gbaa kilomita iri ise. Nebe ọzọ, mmadụ iri asaa na asatọ bịara ọmụmụ ihe ha. Nebe ọzọkwa, mmadụ iri isii na itoolu bịakwara ọmụmụ ihe ha.Pablo nyere ndị ozi ala ọzọ ahụ aha otu narị mmadụ na iri ise nwere mmasị. Ndị a amụwala Baịbụl, na-emekwa ihe Baịbụl kwuru. Ha dị umeala nobi, jirikwa ife Chineke kpọrọ ihe. Ihe dị ha mkpa ugbu a bụ iso ná nzukọ ga na-ahazi ha ma na-agwa ha ihe ndị ha ga na-eme. Nwanna Nwaanyị Celeste kwuru, sị: Mgbe ndị ozi ala ọzọ ahụ letara anyị, anyị na ha nwere ọmụmụ ihe. Nọmụmụ ihe ahụ, e mere ndị mmadụ baptizim. Ọ bụ m bụ onye mbụ e mere baptizim nezinụlọ anyị. E mechakwara mee mama m Fidelia Jiménez na Carmen nwanne m nwaanyị baptizim.E nwere mgbakọ sekit mbụ na Dọminikan Ripọblik na Santiago. E nwere ya malite nabalị iri abụọ na atọ ruo nabalị iri abụọ na ise na Septemba afọ 1949. Mgbakọ a mere ka ụmụnna kwusasiwe ozi ọma ike. Ọtụtụ ndị chọrọ ịma ihe anyị nọ ebe ahụ na-eme bịara, ya emezie ka ndị niile bịara gee okwu ihu ọha e kwuru na Sọnde ruo narị mmadụ abụọ na iri isii. E mekwara mmadụ iri abụọ na asatọ baptizim. Mgbakọ abalị atọ a mere ka o doo ọtụtụ ndị ọhụrụ anya na nzukọ a bụ nzukọ Chineke ji na-emezu uche ya.A Tụrụ Ha Mkpọrọ, Machiekwa HaA Tụrụ Ha Mkpọrọ Maka na Ha Ekweghị Aba AmịOnye a bụ Nwanna Enrique Glass. Ebe a ka a tụrụ ya mkpọrọ izu abụọNabalị iri na itoolu nọnwa Jun afọ 1949, ụfọdụ ndị Dọminikan Ripọblik, bụ ndị gbara ọsọ ndụ, si nebe ha gbagara bịa na Dọminikan Ripọblik ka ha kwatuo Rafael Trujillonọchịchị. Mbọ a ha gbara kụrụ afọ nala negbughị oge. Ma, Trujillo malitere ịtụ ma ndị jụrụ ịba amị ma ndị o weere ka ndị iro ya mkpọrọ. Ụfọdụ nime Ndịàmà Jehova mbụ a tụrụ mkpọrọ noge ahụ nihi na ha ekweghị aba amị bụ Nwanna León Glass, Nwanna Enrique Glass, Nwanna Rafael Glass, na ụmụnna ndị ha na Nwanna León na-arụkọ ọrụ.Nwanna León kwuru, sị: Ndị amị jidere mụ na ndị mụ na ha na-arụkọ ọrụ ma gbaa anyị ajụjụ. Mgbe ha yichara anyị egwu, ha hapụrụ anyị. Ma mgbe ụbọchị ole na ole gachara, ha kpọrọ anyị ọzọ ka anyị bịa banye amị. Otú ha si kpọọ anyị abụghị otú a na-esi akpọ ndị ọzọ. Mgbe anyịna-ekweghị eme ihe ha kwuru, ha tụrụ anyị mkpọrọ. Anyị hụrụ ụmụnna anọ ọzọ nụlọ mkpọrọ ahụ, abụọ nime ha bụ ụmụnne m. Mgbe anyị pụtara na mkpọrọ ahụ, ha tụkwara anyị mkpọrọ ọzọ. Ihe a ka ha mere anyị ugboro atọ. Ọ na-abụkwa anyị pụta taa, nọọ otu ụbọchị ma ọ bụ karịa, ha atụghachi anyị mkpọrọ. A bịa nụzọ mkpọrọ atọ ahụ a tụrụ anyị, anyị nọrọ ihe fọrọ obere ka o ruo afọ asaa. Anyị nọrọ afọ ise na mkpọrọ nke atọ.Ma mgbe a pịara anyị ihe, ma mgbe a kụrụ anyị isi égbè, anyị diri ya nihi na Jehova na-enye anyị ike anyị ji na-edi yaỌnwụnwa dị iche iche bịaara ụmụnna anyị nụlọ mkpọrọ. Ndị mkpọrọ ibe ha na ndị na-eche ha nche na-akwa ha emo kwa ụbọchị. Onyeisi ndị na-eche ha nche nebe a tụburu ha mkpọrọ gwadịrị ha, sị: Ndịàmà Jehova, mgbe ọ bụla unu ghọrọ ndịàmà Ekwensu, gwanụ m ka m kpọpụta unu. Ma, ndị mmegide a enwelighị ike ime ka ụmụnna anyị kwụsị ife Jehova. Nwanna León kwuru ihe mere na ha emelighị ya. Ọ sịrị: Jehova nọ na-enye anyị ike idi ihe ọ bụla a na-eme anyị. Ọ na-enyekwara anyị aka nihe niile. Ma mgbe a pịara anyị ihe, ma mgbe a kụrụ anyị isi égbè, anyị diri ya nihi na Jehova na-enye anyị ike anyị ji na-edi ya.A Machiri Ndịàmà Jehova IwuNebe niile na Dọminikan Ripọblik, ndị na-achọghị iji anya ahụ Ndịàmà Jehova mere ka mkpagbu a na-akpagbu ụmụnna anyị kakwuo njọ. Nagbanyeghị mkpagbu ndị a, nọnwa Mee afọ 1950, e nwere narị ndị nkwusa abụọ na iri atọ na asatọ na Dọminikan Ripọblik, nweekwa ndị ozi ala ọzọ na ya. Mmadụ iri abụọ na otu ná ndị nkwusa ahụ e nwere bụ ndị ọsụ ụzọ oge niile.Ihe a bụ akwụkwọ akụkọ e ji maa ọkwa afọ ole a tụrụ ụmụnna anyị mkpọrọ nihi na ha ekweghị aba amịNoge ahụ, otu onye ọrụ gọọmenti degaara otu onye ọnụ na-eru nokwu nọchịchị Dọminikan Ripọblik akwụkwọ banyere Ndịàmà Jehova. Ọ sịrị: Ndịàmà Jehova ka na-ekwusasi ozi ọma ha ike nebe niile nobodo a ya bụ, Kiudad Trujilo. Ọ sịkwara: Dị ka m kwuru na mbụ, e kwesịrị ilebara Ndịàmà Jehova anya nihi na ozi ọma a ha na-ezi na-emegharị ọtụtụ ndị anya nihe ụfọdụ, nke ka nke, ndị nkịtị.Onye ọzọ nọ nọkwá ukwu na Dọminikan Ripọblik aha ya bụ J. Antonio Hungría, gwara Nwanna Brandt ka o detara ya akwụkwọ ozi. Nakwụkwọ ozi ahụ, ọ ga-akọwa ihe Ndịàmà Jehova kweere banyere ịba amị, ikele ọkọlọtọ, na ịtụ ụtụ isi. Nwanna Brandt degaara ya akwụkwọ ozi ahụ. O si nakwụkwọKwe Ka Chineke Buru Onye-Ezi-Okwunweta ihe o dere. Nagbanyeghị akwụkwọ ozi a e degaara Maazị Hungría, a machiri Ndịàmà Jehova ikwusa ozi ọma na Dọminikan Ripọblik. Ọ kpọrọ Nwanna Brandt ka ọ bịa nọfis ya ka ọ gụpụtara ya akwụkwọ gosiri naa machiela Ndịàmà Jehova izi ozi ọma na Dọminikan Ripọblik. Mgbe ọ gụchaara Nwanna Brandt akwụkwọ ozi a, Nwanna Brandt jụrụ ya ma ndị ozi ala ọzọ hà ga-ala. Ọ gwara ya na ha agaghị ala ma ọ bụrụhaala na ha ana-erube isi niwu obodo, kwụsịkwa izi ndị mmadụ ozi ọma.Ha Akwụsịghị Ikwusa Ozi ỌmaNdị Ozi Ala Ọzọ Bidoziri Ikwusa Ozi Ọma na NzuzoIwu ahụ a machiri ụmụnna anyị mere ka ihe malite isiri ha ike. Otu nwanna nwaanyị bụ onye ozi ala ọzọ aha ya bụ Alma Parson, sịrị: Ndị ọchịchị kpọchisiri Ụlọ NzukọAlaeze anyị, machiekwa anyị ikwusa ozi ọma. Ahụhụ ụmụnna anyị tara noge ahụ abụghị ihe e ji ọnụ ekwu. A chụrụ ụfọdụ nime ha nọrụ, tụọ ụfọdụ mkpọrọ. Ọ sịkwara: Ọtụtụ ihe merenụ gosiri na Jehova na-echebe ha ma na-edu ha. Ụmụnna anyị nọ na-ekwusa ozi ọma na nzuzo nihi na ha tụkwasịrị Jehova obi na ọ ga na-eduzi ha.E kweghị ka ụmụnna anyị na-enwe ọmụmụ ihe. Nwanna Lennart Johnson sịrị: Anyị malitere ịna-enwe ọmụmụ ihe nụlọ ụmụnna. Anyị na-adị ole na ole enwe ya nebe dị iche iche. Anyị na-amụỤlọ Nchee ji ígwè kọpị kọpị mepụtaghachi. Obi dị anyị niile ụtọ maka otú Jehova si jiri ọmụmụ ihe ndị ahụ na-agba anyị ume.Onye a bụ Nwanna Roy Brandt na nwunye ya Juanita. Ha so ná ndị ozi ala ọzọ nọ na Dọminikan Ripọblik noge ahụ a machiri anyị ikwusa ozi ọmaNoge ahụ, gọọmenti bịara na-etinyekwu anya nozi ọma anyị na-ezi ma na-enyekwu anyị nsogbu. Ma, obi siri ụmụnna anyị ike nagbanyeghị ihe a na-eme ha. Nabalị iri na ise nọnwa Septemba, afọ 1950, Maazị Hungría degaara onyeisi ala akwụkwọ ozi banyere Ndịàmà Jehova. Ọ sịrị: Akpọọla m Maazị Lee Roy Brandt na ndị isi ndị ọzọ bụ Ndịàmà Jehova nọfis m gwa ha ka ha kwụsị ịna-eji ihe gbasara okpukpe ha a gọọmenti machiri iwu na-akọju ndị mmadụ isi, ma ha anaghị anụ ihe. Ozi anyị na-anata kwa ụbọchị nebe dị iche iche ná mba a na-egosi na ha ka na-ezi ndị mmadụ ozi ọma na nzuzo. Ihe a ha na-eme bụ ịkwa gọọmenti emo. Ná mmechi, ọ gwara onyeisi ala ka a chụlaa ndị isi Ndịàmà Jehova, ndị si esi bịa.Ihe Nyeere Ha AkaNá ngwụcha afọ 1950, Nwanna Knorr na Nwanna Henschel bịara Dọminikan Ripọblik. Obere oge ha bịachara, e si na Dọminikan Ripọblik ziga ụfọdụ ndị ozi ala ọzọ nAjentina, Gụatemala, nakwa na Puweto Riko. Ndị ọzọchọtara ọrụ ha ga na-arụ ka ha nwee ike ịnọ nobodo a. Dị ka ihe atụ, Nwanna Brandt nwetara ọrụ nụlọ ọrụ na-ahụ maka ọkụ eletrik. Ndị ọzọ bidoro ịkụziri ndị mmadụ asụsụ Bekee.Akwụkwọ Mgbaafọnke 1951 kwuru banyere ndị ozi ala ọzọ a, sị: Ọnụnọ ha nọ nobodo a nyeere ụmụnna ndị nọ nobodo ahụ aka, bụ ndị si naka ha mụta eziokwu. Obi dị ha ụtọ na ha agbaghị ọsọ mgbe mkpagbu bịara, kama, ha katara obi na-eje ozi ha.Ọnụnọ ha nọ nobodo a nyeere ụmụnna anyị akaNwanna Nwaanyị Dorothy Lawrence so ná ndị ozi ala ọzọ kụziiri ndị mmadụ asụsụ Bekee. Ọ na-akụzikwara ụfọdụ nime ha nwere mmasị Baịbụl. O si otú a nyere ọtụtụ ndị aka ha abata nọgbakọ.O nwere ihe ọzọ ụmụnna anyị na-eme ka ha nwee ike ịna-ekwusa ozi ọma noge ahụ. Mgbe ụfọdụ, ha na-adọkapụta peeji ụfọdụ nakwụkwọ anyị, pịajie ha, ma tinye ha nakpa efe ha ma ọ bụ nakpa ngwá ofe ha ka ha nwee ike iji ha zie ozi ọma, ndị mmadụ aghara ịma. Ha degharịrị akwụkwọ ha na-eji enye akụkọ ozi ka ọ dị ka akwụkwọ mmadụ dere ihe ndị ọ chọrọ ịzụ nahịa. Dị ka ihe atụ, ebe e dere akwụkwọ, ha edee ya pọpọ, ebe e dere broshọ, ha edee ya àgwà, ebe e dere magazin, ha edee ya àkwá, ebe e dere nletaghachi, ha edee ya kabeeji, ebe e dere awa, ha edee ya akwụkwọ nri. Ihe ha na-akpọỤlọ Nchee ji ígwèkọpị kọpị mepụtaghachi bụ yuka ma ọ bụ akpụ nihi na o juru eju nobodo ahụ.Akwụkwọ e dere ihe a ga-azụ nahịaLechosaspọpọ  akwụkwọFrijolesàgwà  broshọHuevosàkwá  magazinRepolloskabeeji  nletaghachiEspinacasakwụkwọ nri  awaỤmụnna Anyị Akwụsịghị Ikwusa Ozi ỌmaNabalị iri na isii nọnwa Jun, afọ 1954, Rafael Trujillo na Vatikan bịanyere aka nakwụkwọ ha ji kwekọrịta ka e nye ndị ụkọchukwu Roman Katọlik nọ na Dọminikan Ripọblik ọkwá pụrụ iche. Afọ ahụ mere ya afọ anọ gọọmenti machiri Ndịàmà Jehova izi ozi ọma. Nagbanyeghị nke ahụ, nafọ 1955, ndị nkwusa e nwere ná mba a ruru narị anọ na iri asaa na asatọ. Olee ihe mere ọtụtụ ndị ji bata nọgbakọ otú a?Akwụkwọ Mgbaafọnke 1956 kwuru na ọ bụ mmụọ Jehova. O kwukwara na ihe ọzọ kpatara ya bụ na ụmụnna anyị dị notu, okwukwe ha sikwara ike. Ha na-ekwusakwa ozi ọma natụghị egwu.Nọnwa Julaị afọ 1955, e si nisi ụlọ ọrụ anyị detara Trujillo akwụkwọ ozi. E ji akwụkwọ ozi ahụ mee ka ọ mata na anyị anaghị etinye aka na ndọrọ ndọrọ ọchịchị na nọgba aghara. A gwakwara ya wepụ iwu ahụ a machiri Ndịàmà Jehova na ụlọ ọrụ ha bụ Watch Tower Bible and Tract Society. Olee uru akwụkwọ ozi a bara?A Hapụrụ Ha, Mechaakwa Machie HaA Kagburu Iwu Ahụ A Machiri AnyịOnye a bụ Nwanna Manuel Hierrezuelo. E gburu ya mgbe ndị ọchịchị na-agba ya ajụjụNoge niile ahụ gọọmenti na-achọghị iji anya ahụ Ndịàmà Jehova, e nwere ndị ozi ala ọzọ nọgidere nozi ha. Ha bụ Nwanna Lennart Johnson na nwunye ya Virginia nakwa Nwanna Roy Brandt na nwunye ya Juanita. Nwanna Lennart sịrị: Ndị ọchịchị kpọrọ mụ na Nwanna Roy Brandt ka ha gbaa anyị ajụjụ. Ha akpọbuola Nwanna Manuel Hierrezuelo ka ọ bịa hụ ha. Ọ dị mwute na e gburu ya mgbe a na-agba ya ajụjụ. O fere Jehova ruo mgbe ọ nwụrụ. Oleekwanụ ihe mere mgbe Nwanna Lennart na Nwanna Roy gara ịza òkù ndị ọchịchị kpọrọ ha? Nwanna Lennart kwuru, sị: Mgbe anyị rutere, ha jụrụ anyị ajụjụ iche iche. Ọ dịkwa ka hà tinyere ihe ndị anyị kwuru na teepụ. E nweghịzi ihe ọzọ merenụ nụbọchị ahụ. Mgbe ọnwa abụọ gachara, akwụkwọ akụkọ dị iche iche kwuru na Trujillo akagbuola iwu ahụ a machiri anyị nakwa na anyị nweziiri onwe anyị ikpe okpukpe anyị otú anyị chọrọ.Tupu afọ 1950 a machiri Ndịàmà Jehova iwu, e nwere narị ndị nkwusa abụọ na iri isii na otu na Dọminikan Ripọblik. Ma, mgbe e wepụrụ iwu ahụ nỌgọst afọ 1956, e nweziri narị ndị nkwusa ise na iri abụọ na abụọ. Obi tọrọ ụmụnna anyị ezigbo ụtọ mgbe a gwara ha na ha nweziri ike ịna-ezi ndị mmadụ ozi ọma nenweghị onye ga-enye ha nsogbu. Noge ahụ, o meela afọ isii a tụwara ụmụnna anyị mkpọrọ ma na-egbochi ha izi ozi ọma.Olee ihe ụmụnna anyị mere ugbu a e wepụrụ iwu ahụ a machiri ha? Ozugbo ha nụrụ ya, ha malitere ịhazi otú ha ga-esi na-ekwusa ozi ọma. Ọgbakọ dị iche iche chọtara ebe ha ga na-anọ amụ ihe, see map ókèala ndị ọhụrụ, mepeekwa faịlụ ndị ọhụrụ ha ji etinye akwụkwọ ozi ha. Obi tọkwara ụmụnna ụtọ na ha nweziri ike ịtụ ọda akwụkwọ, e zitere ha ya. Ha ji ohere a ha nwere kwusasiwe ozi ọmaike. Ọ bụ ya mere na Nọvemba afọ 1956, ndị nkwusa e nwere ruru narị mmadụ isii na iri na abụọ.Otú Ndị Ụkọchukwu Si Gbalịa Ka A Kwụsị Anyị Izi Ozi ỌmaIhe a bụ akwụkwọ ahụ Toledano dere nke o ji kwuo ihe ndị a ga-eme ka a kwụsị anyị ịna-ebubata akwụkwọNdị ụkọchukwu Katọlik bidoro ozugbo ịkpa nkata otú ha ga-esi mebie aha Ndịàmà Jehova. Ha malitere ịkwanye gọọmenti ọkụ nikè ka ha memilaa Ndịàmà Jehova. Ihe nyere ha ikike ịgwa gọọmenti ka ha mee otú ahụ bụ akwụkwọ ahụ Trujillo na Vatikan bịanyere aka na ya. Onye ụkọchukwu Katọlik aha ya bụ Oscar Robles Toledano degaara otu onye nọ nọkwá ukwu na gọọmenti akwụkwọ. Aha ya bụ Virgilio Álvarez Pina. O kwuru ka gọọmenti nyere ya aka ná mbọ ọ na-agba ime ka ụmụ amaala Dọminikan Ripọblik niile mara na Ndịàmà Jehova bụ ndị ọjọọ.Toledano kwuru na ihe mere ya ji na-agba mbọ a bụ ka ndị mmadụ ghara ige ntị nozi ọma Ndịàmà Jehova na-ezi. Akwụkwọ ahụ Toledano dere kwukwara ka gọọmentikwụsị anyị ibubata akwụkwọ anyị, nke ka nke, akwụkwọThe Truth Shall Make You FreenakwaỤlọ Nche.A Machiri Anyị Ọzọ Ikwusa Ozi ỌmaNdị ụkọchukwu na ndị òtù ha ha na Trujillo so na-achị so ná ndị kpara nkata ka gọọmenti kwụsị Ndịàmà Jehova ikwusa ozi ọma. Otu nwoke bụ onyeisi otu òtù ndọrọ ndọrọ ọchịchị degaara Trujillo akwụkwọ na Jun afọ 1957. Aha ya bụ Francisco Prats-Ramírez. O kwuru, sị: M chọrọ ịkpọ ndị mmadụ ka mụ na ha nwee nnọkọ ma kparịta otú anyị ga-esi kwụsị Ndịàmà Jehova ịna-emegharị ndị mmadụ anya na ịna-enupụrụ gọọmenti isi.Otu akwụkwọ kwuru na ebubo ndị ahụ e boro Ndịàmà Jehova kpara ha aka ọjọọ negbughị oge. Ọ sịrị: Noge ọkọchị afọ 1957, ebubo ndị ahụ ndị isi boro Ndịàmà Jehova gbara nakwụkwọ akụkọ ndị a na-ebipụta na Dọminikan Ripọblik. Ha kwuru na ozi ọma Ndịàmà Jehova na-eme ka ndị mmadụ na-enupụrụ gọọmenti isi, na-akpatakwa nsogbu nobodo. Ozugbo o kwuchara ihe a, onye ụkọchukwu aha ya bụ Mariano Vásquez Sanz gara nụlọ ọrụ redio Trujillo katọọ Ndịàmà Jehova. O kwuru na Ndịàmà Jehova na-arụrụ ndị Ọchịchị Kọmunist ọrụ, nakwa na ha bụ ndị ọjọọ na ndị na-agba ọchịchị mgba okpuru. Mgbe o kwuchara, ndị Achịbishọp aha ha bụ Ricardo Pittini na Octavio Antonio Beras gwara ndị ụkọchukwu niile ka ha mee ka ndị òtù ha ghara ige ntị nozi nduhie Ndịàmà Jehova na-ezi.Nkata ahụ ndị Chọọchị Katọlik na ndị ọchịchị gbakọrọ aka na-akpa ka a kwụsị Ndịàmà Jehova izi ozi ọma mechara nwee isi. Nọnwa Julaị, ndị omeiwu na Dọminikan Ripọblik mere iwu ha ji machie Ndịàmà Jehova ikwusa ozi ọma. Obere oge, ndị uwe ojii na ndị ọzọ malitere ịkụ ụmụnna anyị ihe, na-emekpọkwa ha ọnụ. A nwụchikwara ụmụnna anyị dị otu narị na iri ise.Ije Trujillo na Chọọchị KatọlikTRUJILLO na Chọọchị Katọlik dị nezigbo mma. Ọ bụ ya mere otu onye na-ede gbasara ndọrọ ndọrọ ọchịchị ji kwuo, sị: Noge Trujillo na-achị, ya bụ, malite nafọ 1930 ruo nafọ 1961, Chọọchị Katọlik na gọọmenti Dọminikan Ripọblik na-enyerịtara ibe ha aka. Trujillo na-emelara Chọọchị Katọlik ihe, hanwa kwa ana-akwado ọchịchị ya.Trujillo gara Rom nafọ 1954, ya na poopu abịanye aka nakwụkwọ ha ji kwekọrịta ịna-emekọrịta ihe. Germán Ornes, onye bụbu onye ndụmọdụ Trujillo, sịrị: Ebe ọ bụ na ndị Katọlik nọ na Dọminikan Ripọblik kwụ Trujillo nazụ, akwụkwọ ahụ Trujillo na poopu bịanyere aka na ya meziri ka ha niile na-akwadosi Trujillo ike. Ndị ụkọchukwu niile na-akwadokwa ọchịchị ya. Achịbishọp Ricardo Pittini na Achịbishọp Octavio Beras so ná ndị kacha akwado ọchịchị ya.Ornes kwukwara, sị: Poopu na-ezitere Trujillo ozi ekele noge ọ bụla e nwere ihe pụrụ iche a na-eme. Notu nzukọ ndịKatọlik nwere na Kiudad Trujilo nafọ 1956, Francis Cardinal Spellman, bụ onye na-anọchite anya poopu, gụpụtara ozi ekele poopu ziri. Ọ bụ Trujillo hụrụ maka ihe ndị e mefuru ná nzukọ ahụ. Mgbe Kadinal Spellman si Niu Yọk bịa, ọ bụ Trujillo nabatara ya. Ọ nabatakwara ya ka onye ukwu. Otú ha si makụọ ibe ha nke ọma gbara nihu akwụkwọ akụkọ niile na Dọminikan Ripọblik nechi ya.Nafọ 1960, otu magazin a na-akpọTimekwuru, sị: Ka ọ dị ugbu a, o nwebeghị ihe seere Trujillo na Chọọchị Katọlik. Achịbishọp Ricardo Pittini, onyeisi ndị ụkọchukwu niile e nwere nAmerịka na Mba Ndị Gbara Ya Gburugburu, agbaala afọ iri asatọ na atọ. O kpuokwala ìsì. Ma nafọ anọ gara aga, ọ bịanyere aka nakwụkwọ ozi e degaara otu akwụkwọ akụkọ a na-akpọNew York Timesma kwuo na ndị obodo onye ọchịchị aka ike a hụrụ ya nanya, na-akwanyekwara ya ùgwù.Ma, mgbe Chọọchị Katọlik kwadochara ọchịchị aka ike Trujillo na-achị ruo afọ iri atọ, ha malitere ịgbanwe obi ha nihi otú ndị mmadụ sizi agba ọchịchị ya ụkwụ. Onye ahụ na-akọ banyere ndọrọ ndọrọ ọchịchị kwukwara, sị: Mgbe ndị mmadụ gbasiwere ọchịchị Trujillo ụkwụ ike, mechaakwa gbawa mbọ ka e nwee ọchịchị onye kwuo uche ya, Chọọchị Katọlik amaghị ihe ọzọ ha ga-eme ma ọ bụghị ịkwụsị ịkwado ya nagbanyeghị na ha na ya dị nezigbo mma kemgbe.Nafọ 2011, ndị ụkọchukwu Katọlik degaara ndị Dọminikan Ripọblik akwụkwọ ozi ha ji rịọ ha mgbaghara maka ihe ndị ha mejọrọ. Akwụkwọ ozi ahụ gbara nakwụkwọ akụkọ a na-akpọDominican Today.Ọ sịrị: Anyị na-ekwupụta mmehie anyị. Anyị kwetara na anyị mere ihe ọjọọ. E nwere mgbe anyị na-emeghị ihe ndị anyị na-akụzi na mgbe anyị na-arụghị ọrụ ndị anyị kwesịrị ịrụ. Nihi ya, anyị na-arịọ ndị Dọminikan Ripọblik niile ka ha gbalịa ghọta anyị ma gbaghara anyị.E Mesiri Ha IkeAnyị Ga-emechi Àmà Jehova nObodo AE mere otu nwanna aha ya bụ Borbonio Aybar baptizim nabalị iri na itoolu nọnwa Jenụwarị, afọ 1955. Noge ahụ, a ka machiri anyị iwu ikwusa ozi ọma. Mgbe e mechara ya baptizim, ọ mụụrụ ọtụtụ ndị Baịbụl nobodo Mọnti Adentro nakwa na Santiago. Nafọ 1956, mgbe e wepụrụ iwu ahụ a machiri anyị, e mere nwunye ya na ụfọdụ ndị ọ na-amụrụ Baịbụl baptizim.Nihe dị ka abalị iri na ise nọnwa Julaị, afọ 1957, ndị isi na gọọmenti nwere nnọkọ na Salkedo ka ha mara otú ha ga-esi memilaa Ndịàmà Jehova. Nwanna Aybar kwuru na ọ bụ Francisco Prats-Ramírez kacha kwuo okwu ná nnọkọ ahụ. Prats-Ramírez sịrị na nime ụbọchị ole na ole, ha ga-emechi Àmà Jehova nobodo ha. Abalị ole na ole o kwuchara ihe a, ya bụ, nabalị iri na itoolu nọnwa Julaị, afọ 1957, ndị uwe ojii nwụkọọrọ Ndịàmà Jehova niile nọ na Blanko Arịba, El Jobo, Lọs Kakaọs, nakwa na Mọnti Adentro.Nwanna Aybar kọrọ, sị: Eso m ná ndị a nwụchiri. E bugakwara anyị nisi ụlọ ọrụ ndị agha dị na Salkedo. Ozugbo anyị rutere, otu onyeisi ndị agha aha ya bụ Saladín kụrụ m ihe. Ezigbo iwe ji ya mgbe ọ na-agwa anyị ihe ọ ga-eme anyị. Anyị kwụ nahịrị abụọ. Otu bụ maka ụmụnna nwoke, nke ọzọ abụrụ maka ụmụnna nwaanyị. Ndị na-eche onyeisi ahụ nche bidoro gbawa anyịnwa bụ ndị nwoke ụkwụ, na-akụkwa anyị ihe. Ha jikwa osisi na-akụ ndị nke nwaanyị. Ha na-akụ anyị ihe, ha ana-asị: Anyị bụ ndị Katọlik, anyị ga-egbu unu.Agụọla m Baịbụl, amakwa m na Jehova bụ ChinekeE riri Nwanna Aybar nhá, tụọkwa ya mkpọrọ ọnwa atọ. Nwanna Aybar kwuru, sị: Noge ahụ a tụrụ anyị mkpọrọ, otu onyeisi ndị agha aha ya bụ Santos Mélido Marte bịarahụ anyị. Ọ gwara anyị, sị: Agụọla m Baịbụl, amakwa m na Jehova bụ Chineke. O nweghị ihe ọ bụla unu mere a ga-eji tụọ unu mkpọrọ. Ma, o nweghị ihe m ga-emeliri unu nihi na ndị mere e ji tụọ unu mkpọrọ bụ ndị bishọp Chọọchị Katọlik. Ọ bụ naanị ha na onyeisi ala anyị, bụ Trujillo, nwere ike ime ka unu ghara ịnọzu oge unu ga-anọ ná mkpọrọ.Ọ Kwa Gị Bụ Onyeisi Ha?Ụfọdụ nime ndị ahụ a tụrụ mkpọrọ bụ nwa Nwanna Nwaanyị Fidelia Jiménez nakwa ụmụ nwanne Fidelia. Ọ bụ Nwanna Nwaanyị Fidelia mụụrụ ha Baịbụl. Fidelia ji aka ya gakwuru ndị uwe ojii ka ha tụọ ya mkpọrọ, ọ bụ eziokwu na o soghị ná ndị e jidere. Ihe mere o ji mee ya bụ ka o nwee ike ịna-agba ụmụnna ndị a tụrụ mkpọrọ ume. Noge ahụ, otu onyeisi ndị agha a na-eze eze bịara ịhụ ndị nọ nụlọ mkpọrọ. Aha ya bụ Ludovino Fernández. A ma ya ama na ọ bụ onye obi tara mmiri na onye mpako. Ọ sịrị ka a kpọtara ya Nwanna Nwaanyị Fidelia. Mgbe ọ bịara, ọ jụrụ ya, sị, Ọ kwa gị bụ onyeisi ha?Nwanna Nwaanyị Fidelia gwara ya, sị, Abụghị m onyeisi ha. Ọ bụ unu bụ ndị isi.Fernández gwara ya, sị, Ọ dị mma, ma ị bụghịnụ onyeisi ha, gị abụrụnụ pastọ ha.Fidelia sịrị ya, Abụghị m pastọ ha. Ọ bụ Jizọs bụ pastọ ha.Fernández jụrụ ya, sị, Ọ bụghị gị mere e ji tụọ ndị a niile mkpọrọ? Ọ bụghị gị kụziiri ha ihe?Nwanna Nwaanyị Fidelia sịrị ya, Ọ bụghị m mere e ji tụọ ha mkpọrọ, ọ bụ Baịbụl. Ha na-eme ihe ha mụtara na Baịbụl.Noge ahụ ha na-akparịta ụka, ụmụnna nwoke abụọ ndị uwe ojii kpọchikwara gafere. Aha ha bụ Pedro Germán na nwa nwanne papa Fidelia aha ya bụ Negro Jiménez. E si nebe a kpọchiri naanị ha na-akpọga ha nebe ndị mkpọrọna-anọ. Ọbara gbukwara uwe Negro yi. Anya ya zakwara aza. Mgbe Fidelia hụrụ na a kụọla ha ọ dị ndụ ọnwụ ka mma, ọ jụrụ onyeisi ndị agha ahụ, sị, Ihe a i mere ezigbo ụmụ amaala a na-atụ egwu Chineke, ọ dị mma? Mgbe Fernández hụrụ na ọ gaghị emenyeli Fidelia ụjọ, o kwuru ka a kpọghachi ya nebe a kpọchiri ya.Ndị na-efe Jehova ekwesịghị ịtụ ụjọ ma ụdị ọnwụnwa a bịara ha. Ọ bụ ya mere na ụmụnna anyị ndị a atụghị ụjọ. Ndị ọchịchị chọpụtadịrị na ha anaghị atụ ụjọ. Dị ka ihe atụ, nabalị iri atọ na otu nọnwa Julaị, afọ 1957, onye na-arụrụ onyeisi ala ọrụ aha ya bụ Luis Arzeno Colón, degaara otu onye nọ nọkwá ukwu na gọọmenti akwụkwọ ozi. Ọ sịrị ya: Nagbanyeghị na ndị omeiwu anyị emeela iwu na a machiela Ndịàmà Jehova ikwusa ozi ọma, ọtụtụ nime ha ka na-ekwusa ozi ọma.Ònye Bụ Onyeisi?Chụlaanụ Ndị Isi HaNabalị iri na atọ nọnwa Julaị, afọ 1957, otu onye uwe ojii aha ya bụ Colón, degaara otu onyeisi na gọọmenti akwụkwọ. O dere, sị: Ndị obodo anyị na-atụ ilu, sị, Ị chọọ igbu agwọ, gbupụ ya isi. Ihe anyị ga-eme ma anyị chọọ imechi Àmà Jehova nobodo anyị a bụ ịchụla ndị ozi ala ọzọ ha. Nke a ga-eme ka ha ghara inwe ndị isi. Ma ha enweghị ndị isi, nke ha na-eme agwụla.Obere oge Maazị Colón dechara akwụkwọ ozi ahụ, otu nwoke ọzọ nọ nọkwá ukwu na gọọmenti aha ya bụ Arturo Espaillat nyere ndị ozi ala ọzọ iri ka nọ nobodo ha iwu ka ha laa. Nabalị iri abụọ na otu nọnwa Julaị, afọ 1957, Nwanna Roy Brandt degaara Trujillo akwụkwọ ka ya na ya hụ ka o nwee ike kọwaara ya ihe mere na Ndịàmà Jehova anaghị eme ihe ụfọdụ ndị ọzọ na-eme. Ihe ụfọdụ o dere nakwụkwọ ozi ahụ bụ, Asị ụfọdụ ndị obodo a kpọrọ Jehova Chineke bụ ụdị asị ndị e duhiere noge ochie kpọrọ ndịozi Jizọs. Nwanna Brandt gwaziri Trujillo ka ọ gụọ ỌrụNdịozi isi abụọ ruo isi isii. Ọ gwakwara ya na ihe ọkàikpe aha ya bụ Gameliel gwara ndị Sanhedrin bara uru taa otú ọ bara noge ahụ. Nwanna Brandt ji mkpụrụ akwụkwọ okpotokpo deere ya ihe ụfọdụ dịnỌrụ Ndịozi 5:38, 39. Ọ sịrị: HAPỤNỤ HA; NIHI NA, Ọ BỤRỤ NA ỌRỤ A HA NA-ARỤ SI NAKA CHINEKE, UNU GA-EMECHA CHỌPỤTA OTU ỤBỌCHỊ NA UNU LỤSORO CHINEKE ỌGỤ. Ma, akwụkwọ ozi a emeghị ka ọ gbanwee obi ya. Nabalị atọ nọnwa Ọgọst, afọ 1957, e buuru ndị ozi ala ọzọ anyị gaa nọdụ ụgbọelu, bulaa.Jizọs Bụ OnyeisiOnye a bụ Nwanna Donald Nowills. Noge ọ dị afọ iri abụọ, a họpụtara ya ka ọ na-elekọta alaka ụlọ ọrụ anyịOleezi ihe ụmụnna anyị ga-eme ugbu a ndị ozi ala ọzọ niile lara? Hà ga-anọnụ nenweghị onyeisi, otú ahụ Colón kwuru? Mbanụ. Ọ bụ Jizọs bụ isi nke ahụ ahụ, ya bụ, ọgbakọ ya. Kọl. 1:18 Nihi ya, Ndịàmà Jehova nọ naDọminikan Ripọblik nwere onyeisi. Jehova na nzukọ ya ka na-elekọta ha.Mgbe ndị ozi ala ọzọ ahụ lara, a họpụtara Nwanna Donald Nowills ka ọ na-elekọta alaka ụlọ ọrụ anyị. Ọ dị afọ iri abụọ mgbe ahụ. Ihe a ka bụ naanị afọ anọ e mere ya baptizim. Ọ bụ eziokwu na ọ rụọla ọrụ onye nlekọta sekit ọnwa ole na ole, ọ rụtụbeghị ọrụ nalaka ụlọ ọrụ. Nwanna Nowills nwere obere ọfis nụlọ ya. E ji osisi rụọ ya, jirikwa gbamgbam kụọ elu ya. E teghịkwa ala ya simenti. Ọ dị na Gụali, bụ ebe a na-eze eze na Kiudad Trujilo. Ya na Nwanna Félix Marte na-emepụtaghachiri ụmụnna nọ na Dọminikan RipọblikỤlọ Ncheha na-agụ.Ihe a bụỤlọ Nchee ji ígwè kọpị kọpị mepụtaghachi nafọ 1958Otu nwanna nwaanyị aha ya bụ Mary Glass nyeere Nwanna Nowills aka nọrụ ya. Noge ahụ, a tụrụ di ya mkpọrọ. O kwuru, sị: Ọ na-abụ m mechie ọrụ nelekere ise, mụ agaa nọfis Nwanna Nowills jiri ígwè taịpraịta na-edeỤlọ Nche. M dechaa, Nwanna Nowills ejiri ígwè kọpị kọpị mepụta ya ọtụtụ. Anyị mechaa, otu nwanna nwaanyị na-esiSantiago bịa tinyeỤlọ Nchendị ahụ nala ala tin mmanụ. Ihe anyị na-akpọ nwanna nwaanyị a bụ mmụọ ozi. O tinyechaaỤlọ Nchena tin, ya asachie ya ákwà, were akpụ na poteto ma ọ bụ ihe ọzọ tinyejuo nelu ya. Ọ na-ejizi akpa sachie elu ya. O mechaa, ya eburu ya banye ụgbọala gaa nebe ugwu obodo ahụ nye ọgbakọ ndị e nwere ebe ahụ otu otu. Ọgbakọ nweta nke ha, ha enye ya otu ezinụlọ ka ha gụọ. Ha gụchaa, ha enye ya ezinụlọ ọzọ. Otú ahụ ka ha na-eme ya ruo mgbe ezinụlọ ọ bụla gụchara ya.Nwanna Nwaanyị Mary kwukwara, sị: Anyị na-akpachapụ anya nihi na ndị ọrụ gọọmenti na-agagharị, na-achọ ebe a na-emepụtaỤlọ Nchendị ahụ. Mana ha achọtalighị ya. Jehova chebere anyị noge niile ahụ.E Nwere Ike Ijide HaAnyị Dị Akọ Ka Agwọ, ma Anyị Adịghị Aghụghọ Ka NduruỊga ọmụmụ ihe dị Ndịàmà Jehova nọ na Dọminikan Ripọblik ezigbo mkpa mgbe ahụ a machiri ha iwu. Ma, ịga ya nwere ike ime ka ha baa ná nsogbu. Nafọ ndị ahụ a machiri anyị iwu, e jidere ọtụtụ ụmụnna anyị tụọ ha mkpọrọ.Otu nwanna nwaanyị aha ya bụ Juanita Borges kwuru, sị: Mgbe m ghọrọ Onyeàmà Jehova nafọ 1953, o doro m anya na e nwere ike ijide m. Ọ bụkwa ihe mechara mee. Mgbe m gara na nke Nwanna Nwaanyị Eneida Suárez na Nọvemba afọ 1958, ndị uwe ojii nzuzo bịara ebe ahụ sị na anyị na-enwe ọmụmụ ihe. Ha nwụchiri anyị, tụọ anyị mkpọrọ ọnwa atọ. A gwakwara anyị kwụọ ihe dị ka puku naịra iri na isii.Ihe a bụ akwụkwọ ndị uwe ojii nzuzo depụtasiri aha ụmụnna anyị na ihe ụfọdụ gbasara ha.Ndị ọchịchị mere ihe niile ha nwere ike ime ka ha kwụsị ụmụnna anyị ịna-enwe ọmụmụ ihe, ma ha akwụsịghị. Ma, ha dị akọ ka agwọ, ha adịghịkwa aghụghọ ka nduru. Mat. 10:16 Nwanna Andrea Almánzar kwuru otú ha na-esi aga ọmụmụ ihe. Ọ sịrị: Anyị anaghị abịa ọmụmụ ihenotu oge. Anyị anaghịkwa alakarị noge. Anyị lawa, anyị anaghịkwa ala notu oge ka ndị mmadụ ghara ịmata na anyị si ọmụmụ ihe.A mụrụ Nwanna Nwaanyị Jeremías Glass mgbe papa ya León nọ na mkpọrọ. Ọ ghọrọ onye nkwusa nafọ 1957, mgbe ọ dị afọ asaa. O kwuru otú ha na-esi amụ ihe noge ahụ nụlọ ha nakwa ihe ndị ha na-eme ka ndị uwe ojii ghara ijide ha. Ọ sịrị: A na-enye mmadụ niile bịara ọmụmụ ihe mpempe akwụkwọ e dere mgbe onye nke ọ bụla ga-ala ma a gbasaa ọmụmụ ihe. Ọ na-abụ anyị gbasaa, papa m na-agwa m nọrọ nọnụ ụzọ na-ele nọmba e dere na mpempe akwụkwọ nke onye ọ bụla. Ọ na-agwakwa m ka m gwa ndị na-alanụ ka ha na-ala abụọ abụọ nakwa ka ha ghara isi otu ụzọ.Ihe ọzọ ụmụnna anyị na-eme bụ itinye oge ọmụmụ ihe ha mgbe a na-enwechaghị ndị ga-ejide ha. Dị ka ihe atụ, e nwere otu nwanna nwaanyị aha ya bụ Mercedes García. Ọ bụ nwanne mama ya aha ya bụ Pablo González mụụrụ ya Baịbụl. Mama nwanna nwaanyị a nwụrụ mgbe ọ dị naanị afọ asaa. Noge ahụ, papa ya nọ na mkpọrọ. Ọ bụzi ya na ụmụnne ya itoolu na-elekọta onwe ha. E mere Nwanna Nwaanyị Mercedes baptizim mgbe ọ dị afọ itoolu, ya bụ, nafọ 1959. E kwuru okwu baptizim ya mgbe o ji ọkara gafee elekere atọ nke ụtụtụ ka ndị mmadụ ghara ịma. Ọ bụ nụlọ otu nwanna ka a nọ kwuo ya, e mekwara ya baptizim nosimiri a na-akpọ Ozama. Mmiri a gafere isi obodo Dọminikan Ripọblik. Nwanna Nwaanyị Mercedes sịrị: Mgbe ọ na-ejila ọkara gafee elekere ise nke ụtụtụ, anyị nọzi nụzọ na-alọta. Mgbe ahụ, ndị mmadụ ka na-eteta eteta.Obi Ha Tachiri Mere Ka Ha Nwere Onwe HaAnyị Na-eji Akọ Ezi Ozi ỌmaE nwere otu nwanna nwoke a na-akpọ Rafael Pared. Ya na nwunye ya Francia na-eje ozi na Betel. Ọ ghọrọ onye nkwusa nafọ 1957, mgbe ọ dị afọ iri na asatọ. O kwuru otúndị uwe ojii si na-esogharị ya mgbe ọ gara ozi ọma. Ihe mere ha ji na-esogharị ya bụ ka ha chọta ihe ha ga-akụdo aka jide ma ya ma ndị ya na ha na-arụ nozi ọma. Nwanna Rafael sịrị: Mgbe ụfọdụ anyị chọọ ịpụ, anyị esi nazụ ụlọ ma ọ bụ wụọ mgbidi ka ndị uwe ojii ghara ijide anyị. Nwanna Nwaanyị Andrea Almánzar kwuru ihe ya na ụmụnna ndị ọzọ na eme ka a ghara ijide ha. Ọ sịrị: Anyị na-eji akọ ezi ozi ọma. Ọ na-abụ anyị zie ozi ọma notu ụlọ, anyị agafee ụlọ iri zie ozi ọma na nke iri na otu.E Mechara Kagbuo Iwu Ahụ A Machiri AnyịNabalị iri na anọ nọnwa Jun, afọ 1959, ụfọdụ ndị Dọminikan Ripọblik, bụ ndị si nobodo ha gbaga obodo ọzọ, si nebe ndị ha gbagara bịa ka ha chụtuo Trujillo nọchịchị. Noge ahụ, Trujillo achịala ihe fọrọ obere ka ọ bụrụ afọ iri atọ. Nkata ahụ kụrụ afọ nala. E gburu ụfọdụ nime ha, tụọkwa ụfọdụ mkpọrọ. Nagbanyeghị ihe ndị a, ndị na-agba ọchịchị Trujillo ụkwụ gbasiwere ya ike nihi na obi siri ha ike na e nwere ike ịkwatu ya nọchịchị.Nabalị iri abụọ na ise nọnwa Jenụwarị, afọ 1960, ndị isi Chọọchị Katọlik dere akwụkwọ ha ji kwuo na Trujillo na-emekpọ ndị mmadụ ọnụ, ọ bụ eziokwu na ha akwadoola ọchịchị ya ọtụtụ afọ. Otu onye Dọminikan Ripọblik aha ya bụ Bernardo Vega, bụ onye na-akọ akụkọ ihe mere eme, sịrị: Mbọ ahụ a gbara ịkwatu ọchịchị Trujillo na Jun afọ 1959 na ọnụ Trujillo mekpọrọ ndị chọrọ ịkwatu ọchịchị ya nakwa otú o si mechaa mesie ndị ọzọ gbara ọchịchị ya ụkwụ ike, mere ka Chọọchị Katọlik megidewezie ya.Mgbe ọtụtụ afọ gachara a machiri ụmụnna anyị iwu, gọọmenti kagburu iwu ahụ na Mee afọ 1960. Ọ bụ Trujillo kagburu ya. Ụmụnna anyị atụghịkwanụ anya na ọ bụ ya ga-akagbu ya. Ihe mere o ji mee otú ahụ bụ na ya na ndị Katọlik adịghịzi ná mma.Ụjọ Atụghị M Izi Ndị Mmadụ Ozi ỌmaLUIS bụ onye ikwu Trujillo. Ọ bụkwa ya na-ejidere òtù ndọrọ ndọrọ ọchịchị Trujillo nọ na ya ego. Ma, otú Trujillo si achị adịghị ya mma. Nihi ya, ọ gbalịrị ugboro ugboro ka ọ gbaa arụkwaghịm, ma Trujillo jụwara isi.Mgbe Trujillo gburu ụmụnne Luis abụọ, Luis gbara mbọ ugboro abụọ ka o gbuo Trujillo. Ma, o nweghị mgbe ọ bụla a kpọrọ ya aha na o so kpaa nkata igbu Trujillo. Luis gadịrị na nke ndị dibịa ka ha gbuoro ya Trujillo. Ọ gwara ha, sị: Ọ na-akpa àgwà ka anụmanụ, ọ na-emekwa ka à ga-asị na o nweghị onye ya na ya hà. Mgbe Luis gara na nke otu nime ndị dibịa ahụ, ọ hụrụ akwụkwọThe Truth Shall Make You Freenelu tebụl ma bido ịgụ ya. Otú akwụkwọ ahụ si na-atọ Luis ụtọ mere ka o were ya laa. O mechakwara kwuo na okpukpe nwe akwụkwọ a na-akụzi eziokwu ya nọ na-achọ ịmụta.Mgbe Luis gara Kiudad Trujilo, ọ gara ọmụmụ ihe Ndịàmà Jehova. Ha nyekwara ya magazin na akwụkwọ anyị ndị ọzọ. O ji abalị ahụ dum gụọ akwụkwọ ndị ahụ, mechaakwa kwuo ka a mụwara ya Baịbụl. Ka ọ na-amụtakwu ihe na Baịbụl, ọ hapụrụ ọchịchị Trujillo. Mgbe Trujillo matara na aka ya adịkwaghị nọchịchị ya, ọ gwara ya na ọ ga-eziga ya Puweto Riko ka ọ na-anọchite anya obodo ha. Luis ekweghị anara ya ọrụ ahụ, nagbanyeghị na ọ ma na o nwere ike ịkpatara ya nsogbu.Luis kwuru, sị: O nweghị ụdị ihe a na-emeghị m. Ha nyekwara m ọkwá dị iche iche ka m gbanwee obi m. Ma, ekpebiela m na e nwekwaghị ihe jikọrọ mụ na ọchịchị ụwa a. Luis bịara ghọọ ezigbo onye nkwusa nke na ndị ụkọchukwu Katọlik nọ nobodo ya na-akpọ ya onye ozi ọma. E mere ya baptizim nabalị ise nọnwa Ọktoba, afọ 1947, ya bụ, ọnwa isii ọ gara ọmụmụ ihe mbụ ya.Mgbe Luis mechara baptizim, ndị ọchịchị jidere ya, tụọ ya mkpọrọ, ma kpọga ya nọnụ ụlọ mkpọrọ naanị ya ga-anọ. E nwekwara oge ndị a chọrọ igbu ya. Ma, mgbe ọ bụla e jidere ya kpụpụ ya nụlọikpe, ọ na-eji ohere ahụ ezi ndị nọ nụlọikpe ozi ọma. O kwudịrị, sị: Ụjọ atụghị m izi ndị mmadụ ozi ọma. Ọ na-abụ m cheta otú m si mee ya, obi atọọ m ụtọ.Ndị obodo Nwanna Luis ma na ọ bụ ezigbo Onyeàmà Jehova. Ọ bụ ya mere na nafọ 1994, otu akwụkwọ akụkọ a na-ebipụta na Dọminikan Ripọblik dere banyere ya, sị: Ndị San Kristobal ma Maazi Luis Eduardo Montás ka onye na-eji ihe akpọrọ ihe. Ụdị mmadụ ya dị ụkọ. Ihe banyere ndị ọzọ na-emetụ ya nobi. Ọ dịkwa umeala nobi. Ihe e ji mara ya karịchaa na San Kristobal bụ na ọ na-ezi ndị mmadụ ozi ọma.M Ma na Alaeze Chineke Ga-abịarịrịMỤ NA nwunye m Paula na nwa anyị nwaanyị bidoro ịga ọmụmụ ihe Ndịàmà Jehova nobodo Blanko Arịba nafọ 1948. Anyị na-eji ụkwụ aga kilomita iri anọ uje na ụla. Nagbanyeghị nke ahụ, e nwetụghị mgbe anyị hapụrụ ịga ọmụmụ ihe. E mere mụ na nwunye m baptizim nabalị atọ nọnwa Jenụwarị, afọ 1949.Mgbe ọnwa isii gachara, ndị uwe ojii jidere mụ na ụfọdụ ndị ọgbakọ anyị tụọ anyị mkpọrọ ọnwa atọ. Anyị na-ehi nala, a na-enyekwa anyị nri naanị otu ugboro nụbọchị. Ihe a na-enye anyị bụ unere na tii. Mgbe a hapụrụ anyị, ndị ọchịchị yiri anyị egwu ma chee na anyị ga-akwụsị ikwusa ozi ọma. Mgbe anyị lọtara, anyị na-ezoro ezoro aga ọmụmụ ihe na ozi ọma. Ndị ọchịchị achọghị iji anya ahụ anyị ebe anyị na-amụ ihe. Nihi ya, anyị na-amụ ihe nụlọ ụmụnna ma ọ bụ nebe a kọrọ kọfị ma ọ bụkwanụ nubi. Anyị anaghịkwa amụ ihe notu ebe. Ọ na-abụ anyị mụchaa ihe nebe a, anyị ekwuo ebe ọzọ anyịga-anọ amụ ihe. Anyị gawa ozi ọma, anyị na-aga otu otu. Anyị na-eyikwa efe ọrụ anyị aga. Anyị anaghịkwa eji Baịbụl ma ọ bụ akwụkwọ anyị. Nagbanyeghị ya, nagbata afọ 1949 na afọ 1959, a tụrụ m mkpọrọ ugboro asaa. Mkpọrọ nke ọ bụla were ihe dị ka ọnwa atọ ruo ọnwa isii.M na-akpachapụ anya mgbe ọ bụla nihi na ụfọdụ ndị ikwu m so ná ndị na-achọghị iji anya ahụ m. Nagbanyeghị na m na-ehi nugwu ma ọ bụ nugbo ka a ghara ijide m, mgbe ụfọdụ, a na-ejide m. Notu oge e jidere m, a kpọgara m nụlọ mkpọrọ dị na Kiudad Trujilo. Nụlọ mkpọrọ a, mmadụ iri ise ruo mmadụ iri isii na-anọ notu ọnụ ụlọ. Mgbe anyị nọ ebe ahụ, a na-enye anyị nri ugboro abụọ nụbọchị. Nụtụtụ, a na-enye anyị ọka a kwọrọ akwọ, na-enyekwa anyị obere osikapa na àgwà nehihie. Ndịàmà Jehova niile nọ nụlọ mkpọrọ ahụ na-ezi ndị mkpọrọ ibe ha ozi ọma. Anyị na-enwechikwa ọmụmụ ihe anya. Otú anyị si enwe ọmụmụ ihe bụ na onye ọ bụla na-ekwu ihe e dere namaokwu Baịbụl ndị o bu nisi, kọọkwa ihe ndị mere mgbe o jere ozi ọma.Na mkpọrọ ikpeazụ a tụrụ m, onye amị ji isi égbè kụọ m nisi nakwa nọgịrịga. Ihe ndị ahụ ọ kụrụ m na ihe ndị ọzọ e mere m nụlọ mkpọrọ ka na-enye m nsogbu nahụ. Ma, ha mere ka okwukwe m sikwuo ike, meekwa ka m na-enwekwu ndidi. Ha mekwara ka m kpebisie ike ịna-efe Jehova.M dị afọ iri itoolu na isii ugbu a. M bụkwa ohu na-eje ozi nọgbakọ anyị. Ọ bụ eziokwu na anakwaghị m agali ebe dị anya, m na-anọ ọdụ nihu ụlọ m na-ezi ndị na-agafe agafe ozi ọma. M ma na Alaeze Chineke ga-abịarịrị. Eziela m ndị mmadụ ozi ọma banyere ya ihe karịrị afọ iri isii. M ka kwetasiri ike na a ga-enwe ụwa ọhụrụ otú ahụ m kwetara nụbọchị mbụ e ziri m ozi ọma Alaeze Chineke.O Nweghị Ihe Ga-eme Ka M Kwụsị Ịbụ Onyeàmà JehovaEJIGHI M ihe gbasara Chineke na ihe ndị a na-eme na chọọchị anyị egwu egwu. M so ná ndị na-ekwe ukwe na chọọchị anyị. M na-esokwa ụkọchukwu anyị aga ebe ndị ọ na-aga edo mas. Nafọ 1955, nwanne m nwaanyị gwara m okwu banyere paradaịs. O nyere m Baịbụl, nyekwa m broshọ anyị a na-akpọOzi Ọma Nka Nke Ala-Ezena akwụkwọKwe Ka Chineke Bụrụ Onye-Ezi-Okwu.Obi tọrọ m ụtọ mgbe o nyere m akwụkwọ ndị a. Nihi ya, m jụrụ ụkọchukwu anyị ma m nwere ike ịgụ Baịbụl. Ọ gwara m na ara ga-agba m ma m gụọ Baịbụl. Ma, emechara m gụọ ya.Emechara m kwaga na nke nne na nna m ochie nobodo a na-akpọ Boka Chika. Otu ụkọchukwu hụrụ m jụọ m ihe mere m ji kwụsị ịga chọọchị. M gwara ya na achọpụtala m na ọtụtụ ihe ndị chọọchị anyị na-akụzi esighị na Baịbụl. Ihe a m gwara ya were ya ezigbo iwe, ya abaara m mba. Ọ sịrị m, Nwa m, gee m ntị, ị bụ atụrụ si nìgwè atụrụ m kpafuo.M gwara ya, sị: Abụghị m atụrụ gị kpafuru akpafu, kama, ị bụ atụrụ Jehova si na ìgwè atụrụ ya kpafuo. Ọ bụ Jehova nwe atụrụ niile, ọ bụghị nke mmadụ.Enweghị mgbe m gara chọọchị ọzọ. Emechara m kwaga na nke nwanne m nwaanyị. E mere m baptizim mgbe ọnwa isii gachara a kụziiri m eziokwu. Ozugbo e mechara m baptizim, m ghọrọ onye ọsụ ụzọ oge niile. Mgbe otu afọ gachara, mụ na Enrique Glass lụrụ. Enrique bụ onye nlekọta sekit noge ahụ. Otu ụbọchị mụ na Enrique nọ na-ezi ozi ọma nogige dị nobodo a na-akpọ La Romana, ndị uwe ojii nwụchiri ya. Mgbe ha kpọ ya na-aga, m chụụrụ ha gawa. Mgbe m chụkwutere ha, m gwara ha, sị: Abụkwa m Onyeàmà Jehova. Mụ na ya sokwa na-ekwusa ozi ọma. Gịnị mere unu achọghị ịnwụchi m otú a unu nwụchiri ya? Ma, ha achọghị ịnwụchi m.A tụrụ Enrique mkpọrọ ọtụtụ ugboro. Ọ nọkwara afọ asaa nọkara na mkpọrọ ndị a. Ma na nke ugbu a a nwụchiri ya, a tụrụ ya mkpọrọ otu afọ na ọnwa asatọ. M na-aga eleta ya nụbọchị Sọnde ọ bụla. Otu ụbọchị m gara ileta ya, otu onyeisi ndị na-elekọta ndị mkpọrọ jụrụ m, sị: Gịnị kpọtara gị ebe a?M gwara ya, sị: A tụrụ di m mkpọrọ nihi na ọ bụ Onyeàmà Jehova.Ọ gwara m, sị: Ị ka bụ nwata, e nwekwara ezigbo ihe ị ga-eji ndụ gị mee, gịnị mere i ji na-egbu oge gị, na-eso Ndịàmà Jehova?M gwara ya, sị: Mụnwa bụkwa Onyeàmà Jehova. I gbugodị m ugboro asaa, kpọlitechaa m nọnwụ, o nweghị ihe ga-eme ka m kwụsị ịbụ Onyeàmà Jehova. Mgbe m gwachara ya ihe a, ya asị m si ebe ahụ pụọ.Mgbe e wepụrụ iwu ahụ a machiri anyị, mụ na di m Enrique rụrụ ọrụ sekit na ọrụ distrikti ọtụtụ afọ. Di m nwụrụ nabalị asatọ nọnwa Mach, afọ 2008. Nagbanyeghị ọnwụ di m, m ka bụkwa onye ọsụ ụzọ oge niile.A Hapụrụ Ha Ka Ha Kwusawa Ozi ỌmaE Gburu TrujilloNihe dị ka afọ 1960, otú mba dị iche iche si akatọ ọchịchị aka ike Trujillo na-achị na otú ndị obodo ya si agba ọchịchị ya ụkwụ bịara karịa akarị. Nagbanyeghị ihe ndị a, Nwanna Milton Henschel si nisi ụlọ ọrụ anyị bịa Dọminikan Ripọblik ma soro gaa mgbakọ abalị atọ e nwere na Jenụwarị afọ 1961. Ndị bịara ya dị narị mmadụ itoolu na iri ise na asaa. E mekwara mmadụ iri abụọ na asaa baptizim. Noge ahụ Nwanna Henschel bịara, o nyeere ụmụnna aka ha amalite ịhazigharị otú ha ga-esi na-ekwusa ozi ọma, seekwa map ókèala ọgbakọ dị iche iche ga na-aga ekwusa ozi ọma.A họpụtara ndị nlekọta sekit abụọ ka ha na-eleta ọgbakọ dị iche iche. Ha bụ Nwanna Enrique Glass na Nwanna Julián López. Nwanna Julián kwuru, sị: A bịa nọgbakọ ndị dị na sekit m, abụọ dị nebe ọwụwa anyanwụ, ndị ọzọ adịrị nebe ugwu. Ọ bụ Nwanna Enrique na-eleta ọgbakọ niile ọzọ dị nebe ọwụwa anyanwụ. Ọ bụkwa ya na-eleta ọgbakọ niile dị nebe ndịda. Nleta a ha letara ọgbakọ dị iche iche mere ka ọgbakọ ndị ahụ maliteghachi iso nzukọ Jehova ụkwụ nụkwụ, meekwa ka okwukwe ụmụnna anyị sikwuo ike.Mgbe Nwanna Salvino Ferrari na nwunye ya Helen na-aga Dọminikan Ripọblik nafọ 1961Nafọ 1961, e zitere Nwanna Salvino Ferrari na nwunye ya Helen na Dọminikan Ripọblik. Ha gụrụ akwụkwọ na klas nke abụọ nỤlọ Akwụkwọ Gilied. Ihe ha mụtara nozi ha jere na Kuba bara ezigbo uru na Dọminikan Ripọblik, bụ ebe e nwere ọtụtụ ndị chọrọ ịnụ ozi ọma. Salvino mechara soro na Kọmitii Alaka ruo mgbe ọ nwụrụ nafọ 1997. Nwunye ya Helen ejeekwala ozi oge niile afọ iri asaa na itoolu. Ọtụtụ nime afọ ndị a bụ afọ ndị o ji jee ozi ala ọzọ.Obere oge Nwanna Ferrari na nwunye ya bịara na Dọminikan Ripọblik, ọchịchị aka ike Trujillo na-achị kwụsịrịnike nabalị iri atọ nọnwa Mee, afọ 1961. Ọ bụ nabalị ụbọchị ahụ ka a gbakasịrị ụgbọala ya, gbagbuo ya. Ma, ọnwụ ya emeghị ka udo dị, nihi ya, ọgba aghara dịgidere nobodo ha ruo ọtụtụ afọ.Ụmụnna Anyị Akwụsịghị Ikwusa Ozi ỌmaNoge ndị ahụ, e zitekwuru ndị ozi ala ọzọ. Ha bụ Nwanna William Dingman na nwunye ya Estelle, na ụmụnna nwaanyị abụọ ọzọ aha ha bụ Thelma Critz na Flossie Coroneos. E si Puweto Riko zite ha, naanị abalị abụọ e gbuchara Trujillo. Nwanna William Dingman na nwunye ya so ná ndị mbụ gụrụ akwụkwọ nỤlọ Akwụkwọ Gilied. Nwanna William sịrị: Noge ahụ anyị bịara, ọgba aghara dị nebe niile, ndị agha nọchisiri ebe niile. Ọgba aghara a mere ka ndị mmadụ na-atụ egwu na a ga-akwatu ọchịchị na-achị mgbe ahụ, nihi ya, ndị agha na-enyocha onye ọ bụla na-agba nụzọ. Ha kwụsịrị anyị nọtụtụ ebe ka ha hụ ihe ndị anyị bu. Ha wepụtara ihe niile dị nakpa anyị lee, ma ihe ndị kacha obere. O siiri anyị ike ikwusa ozi ọma noge ahụ.Ndị a bụ Nwanna Nwaanyị Thelma Critz na Estelle Dingman na di ya William. Ha ka nọ na Dọminikan Ripọblik eje ozi nagbanyeghị na ha ejeela ozi ala ọzọ afọ iri isii na asaaNwanna William kwukwara, sị: Noge ahụ Trujillo na-achị ọchịchị nchigbu ya, a gwara ọhaneze na Ndịàmà Jehova na-arụrụ ndị ọchịchị Kọmunist ọrụ nakwa na e nweghị ndị ka ha njọ nobodo. . . . Ma, anyị ji nwayọọ nwayọọ mee ka ọhaneze mara na anyị abụghị ndị ọjọọ. Nihi ozi ọma anyị na-ekwusa, ọtụtụ ndị chọrọ ịmụta eziokwu bịara na-ege anyị ntị, ma bata nọgbakọ. Mgbe afọ ije ozi 1961 gwụrụ, e nwere mmadụ iri atọ na atọ bụ ndị ọsụ ụzọ pụrụ iche.Enweghị ỌlịlaHa Chọtara EziokwuNwanna Nwaanyị aha ya bụ Juana Ventura malitere ịmụ Baịbụl mgbe a machiri anyị iwu ikwusa ozi ọma. E mere ya baptizim nafọ 1960, nOsimiri a na-akpọ Ọzama. E nwere ụbọchị otu pastọ chọọchị dị na Santo Domingo chọrọ ime ka a tụọ ya mkpọrọ nihi na pastọ ahụ kwuru na ọ na-akpọrọ ndị òtù ya. Pastọ a gwara ya bịa na chọọchị ya ka ha jụọ ya ajụjụ banyere ihe ndị o kweere ugbu a. O bu nobi ime ka ndị chọọchị ya mara na Ndịàmà Jehova bụ ndị ụgha, nakwa ka ya mebie aha Juana.Mgbe Juana gara, pastọ ahụ jụrụ ya, sị: Gịnị mere unu anaghị atụ vootu? Gịnị mere unu anaghị aga agha? Gịnị mere unu ji aza Ndịàmà Jehova? Juana sịrị: Ka m ji Baịbụl na-aza ajụjụ nke ọ bụla, ndị chọọchị ya niile sapere Baịbụl ha ma soro gụọ ebe ndị ahụ. Ihe ha gụrụ juru ha anya, meekwa ka ọtụtụ nime ha mata na ha achọtala okpukpena-akụzi eziokwu. Ha niile malitere ịmụ Baịbụl. Mmadụ iri abụọ na ise nime ha mechakwara nyefee Jehova onwe ha. Ihe a merenụ mere ka ozi ọma biri ọkụ na Santo Domingo.Ndịàmà Jehova Enweghị Ọlịla nObodo AỌnwụ Trujillo kpara ọchịchị mba Dọminikan Ripọblik aka ọjọọ.Akwụkwọ Mgbaafọ nke 1963,sịrị: Ndị agha nọchichara nokporo ụzọ, ọtụtụ ndị bidokwara ịfanye aka nụkwụ. Tigbuo zọgbuo jukwara ebe niile. Nagbanyeghị ihe ndị a, ụmụnna anyị akwụsịghị ikwusa ozi ọma na ịmụrụ ndị mmadụ Baịbụl. Mgbe afọ ije ozi 1963 gwụrụ, ndị nkwusa e nwere na Dọminikan Ripọblik dịzi otu puku na otu narị na iri ise na ise.Nafọ 1962, Nwanna Nathan Knorr si nisi ụlọ ọrụ anyị bịa Dọminikan Ripọblik. O kwuru na a ga-azụta ala ebe a ga-arụ alaka ụlọ ọrụ ka buo ibu ka e nwee ike ịna-elekọta ozi ọma a na-ekwusa nọtụtụ ebe nke ọma. Mgbe a zụrụ ala ahụ, a rụrụ ụlọ elu okpukpu abụọ na Ụlọ Nzukọ Alaeze na ya. E nyefere Jehova alaka ụlọ ọrụ ọhụrụ a na Satọdee, abalị iri na abụọ nọnwa Ọktoba, afọ 1963. Ọ bụ Nwanna Frederick Franz, si nisi ụlọ ọrụ anyị, kwuru okwu e ji nyefee ya Jehova. Ihe ndị a mere ka o doo anya na Ndịàmà Jehova enweghị ọlịla na Dọminikan Ripọblik. Obere oge e nyefechara Jehova alaka ụlọ ọrụ a, e si Kuba zite Nwanna Harry Duffield na nwunye ya Paquita ka ha bịa jewe ozi na Dọminikan Ripọblik. Ha bụ ndị ozi ala ọzọ ikpeazụ gọọmenti Kuba chụpụrụ na Kuba.Anyị Mụbara nAgbanyeghị Ọgba AgharaNabalị iri abụọ na anọ nọnwa Eprel, afọ 1965, ọgba aghara kpụ ọkụ nọnụ malitere na Dọminikan Ripọblik. Noge ahụ, ọtụtụ ndị batara nọgbakọ. Nihe dị ka afọ 1970, e nwere ndị nkwusa dị puku atọ, narị atọ na iri asaa na asatọ, nweekwa ọgbakọ iri isii na atọ. Ihe karịrị ọkara nime ha batara nọgbakọ nagbata afọ 1965 na afọ 1970.AkwụkwọMgbaafọ nke 1972kwuru, sị: Ndị na-arụ ọrụ dị iche iche batara nọgbakọ. Ma ndị na-emezi ụgbọala, ma ndị ọrụ ugbo, ma ndị ọkwọ ụgbọala, ma ndị na-apịazi ego. Ndị ọzọ bụ ndị na-arụ ụlọ, ndị kapịnta, ndị ọkàiwu, ndị dọkịta ezé, nakwa ndị bụbu ndị ndọrọ ndọrọ ọchịchị. Ha niile batara nọgbakọ nihi na ha hụrụ Jehova nanya, jirikwa eziokwu ha mụtara kpọrọ ihe.A Chọkwuru Ndị Ozi ỌmaE Kwusaruru Ozi Ọma nIme Ime ObodoKa oge na-aga, e si Bolivia zitekwuo ndị ozi ala ọzọ. Ụfọdụ nime ha bụ Nwanna Pete Paschal, Nwanna Amos Parker na nwunye ya Barbara nakwa Nwanna Richard Stoddard na nwunye ya Belva. E sikwa Kolombia zite Nwanna Jesse Cantwell na nwunye ya Lynn. Ha mere ka ozi ọma biri ọkụ na Dọminikan Ripọblik. Ka ọ na-erula afọ 1973, ụmụnna anyị eziela ozi ọma nọtụtụ obodo ndị mepere emepe. Ma, e zirubeghị ya nime ime obodo. Nihi ya, a haziri ka a gaa zie ndị bi nime ime obodo ozi ọma. Mgbe a gwara ụmụnna anyị ka ha wepụta onwe ha gaa ebe ahụ zie ozi ọma ọnwa abụọ, ndị ọsụ ụzọ oge niile dị iri na itoolu gara. Nagbata ọnwa Disemba afọ 1973 na ọnwa Jenụwarị afọ 1977, e zipụrụ ụfọdụ ndị ọsụ ụzọ ka ha gaa zie ozi ọma nebe ndị a na-ezitụbeghị ozi ọma ma ọ bụ nebe e zitụrụla ozi ọma.Ọ na-abụ anyị nye ndị mmadụ akwụkwọ, ha enye anyị ọkụkọ ma ọ bụ àkwá ma ọ bụ mkpụrụ osisiOtu onye ọsụ ụzọ so gaa ebe ndị ahụ sịrị: Ọ na-abụ anyị zie ndị ebe ahụ ozi ọma taa nye ha akwụkwọ, echi anyị agaghachi na nke ndị nwere mmasị mụọrọ ha Baịbụl. Ebe ọ bụ na ndị bi ebe ahụ enweghị ego, anyị nye ha akwụkwọ, ha enye anyị ọkụkọ ma ọ bụ àkwá ma ọ bụ mkpụrụ osisi. Anyị na-ekele Jehova nihi na o nweghị mgbe o kwere ka anyị gbara ọnụ. Baịbụl ụmụnna anyị gụụrụ ndị ebe ahụ bụ nke mbụ ọtụtụ nime ha na-anụ ihe si na Baịbụl. Mgbe ụfọdụ, ndị ụkọchukwu na-agwadị ha na ọ bụ Jehova bụ Ekwensu. O juru ha anya mgbe a gụụrụ haAbụ Ọma 83:18. Ebeahụ sịrị: Onye aha gị bụ Jehova, ọ bụ naanị gị bụ Onye Kasị Elu nụwa niile. Nebe ụfọdụ, a hụrụ ọtụtụ ndị nwere mmasị nke mere ka e kwuoro ha okwu ihu ọha.E Zitekwuru Ndị Ozi Ala Ọzọ, Rụọkwa Alaka Ụlọ Ọrụ ỌhụrụNa Septemba afọ 1979, Nwanna Abigail Pérez na nwunye ya Georgina bịara Dọminikan Ripọblik. Ha bụ ndị ozi ala ọzọ. A họpụtara ha ka ha na-arụ ọrụ sekit. Nafọ 1987, e zitere Nwanna Tom Dean na nwunye ya Shirley ka ha bịa nye aka mee ka ozi ọma na-aga aga. Ha gụrụ akwụkwọ nỤlọ Akwụkwọ Gilied. Ndị ozi oge niile pụrụ iche e si Puweto Riko zite nyekwara aka mee ka ozi ọma na-aga aga. NỌgọst afọ 1988, e zitere Nwanna Reiner Thompson na nwunye ya Jeanne na Dọminikan Ripọblik. Nke a bụ ebe nke ise a na-eziga ha ịga zie ozi ọma.Nafọ 1989, ndị nkwusa na-eje ozi ọma kwa ọnwa ruru puku iri na otu na iri asatọ na otu. Ndị a na-amụkwara Baịbụl dị puku iri abụọ, narị anọ na iri itoolu na anọ. Nke a gosiri na ọtụtụ ndị ka ga-abata nọgbakọ. Ma, otú a ọtụtụ ndị si na-abata nọgbakọ ga-efu anyị ihe. Dị ka ihe atụ, anyị anọrọla nalaka ụlọ ọrụ anyị nwere enwe jee ozi ọtụtụ afọ, ma nagbata afọ 1987 na afọ 1989, ebe ahụ anaghịzi aba anyị. Nwanna Reiner Thompson sịrị: Anyị gara chọtakwuo ụlọ nebe dị iche iche nihi na anyị ehiela nne.Nwanna Reiner sịkwara: O siiri anyị ike ịchọta ebe ga-adị mma ịrụ alaka ụlọ ọrụ. Mgbe otu nwoke nụrụ na anyị na-achọ ala, ọ kpọtụụrụ anyị. O kwuru na o nwere ala ọ chọrọ ire ere, ma ọ bụ naanị Ndịàmà Jehova ka ọ ga-eresị ya. Noge gara aga, o nwere nnukwu ụlọ ọrụ na-akwa ákwà. Odeakwụkwọ ya na ọtụtụ ndị ọzọ na-arụrụ ya ọrụbụ Ndịàmà Jehova. O kwuru na ihe Ndịàmà Jehova na-amasị ya nihi na ọtụtụ afọ ha rụụrụ ya ọrụ, ọ chọpụtara na ha na-akwụwa aka ọtọ, na-akwanyekwara ndị mmadụ ùgwù. Ebe ọ bụ na nwoke ahụ ejighị Ndịàmà Jehova egwu egwu, o sepụụrụ ha nnukwu ego nego ole ọ chọrọ ire ala ya. Anyị zụrụ ya na Disemba afọ 1988, mechaakwa zụọ ala atọ dị nakụkụ ya. Ala niile a zụrụ e ji rụọ alaka ụlọ ọrụ na Ụlọ Mgbakọ dị ihe dị ka eka iri abụọ na abụọ.Ọtụtụ ụmụnna anyị ndị Dọminikan Ripọblik na ndị nke si mba ọzọ bịa wepụtara onwe ha nye aka rụọ alaka ụlọ ọrụ ọhụrụ ahụ na Ụlọ Mgbakọ ahụ. E nyefere ha Jehova na Nọvemba afọ 1996. Mmadụ atọ so nÒtù Na-achị Isi bịakwara ya. Aha ha bụ Carey Barber, Theodore Jaracz, na Gerrit Lösch. Ha kwuchara okwu na Satọdee mgbe a na-enyefe Jehova ụlọ ndị ahụ. Nechi ya, e nwere nnọkọ pụrụ iche námá egwuregwu abụọ kachanụ na Dọminikan Ripọblik. Ihe karịrị puku mmadụ iri bịakwara legharịa anya nalaka ụlọ ọrụ ọhụrụ a.Ha Gafetara na MasedoniaA kọwa akụkọ Ndịàmà Jehova nọ na Dọminikan Ripọblik, a ga-akọtarịrị akụkọ ọtụtụ ụmụnna anyị si mba ọzọ bịa izi ozi ọma ná mba a nebe a chọkwuru ndị nkwusa. Ihe mere ha ji bịa malite nihe dị ka afọ 1987 bụ na ha nụrụ na otu onye nwere ike inwe ọtụtụ ndị ọ na-amụrụ Baịbụl nakwa na ndị obodo a chọrọ ndị ga-enyere ha aka ịmụta banyere Chineke. E nwere ike ikwu na ha gafetara na Masedonia. Ọrụ 16:9 Ha kọọrọ ndị ọzọ otú obi si atọ ha ụtọ nihi ozi ha na-eje na Dọminikan Ripọblik. Nke a mere na malite nafọ 1991, ọtụtụ ụmụnna bịakwuru na-ekwusa ozi ọma na Dọminikan Ripọblik.Ụfọdụ nime ha bụ Nwanna Stevan Norager na nwunye ya Miriam. Ha bụ ndị Denmak. Ha nọ na Dọminikan Ripọblik na-eje ozi kemgbe afọ 2001. Tupu ha abịa, NwannaNwaanyị Miriam na nwanne ya nwaanyị bịara na Dọminikan Ripọblik jee ozi otu afọ na ọkara. Gịnị mere Nwanna Stevan na nwunye ya ji bịa ebe a ebe ọ bụ na asụsụ na omenala ndị obodo a dị iche na nke ha? Nwanna Nwaanyị Miriam kwuru ihe kpatara ya. Ọ sịrị: Nne na nna m na nne na nna di m ji ọgbakọ kpọrọ ihe. Ha bụ ndị ọsụ ụzọ pụrụ iche mgbe ha bụ okoro na agbọghọ. Mgbe ha mụchara ụmụ, ha ghọkwara ndị ọsụ ụzọ oge niile. Ha na-agwa anyị ka anyị banye nozi oge niile ma si otú ahụ jiri obi anyị niile na-ejere Jehova ozi.Nwanna Stevan na nwunye ya bụ ndị ọsụ ụzọ pụrụ iche kemgbe afọ 2006. Ha enyerela ọtụtụ ndị aka ha abata nọgbakọ. Nwanna Stevan sịrị: Jehova agọziela anyị mmaji kwuru mmaji. Nsogbu ndị na-abịara anyị na ọrịa ndị anyị na-arịa enweghị ihe ha bụ ma e jiri ha tụnyere ihe ndị anyị mụtara na otú obi si atọ anyị ụtọ nihi ndị anyị nyeereaka ha amara Jehova ma hụ ya nanya. Anyị enweela ọtụtụ ndị enyi hụrụ anyị nanya. Ozi ọma anyị na-ezi na Dọminikan Ripọblik emeela ka anyị dịrị umeala nobi ma na-enwe ndidi. Anyị na-ekowe akpa anyị ebe aka anyị ga-eru. Nke a emeela ka okwukwe anyị sikwuo ike, meekwa ka anyị na-atụkwasịkwu Jehova obi.Ebe Nwanna Nwaanyị Jennifer Joy ji asụsụ ndị ogbi na-ezi mmadụ ozi ọma. O jeela ozi ebe a ihe karịrị afọ iri abụọNwanna Nwaanyị Jennifer Joy bụ otu nime ụmụnna nwaanyị na-alụbeghị di gafetara na Dọminikan Ripọblik izi ozi ọma. Nafọ 1992, ọ bịara na nke nwanne mama ya aha ya bụ Edith White. Nwanne mama ya a bụ onye ozi ala ọzọ kemgbe ọtụtụ afọ. Oge ahụ Jennifer nọ na nke ya, ọtụtụ ndị gere ya ntị nozi ọma, ya amụọkwara ha ihe. Ọ hụkwara ọtụtụ ụmụnna nwaanyị ndị ọzọ na-alụbeghị digafetara na Dọminikan Ripọblik na-ezi ozi ọma nebe a chọkwuru ndị nkwusa. Jennifer sịrị: Ihere na-eme m, obi esichaghịkwa m ike. Mana, m kwuru nobi m, sị, Ebe ha meliri ya, m ga-emelikwa ya.Jennifer chọburu ịnọ naanị otu afọ. Ma, kama ịnọ otu afọ, ọ nọziiri gawa. O jeekwala ozi na Dọminikan Ripọblik ihe karịrị afọ iri abụọ. O nyerela ọtụtụ ndị ọ na-amụrụ Baịbụl aka ha abata nọgbakọ. Jennifer nyekwara aka kụziere ndị mmadụ asụsụ ndị ogbi, nyekwa aka mee ka a malite ọgbakọ ndị na-eji asụsụ ndị ogbi amụ ihe. O sokwa hazie ihe a ga na-akụziri ndị na-amụ asụsụ ndị ogbi.Jehova ka na-egboro m mkpa m. Nihi ya, obi siri m ike na ọ ga-egbokwara m mkpa m nafọ na-abịa abịaOleekwanụ otú Jennifer si akpa afọ ya? Ọ sịrị: Nafọ ọ bụla, m na-alaghachi Kanada rụọ ọrụ ọnwa ole na ole lọtakwa. Kemgbe ọtụtụ afọ, arụọla m ọrụ ndị dị ka ise foto, ite ụlọ ágbá, ihicha ọfis, na ịrụ kapet. A kụziekwala m asụsụ Bekee, tapịara ndị mmadụ okwu, kpọgharịakwa ndị bịara ilegharị anya, rụọkwa ọrụ ndị ọzọ. Nwanna nwaanyị a ji ọnọdụ ya tụnyere nke ndị Izrel oge ochie, mgbe ha nọ nala ịkpa. O kwuru, sị: Ọ bụ okwu niile si nọnụ Jehova pụta mere ka ha dị ndụ. Jehova kwuru na ya ga-egboro ha mkpa ha. O mekwara otú ahụ. O nweghị mgbe nri kọrọ ha, uwe ha na akpụkpọ ụkwụ ha akaghịkwa nká. Diut. 8:3-4 Jehova kwekwara anyị nkwa na ọ ga-egboro anyị mkpa anyị. Mat. 6:33 Ọ ka na-egboro m mkpa m. Nihi ya, obi siri m ike na ọ ga-egbokwara m mkpa m nafọ na-abịa abịa.Ihe dị ka otu puku ndị nkwusa esila nihe dị ka mba iri atọ bịa kwusaa ozi ọma na Dọminikan Ripọblik. Ebe ụfọdụ ha si bịa bụ: Ọstria, Japan, Poland, Puweto Riko, Rọshịa, Spen, Swidin, Taịwan, nakwa Amerịka. Ha nọkwanọgbakọ ndị na-amụ ihe nAsụsụ Ndị Ogbi nke Amerịka, asụsụ Chaịniiz, asụsụ Bekee, asụsụ Heshan Kriol, asụsụ Ịtalian, asụsụ Rọshịan, nakwa asụsụ Spanish. Ha kwuru ụdị ihe Pita onyeozi gwara Jizọs. Pita sịrị ya: Lee! Anyị hapụrụ ihe niile, anyị anọwokwa na-eso gị.Mak 10:28.Ha Hụrụ Ụmụnna Ha nAnyaA Malitere Ụlọ Akwụkwọ Ọhụrụ Maka Mkpa E NwereJehova gọziri ozi ọma ụmụnna anyị nọ na Dọminikan Ripọblik na-ekwusa. Nafọ 1994, ndị nkwusa e nwere na Dọminikan Ripọblik dị ihe dị ka puku iri na isii, narị atọ na iri ise na anọ. E nwekwara ọgbakọ dị narị abụọ na iri ise na itoolu. Nihi ya, a chọkwuru ndị okenye na ndị ohu na-eje ozi ruru eru ga na-elekọta ọgbakọ ndị a. Nafọ 1994, Òtù Na-achị Isi kwuru ka a malite Ụlọ Akwụkwọ Ọzụzụ Ndị Ozi na DọminikanRipọblik. Ihe a na-akpọ ya ugbu a bụ Ụlọ Akwụkwọ Maka Ndị Na-ekwusa Ozi Ọma Alaeze.Ka ọ na-erule ọnwa Ọktoba afọ 2011, e nweela klas iri abụọ na ise nụlọ akwụkwọ a. A zụọkwala ihe dị ka narị ụmụ akwụkwọ isii na ya. Ka ọ dị ugbu a, ihe karịrị ọkara ndị gụcharala akwụkwọ nụlọ akwụkwọ a nọ nụdị dị iche iche nke ozi oge niile. Mmadụ iri asaa na otu nime ha bụ ndị ọsụ ụzọ pụrụ iche, ebe mmadụ ise bụ ndị nlekọta sekit. Ọ bụ nalaka ụlọ ọrụ ka a nọ nwee klas nke mbụ ruo nke iri. Ma, malite na klas nke iri na otu, a nọzi nebe a rụrụ maka ụlọ akwụkwọ a, ya bụ, na Vila Gọnzalez, na-enwe ya.Ndịàmà Jehova Na-enyere Ibe Ha AkaNabalị iri abụọ na abụọ nọnwa Septemba, afọ 1998, oké ifufe kpara mkpamkpa na Dọminikan Ripọblik. Ọ gbawara ọtụtụ ndị aka ụlọ, gbuokwa ihe karịrị narịmmadụ atọ. Kọmitii Na-ahụ Maka Ịgbatara Ndị Ọdachi Dakwasịrị Ọsọ Enyemaka na Kọmitii Na-ahụ Maka Iwu Ihe Owuwu nÓgbè ji Ụlọ Nzukọ Alaeze dị na La Romana mere ebe ha ga-anọ na-enyere ụmụnna anyị ọdachi dakwasịrị aka. Ihe dị ka narị ụmụnna atọ wepụtara onwe ha nyere ụmụnna anyị ndị a aka. Ụmụnna ndị si mba iri na isii ndị ọzọ so na ha.Ụlọ Nzukọ Alaeze ndị a rụrụ ọhụrụ na ndị nke a rụzigharịrị arụzigharị dị iri abụọ na atọ. Ụlọ ụmụnna anyị ndị a rụzigharịrị na ndị a rụrụ ọhụrụ karịrị narị asatọ. Dị ka ihe atụ, e nwere otu nwanna nwaanyị merela agadi aha ya bụ Carmen. Ọ bụ ọsụ ụzọ oge niile. Mgbe oké ifufe ahụ mebiri ụlọ o birila afọ iri atọ na asatọ, obi gbawara ya. Ma, obi bụ ya sọ aṅụrị mgbe ụmụnna iri na ise bịara na nke ya rụwara ya ụlọ ọhụrụ. Ọ sịrị: Jehova na-eche banyere anyị mgbe niile. Ọ na-elekọta anyị. Legodị ọmarịcha ụlọ ụmụnna anyị na-arụrụ m. Ndị agbata obi m sịrị: Ndịàmà Jehova na-enyere ibe ha aka. Ha hụrụ ibe ha nanya neziokwu. Ọtụtụ ndị kwukwara ụdị ihe a nebe dị iche iche mgbe ha hụrụ otú ụmụnna anyị si na-enyere ụmụnna anyị ndị ọdachi dakwasịrị aka.Nagbanyeghị na oké ifufe ahụ mebiri ọtụtụ ihe, aka anyị nyeere ụmụnna anyị na obi anyị kasiri ha mere ka ahụ ruo ha ala. Nke ka nke bụ na mbọ ụmụnna anyị gbara inyere ụmụnna ibe ha aka mere ka e too Jehova, onye na-akasi anyị obi.A Rụwara Ụlọ Nzukọ Alaeze nIke nIkeEbe ọ bụ na ọtụtụ ndị na-abata nọgbakọ, a chọkwuru Ụlọ Nzukọ Alaeze. Nihi ya, na Nọvemba afọ 2000, ụmụnna anyị na Dọminikan Ripọblik malitere ịrụ Ụlọ Nzukọ Alaeze. E si nego a na-eji arụ Ụlọ Nzukọ Alaeze ná mba ndị na-abaghị ọgaranya, na-enyere haaka. Nihi ya, ọgbakọ nwere ike ịrụ ọmarịcha Ụlọ Nzukọ Alaeze nihe dị ka ọnwa abụọ. Nihe dị ka Septemba afọ 2011, ụmụnna na-arụ Ụlọ Nzukọ Alaeze arụọla ma ọ bụ rụzigharịa ihe dị ka otu narị Ụlọ Nzukọ Alaeze na iri anọ na ise.Ụlọ Nzukọ Alaeze anyị na ụmụnna ndị rụrụ ha emeela ka Ndịàmà Jehova nwee aha ọma. Dị ka ihe atụ, notu obere obodo dị nebe ugwu Dọminikan Ripọblik, ụmụnna anyị hụrụ ala ga-adị mma ịrụ Ụlọ Nzukọ Alaeze. Otu onye ọsụ ụzọ pụrụ iche jụrụ onye nwe ya ma ọ ga-eresị anyị ya. Nwoke nwe ya gwara ya, sị: Agaghị m eresị ya unu, karịchaa ma ọ bụrụ na unu ga-eji ya arụ chọọchị.Obere oge ha kwuchara ihe a, onye nwe ala ahụ gara Puweto Plata ka ọ hụ deede ya ahụ na-adịghị. Deede ya ahụ bụ Onyeàmà Jehova. Mgbe o rutere, ọ chọpụtara na otu ezinụlọ bụ Ndịàmà Jehova akpọrọla ya na-elekọta. Ha na-akpọ ya aga ụlọ ọgwụ, ọmụmụ ihe, na ozi ọma. Nwoke ahụ jụrụ deede ya ahụ ego ole ọ kwụrụ maka ihe ndị a ha na-emere ya. Ọ gwara ya na o nweghị ihe ha nara ya nihi na ha bụ ụmụnna ya.Ndị a bụ ndị kacha dịrị notu na ndị kacha nwee obiọma m hụtụrụlaAka a ezinụlọ a na-enyere nwanna anyị ahụ metụrụ nwanne ya nwoke nobi. Nihi ya, ọ kpọrọ onye ọsụ ụzọ ahụ pụrụ iche ya na ya kwuru okwu ala gwa ya na ya chọziri iresị ha ala ahụ. Ụmụnna anyị zụrụ ala ahụ ma bido ịrụ ya Ụlọ Nzukọ Alaeze. Nwunye nwoke nwe ala ahụ anabughị ele Ndịàmà Jehova anya ọma. Ma, mgbe ọ hụrụ otú ụmụnna anyị si na-arụkọ ọrụ ọnụ, ọ sịrị, Ndị a bụ ndị kacha dịrị notu na ndị kacha nwee obiọma m hụtụrụla.Ihe E Mere Mgbe Ọtụtụ Ndị Batawara nỌgbakọJehova Chọrọ Ka A Zọpụta Ụdị Mmadụ NiileỌ bụ uche Jehova ka a zọpụta ụdị mmadụ niile, ka ha nwetakwa ezi ihe ọmụma nke eziokwu. 1 Tim. 2:4 Nihi ya, Ndịàmà Jehova nọ na Dọminikan Ripọblik na-agbasi mbọ ike izi mmadụ niile nọ nobodo ha ozi ọma, ma ndị nọ nụlọ mkpọrọ.Nafọ 1997, ndị ọsụ ụzọ pụrụ iche abụọ na-aga nụlọ mkpọrọ a na-akpọ Najayọ, nke dị na San Kristobal, akụziri ụfọdụ ndị mkpọrọ Baịbụl kwa izu. Ọ bụ ebe ahụ ka ha hụrụ otu nwa agbọghọ dị afọ iri abụọ na atọ aha ya bụ Gloria. Ọ bụ onye Kolombia. E jidere ya tụọ ya mkpọrọ nihi na ọ na-ere ọgwụ ọjọọ. E nwere otu nwanna nwaanyị ya na ya nọ nụlọ mkpọrọ. O nweghị ihe o mere e ji tụọ ya mkpọrọ. Ụmụnna anyị wetaara Gloria akwụkwọReasoning From the Scripturesna akwụkwọ anyị ndị ọzọ ka o nwee ike mata azịza ajụjụ ndị ọ na-ajụ. Otú ịmụ ihe si atọ ya ụtọ mere ka ndị mkpọrọ ndị ọzọ chọọkwa ịmụ ihe. Nke a mere ka mmadụ ole ụmụnna anyị na-abịa amụrụ Baịbụl kwa izu na-ehikwu nne.Ihe Gloria na-amụta na Baịbụl mere ka ọ kpawazie àgwà ọma. Nihi ya, nafọ 1999, ọ ghọrọ onye nkwusa a na-emebeghịbaptizim. Ọ na-eji ihe karịrị awa iri asaa ezi ndị mkpọrọ ibe ya ozi ọma kwa ọnwa. Ọ na-amụkwara mmadụ isii Baịbụl. Nafọ 2000, o degaara onyeisi ala akwụkwọ, rịọ ya ka ọ gbaghara ya. Ọ gbaghaara ya ma kpọpụta ya nụlọ mkpọrọ nihi na ọ gbanweela. Mgbe ọ pụtara, a kpọlara ya Kolombia. Nafọ 2001, e mere ya baptizim nagbanyeghị na ndị ezinụlọ ya achọghị ka ọ bụrụ Onyeàmà Jehova.Onye a bụ Gloria Cardona na di ya. Ọ mụtara eziokwu mgbe ọ nọ nụlọ mkpọrọ. Ya na di ya bụ ndị ọsụ ụzọ ugbu aMgbe e mechara Gloria baptizim, ọ ghọrọ onye ọsụ ụzọ oge niile. O mechara lụọ otu okenye ọgbakọ. Ha abụọ bụ ndị ọsụ ụzọ oge niile. Ha na-eje ozi ugbu a nebe a chọkwuru ndị nkwusa na Kolombia. Gloria amụọrọla ọtụtụ ndị Baịbụl, ha enyefee Jehova onwe ha, e meekwa ha baptizim. O kwuru na obi dị ya ụtọ maka otú Jehova si nyere ya aka, ya abata nọgbakọ. O kwukwara na otú kacha mma ọ ga-esi kelee Jehova bụ inyere ndị ọzọ aka ka ha bata nọgbakọ, otú ahụ Jehova nyeere ya.Akụkọ Gloria gosiri na mkpọrọ a tụrụ mmadụ agaghị emeli ka onye ahụ ghara ịmụta banyere Jehova. Ụfọdụ ụmụnna si alaka ụlọ ọrụ gara hụ ndị isi ụlọ mkpọrọ rịọ ha ka ha kwe ka ụmụnna anyị na-aga nụlọ mkpọrọ ndị ọzọ amụrụ ndị mkpọrọ Baịbụl. Ha kwere ka ụmụnna nwoke dị iri anọ na atọ na ụmụnna nwaanyị isii na-aga nụlọ mkpọrọ iri na atọ akụziri ndị mkpọrọ Baịbụl.Mee Ka Ụdọ Ụlọikwuu Gị Dị OgologoNihe dị ka afọ 1999, ndị nkwusa e nwere na Dọminikan Ripọblik dị puku iri abụọ na otu, narị isii na iri asatọ na anọ. E nwekwara narị ọgbakọ atọ na iri anọ na abụọ. Ndị nkwusa ndị ahụ na-amụkwara mmadụ dị puku iri atọ na anọ, narị atọ na iri asatọ, Baịbụl. Ndị bịara maka Ncheta Ọnwụ Jizọs dịkwa iri puku asaa na puku abụọ, narị isii na iri asaa na itoolu. Nihi otú a ọtụtụ ndị si na-abata nọgbakọ, ụmụnna anyị egbughị oge mee ihe Aịzaya kwuru naBaịbụl. Ọ sịrị: Mee ka ụlọikwuu gị sakwuo mbara. Ka e setịa ákwà ụlọikwuu nke ebe obibi gị dị ebube. Akparala ya ókè. Mee ka ụdọ ụlọikwuu gị dị ogologo, meekwa ka mkpọ ụlọikwuu gị sie ike.Aịza. 54:2.Otu nsogbu ụmụnna anyị nwere bụ ịchọta ebe ha ga-arụ Ụlọ Mgbakọ ga-aba ọtụtụ ndị nkwusa. Nafọ 1996, a rụchara Ụlọ Mgbakọ dị nakụkụ alaka ụlọ ọrụ dị na Santo Domingo. Ọ bụ ebe ahụ ka ọgbakọ ndị dị nisi obodo Dọminikan Ripọblik na obodo ndị ọzọ dị ya nso na-anọ enwe mgbakọ. Ma, Ụlọ Mgbakọ nke dị na Vila Gọnzalez adịkwaghị mma. E kwesịrị ịrụzi ya ma ọ bụkwanụ rụọ nke ọhụrụ. Ọ bụ ebe a ka ọgbakọ ndị ọzọ na-aga mgbakọ.Nafọ 2001, Òtù Na-achị Isi kwuru ka a rụọ Ụlọ Mgbakọ nala anyị dị na Vila Gọnzalez. Ụlọ Mgbakọ a ga-aba puku mmadụ abụọ na narị ise. Obi tọrọ ụmụnna anyị ezigbo ụtọ mgbe a gwara ha na a ga-arụkwa ebe a ga na-anọ enwe Ụlọ Akwụkwọ Ọzụzụ Ndị Ozi, nke a na-akpọzi Ụlọ AkwụkwọMaka Ndị Na-ekwusa Ozi Ọma Alaeze. A ga-arụ ebe a ga na-anọ enwe ụlọ akwụkwọ a nakụkụ Ụlọ Mgbakọ. Ọ ga-enwe ụlọ obibi, klas, ọbá akwụkwọ, usekwu, na ebe a ga-anọ na-eri ihe. E nyefere Jehova ụlọ ahụ nafọ 2004. Ọ bụ Theodore Jaracz, onye so nÒtù Na-achị Isi, kwuru okwu e ji nyefee ya Jehova. Kemgbe e nyefechara ya Jehova, a nọrọla na ya nwee klas iri na ise.Ndị Na-asụ Asụsụ Heshan KriolOtú E Si Malite Ọgbakọ Ndị Na-eji Asụsụ Heshan Kriol Amụ IheNa Dọminikan Ripọblik, ọtụtụ ndị na-asụ asụsụ Spanish na-ege anyị ntị nke ọma. Ma, ka oge na-aga, ndị na-asụ asụsụ ọzọ bịara biri na Dọminikan Ripọblik. Ọtụtụ nime ha na-egekwa ntị nozi ọma anyị na-ezi ha. Obodo Heiti na Dọminikan Ripọblik gba. Ọ bụkwa asụsụ Heshan Kriol ka ọtụtụ ndị na-asụ na Heiti. Ọ bụ eziokwu na ọ bụghị mgbe niile ka ihe na-adabara ndị Dọminikan Ripọblik na ndị Heiti, ma ọtụtụ puku ndị Heiti na-arụ ọrụ na Dọminikan Ripọblik. Ha adịkwuola ọtụtụ kemgbe afọ ole na ole gara aga.Noge gara aga, e nweghị ọgbakọ na-amụ ihe nasụsụ Heshan Kriol. Nihi ya, ụmụnna anyị na-agwa ndị na-asụ Heshan Kriol nwere mmasị ka ha soro ọgbakọ Spanish na-amụ ihe. Ma, Òtù Na-achị Isi chọrọ ka ha na-aghọtakwu ihe ha na-amụ nọmụmụ ihe. Nihi ya, nafọ 1993, ha gwara alaka ụlọ ọrụ dị na Gụadilop ka ha ziga ndị ọsụ ụzọ pụrụ iche na Dọminikan Ripọblik ka ha nyere ndị na-asụ Heshan Kriol aka. Ndị di na nwunye atọ wepụtara onwe ha gaa. Otu nime ha bụ Nwanna Barnabé Biabiany na nwunye ya Germaine. Nwanna Barnabé sịrị: Mgbe anyị bịara, e nwere naanị broshọ abụọ nasụsụ Heshan Kriol. Akwụkwọ anyị ndị ọzọ dị nasụsụ French. Nihi ya, anyị na-asụgharị ha nasụsụ Heshan Kriol.Na Jenụwarị afọ 1996, e nwere ndị nkwusa itoolu nọ na Higuei, na ndị nkwusa iri nọ na Santo Domingo kwetarana ha ga-eso ìgwè ga na-enwe ọmụmụ ihe nasụsụ Heshan Kriol. Nihi ya, e hiwere ìgwè ga na-amụ ihe nasụsụ Heshan Kriol na Higuei nakwa na Santo Domingo. Ha mechakwara ghọọ ọgbakọ. Ma, e mechara kposaa ha ebe o yiri ka ọtụtụ ndị Heiti hà chọrọ ịmụ asụsụ Spanish, nke mere ha ka ji na-aga ọmụmụ ihe nọgbakọ ndị na-eji asụsụ Spanish amụ ihe. Nwanna Barnabé sịrị: Anyị na ụmụnna ndị na-arụ na Ngalaba Ije Ozi nalaka ụlọ ọrụ nwere nnọkọ ma kwekọrịta na a ga-akwụsịtụgodị iji asụsụ Heshan Kriol na-enwe ọmụmụ ihe.A Maliteghachiri Inwe Ọgbakọ nAsụsụ Heshan KriolNafọ 2003, Òtù Na-achị Isi zigara Nwanna Dong Bark na nwunye ya Gladys na Dọminikan Ripọblik ka ha na-ezi ndị mmadụ ozi ọma nasụsụ Heshan Kriol. Ha kwusara ozi ọma na Higuei afọ abụọ. Ọtụtụ ndị gekwara ha ntị. Nihi ya, nabalị mbụ nọnwa Jun, afọ 2005, e hiwere ọgbakọ na-eji asụsụ Heshan Kriol amụ ihe. Nwanna Dong Bark na Nwanna Barnabé Biabiany nakwa otu onye ozi ala ọzọ aha ya bụ Steven Rogers gara ebe niile e nwere ndị na-asụ Heshan Kriol zie ha ozi ọma.Ọtụtụ ndị batara nọgbakọ, e hiwekwa ọgbakọ ndị ọhụrụ. Nabalị mbụ nọnwa Septemba, afọ 2006, e hiwere sekit mbụ na-eji asụsụ Heshan Kriol amụ ihe. E nwere ọgbakọ asaa na ìgwè abụọ na sekit a. Ọ bụkwa Nwanna Barnabé Biabiany bụ onye nlekọta sekit a.Ka oge na-aga, e zitekwuru ndị ozi ala ọzọ na Dọminikan Ripọblik ka ha bịa na-ezi ndị na-asụ Heshan Kriol ozi ọma. Ọtụtụ ụmụnna anyị sikwa na Kanada, Yurop, Amerịka, na ebe ndị ọzọ bịa nyere ha aka. A họpụtara ụmụnna ụfọdụ ma nke a na-akọ nasụsụ a ka ha hazie ihe a ga na-akụziri ụmụnna ndị chọrọ ịmụ Heshan Kriol.Ọtụtụ ndị Heiti weere ya na onye na-abụghị onye obodo ha nke ma asụsụ ha bụ Onyeàmà JehovaMbọ ọtụtụ ndị Dọminikan Ripọblik na-agba amụ asụsụ Heshan Kriol na-abara ndị Heiti uru. Mgbe nwanna onyeDọminikan Ripọblik ji asụsụ Heshan Kriol na-ezi onye Heiti ozi ọma, ahụ na-eru onye ahụ ala, ya egee ntị. Ọtụtụ ụmụnna anyị amụtala asụsụ Heshan Kriol, nke na ọtụtụ ndị weere ya na ndị na-abụghị ndị Heiti na-asụ Heshan Kriol bụ Ndịàmà Jehova.Otu ihe merenụ gosiri na ọ bara uru inwe mmasị nebe ndị na-asụ asụsụ ọzọ nọ. Dị ka ihe atụ, e nwere otu nwanna nwaanyị bụ onye Dọminikan Ripọblik ma asụsụ Heshan Kriol. Ọ bụ ọsụ ụzọ. Mgbe ọ nọ nozi ọma, ọ hụrụ otu di na nwunye bụ ndị Heiti nwere mmasị ịmụ Baịbụl. Nihi ya, ọ gara nletaghachi na nke ha. Nwanna nwaanyị a sịrị: Mgbe m rutere, m suturu nke nwaanyị ọnụ na ntì, nke bụ otú ụmụ nwaanyị Dọminikan Ripọblik na-esi ekele ibe ha. Nwaanyị ahụ bidoro bewe ákwá. M jụrụ ya ihe na-eme ya, ya asị m, kemgbe m biwara nobodo a, nke a bụ nke mbụ mmadụ na-esi otú a ekele m.Jehova na-agọzi ozi ọma ụmụnna anyị na-ezi ndị na-asụ asụsụ Heshan Kriol. Nke a emeela ka ọtụtụ ndị bata nọgbakọ. Ka ọ na-erule abalị mbụ nọnwa Septemba afọ 2009, e nweela ọgbakọ iri abụọ na atọ na-eji asụsụ Heshan Kriol amụ ihe, nweekwa ìgwè iri abụọ. Nihi ya, e hiwere sekit nke abụọ na-eji asụsụ Heshan Kriol amụ ihe. Ọtụtụ ndị bịara maka Ncheta Ọnwụ Jizọs nafọ 2011. Nke a gosiri na ọtụtụ ndị ka ga-abata nọgbakọ. Dị ka ihe atụ, e nwere naanị ndị nkwusa iri na otu nobodo a na-akpọ Río Limpio. Ma, ndị bịara maka Ncheta Ọnwụ Jizọs dị narị mmadụ ise na iri itoolu na anọ. Otu narị mmadụ na iri asaa bịakwara na nke e nwere nobodo a na-akpọ Las Yayas di Vịajama, nagbanyeghị na e nweghị ndị nkwusa nobodo ahụ. Na Septemba afọ 2011, e nwere ọgbakọ iri atọ naatọ na ìgwè iri abụọ na otu ji asụsụ Heshan Kriol amụ ihe. Nihi ya, e hiwere sekit ọzọ nafọ 2012.Alaka ụlọ ọrụ anyị ndị dị na Dọminikan Ripọblik na Heiti na-agbakọ aka ọnụ e ji asụsụ Heshan Kriol azụ ụmụnna anyị ndị si nobodo abụọ a. E nweela klas ise e ji asụsụ Heshan Kriol kụziere ụmụnna ihe nỤlọ Akwụkwọ Ọmụmụ Baịbụl Maka Ụmụnna Na-alụbeghị Nwaanyị. E nweekwala klas anọ e ji asụsụ a kụziere ụmụnna ihe nỤlọ Akwụkwọ Ọmụmụ Baịbụl Maka Ụmụnna Lụrụ Di na Nwunye.Mgbe Ala Ọma Jijiji Mere na HeitiA Malitere Ọgbakọ Ndị Na-Eji Asụsụ Chaịniiz Amụ IheE nwere otu nwanna aha ya bụ Tin Wa Ng na-eje ozi na Betel dị na Dọminikan Ripọblik. Ọ na-asụ Chaịniiz. Nafọ 2005, alaka ụlọ ọrụ mere ya ọsụ ụzọ pụrụ iche ma ziga ya ka ọ na-ezi ndị na-asụ Chaịniiz nọ na Dọminikan Ripọblik ozi ọma. A mụrụ nwanna a na Dọminikan Ripọblik. Ọ nọkwa ebe ahụ too. Ndị mụrụ ya si Chaịna kwata Santo Domingo.Nabalị mbụ nọnwa Jenụwarị, afọ 2008, a malitere ọgbakọ na-eji asụsụ Chaịniiz amụ ihe na Santo Domingo, hiwekwa ìgwè na-eji asụsụ Chaịniiz amụ ihe na Santiago nafọ 2011. Ndị nkwusa iri asaa, nke iri atọ na isii nime habụ ndị ọsụ ụzọ oge niile, nakwa ọtụtụ ndị ọsụ ụzọ inyeaka, na-amụrụ ihe dị ka mmadụ iri asaa na isii Baịbụl kwa ọnwa.Bidoro Izi Ndị Na-asụ Bekee Ozi ỌmaNafọ 2007, ndị nkwusa nọ na Dọminikan Ripọblik dị puku iri abụọ na asaa, narị anọ na iri isii na isii. E nwekwara narị ọgbakọ atọ na iri asaa na isii. A na-amụkwara mmadụ dị puku iri anọ na itoolu, narị asaa na iri itoolu na ise Baịbụl. Ma e nweghị ọgbakọ Bekee ndị na-asụ Bekee ga-eso na-amụ ihe. Nihi ya, nEprel afọ 2008, alaka ụlọ ọrụ zigara otu di na nwunye bụ ndị ozi ala ọzọ ka ha gaa na Santo Domingo hiwe ìgwè na-eji asụsụ Bekee amụ ihe. Ha bụ Nwanna Donald Elwell na nwunye ya Jayne. Ndị nkwusa ole na ole e nwere nìgwè ahụ bu ụzọ chọpụta ebe ndị na-asụ Bekee bi ma hazie otú ha ga-esi na-arụ ha ka ha nwee ike izi ozi ọma nke ọma na ha.Mbọ ndị a ụmụnna anyị gbara mere ka ọtụtụ ndị sonyere ìgwè ahụ na-eji Bekee amụ ihe na Santo Domingo na-amụ ihe. Ìgwè a mechara ghọọ ọgbakọ na Julaị afọ 2009. Ndị nkwusa nọ na ya dị iri atọ na itoolu. E hiwekwara ọgbakọ nebe ndị ọzọ. Ọ bụ ya mere na Nọvemba afọ 2011, e nwere ọgbakọ asaa na otu ìgwè na-eji Bekee amụ ihe na Dọminikan Ripọblik.Otu Nwaanyị Kpuru Ìsì ma Daa Ogbi Aghọọ Onyeàmà JehovaIhe a bụ ebe otu nwanna nwaanyị bụ onye ọsụ ụzọ pụrụ iche ji asụsụ ndị ogbi na-agwa Lorys okwuE nwere otu nwaanyị nne na nna ya nwụrụ mgbe ọ ka dị obere. Aha ya bụ Lorys. Ntị chiri ya mgbe a mụrụ ya. Mgbe ọ dị afọ iri na isii, o bidoro ikpu ìsì. Ọ na-ahụtụ ụzọ nehihie, ma ọ naghị ahụtụdị ụzọ nabalị. Ọ na-abụ ọ chọọ ịgwa mmadụ okwu nabalị, ya ejide mkpịsị aka onye ahụ ma jiri ya na-agwa ya okwu nasụsụ ndị ogbi.Otu di na nwunye bụ ndị ọsụ ụzọ pụrụ iche hụrụ Lorys mgbe ọ dị afọ iri abụọ na atọ ma zie ya ozi ọma. Nogeahụ, ya na otu nwoke bi. Ha nwere otu nwa nwaanyị na-anụ ihe dị otu afọ. Di na nwunye a gwara Lorys ka ọ bịa ọmụmụ ihe nỤlọ Nzukọ Alaeze, ya agaa. Ihe ndị ọ mụtara rukwara ya nobi.Lorys kwụsịrị ihe ọjọọ ọ na-eme. Dị ka ihe atụ, mgbe ọ mụtara na ya na nwoke ahụ ya na ya bi ekwesịghị ibi nihi na ọ lụbeghị ya, ọ gwara ya na ha kwesịrị ịlụ otú di na nwunye kwesịrị isi alụ. Ọ gwakwara ya na ya chọrọ imeihe Baịbụl kwuru. Ihe a o kwuru juru nwoke ahụ anya, ya ekweta ka ha lụọ.Mgbe ha lụchara, Lorys ghọrọ onye nkwusa. Obere oge, e mee ya baptizim. Ndịàmà Jehova kụziiri ya Asụsụ Ndị Ogbi nke Amerịka mgbe ha na-amụrụ ya Baịbụl. Kemgbe ahụ, ọ na-akụziri ya nwa ya, jirikwa ya na-amụrụ ya Baịbụl.Mgbe Ala Ọma Jijiji Kpara Ike na HeitiNa Tuzdee, abalị iri na abụọ nọnwa Jenụwarị, afọ 2010, ala ọma jijiji kpara ike na Heiti. Ndị Dọminikan Ripọblik na ndị Heiti agaghị echefu ụbọchị ahụ echefu. Ozugbo ala ọma jijiji ahụ mechara, Òtù Na-achị Isi gwara alaka ụlọ ọrụ anyị dị na Dọminikan Ripọblik ka ha nye alaka ụlọ ọrụ dị na Heiti ego ha ga-eji zụta ihe ndị a ga-eji nyere ụmụnna anyị aka. Ebe ọ bụ na ego a buru ibu, a gwara otudọkịta na-eje ozi na Betel ka o bugara ha ya. Aha ya bụ Evan Batista. O toro ogologo ma gbaa agbaa.Mkpebi a e mere ziga Nwanna Batista bịara baa ezigbo uru nihi na mgbe o ruru, a gwara ya na a chọsiri ndị dọkịta ma ọrụ ike. E butere ọtụtụ ndị merụrụ ezigbo ahụ nỤlọ Mgbakọ dị nakụkụ alaka ụlọ ọrụ anyị dị na Heiti, ka a gwọọ ha. Mgbe ụmụnna matara na Nwanna Batista bụ dọkịta, ha kpọrọ alaka ụlọ ọrụ anyị dị na Dọminikan Ripọblik rịọ ha ka ha kwe ka ọ nọtụkwuo na Heiti. Ha kwetakwara. Nwanna a bidoro gwọwa ụmụnna ndị merụrụ ahụ. Otú a ka e si malite inyere ụmụnna nọ na Heiti aka, awa ole na ole ala ọma jijiji ahụ mechara.Ụmụnna anyị gbataara ụmụnna ndị nọ na Heiti ọsọ enyemaka mgbe e nwechara ala ọma jijiji nafọ 2010Ngalaba Na-ahụ Maka Ịzụta Ihe nalaka ụlọ ọrụ dị na Dọminikan Ripọblik zụtara ihe oriri ha ga-ebugara ụmụnna anyị. Ha zụtara osikapa, àgwà, na ihe oriri ndị ọzọ nwere ike iju otu nnukwu gwongworo bugara ụmụnna anyị nọ na Heiti. Ihe ndị ahụ rutere Heiti na Tọzdee, abalị iri na anọ nọnwa Jenụwarị, mgbe o ji ọkara gafee elekere anya abụọ nisi ụtụtụ. Ọ ga-abụ ya bụ ihe mbụ e si mba ọzọ bute na Heiti maka ịgbatara ndị mmadụ ọsọ enyemaka. Notu ụbọchị ahụ, e si na Dọminikan Ripọblik zitekwuo dọkịta atọ ga-agwọ ụmụnna anyị merụrụ ahụ. Ha gbara awa asaa nụzọ tupu ha eruo alaka ụlọ ọrụ anyị dị na Heiti ná mgbede. Ozugbo ha rutere, ha gawara ebe ụmụnna anyị ndị merụrụ ahụ nọ gwọwa ha ruo ime abalị. Nechi ya, dọkịta anọ ọzọ na nọọsụ anọ sikwa na Dọminikan Ripọblik bịa. Ha ji ihe rụtatụ ebe ha nọ na-awa ndị mmadụ ahụ nỤlọ Mgbakọ, nagbanyeghị na ọ dịcharaghị ha mfe ịnọ ebe ahụ eme otú ahụ. Nime otu izu, ụmụnna anyị ndị dọkịta na ndị nọọsụ ndị ahụ gwọrọ ihe karịrị narị mmadụ atọ.Nụbọchị ọ bụla, a na-ebuga ụmụnna anyị ndị merụrụ ezigbo ahụ nụlọ ọgwụ dị iche iche na DọminikanRipọblik. Mgbe ụfọdụ, ọ bụ ụgbọala ndị e ji butere ụmụnna anyị ihe ka a na-eji ebuga ha. Alaka ụlọ ọrụ họpụtara ụmụnna ga na-aga eleta ndị ọrịa, ka ha na-agba ụmụnna ndị nọ nụlọ ọgwụ ume, hụkwa na e nyere ha ọgwụ na ihe ndị dị ha mkpa. Ọgbakọ ndị dị nso nyere ụmụnna ndị na-elekọta ndị ezinụlọ ha ahụ na-adịghị ụlọ na ihe oriri.Ndịàmà Jehova tụkọtara ihe oriri na ihe ndị ọzọ juru ọtụtụ gwongworo zigara ụmụnna ha, kesaakwara ha yaMgbe ala ọma jijiji ahụ mechara, otú ụmụnna anyị si gbasie mbọ ike nyere ụmụnna ha aka dabara nihe e kwurunIlu 17:17. Ebe ahụ sịrị: Ezi enyi nwere ịhụya mgbe niile, ọ bụkwa nwanne a mụrụ maka oge nsogbu. Ihe ndị mere eme gosiri na Jehova na-eji mmụọ nsọ ya na ụmụnna anyị enyere anyị aka, a sịgodị na mmadụ nwụnahụrụ anyị. E nyeere ụmụnna anyị nọ na Heiti aka ruo ọtụtụ ọnwa. Ndịàmà Jehova tụkọtara ihe oriri na ihe ndị ọzọ juru ọtụtụ gwongworo zigara ụmụnna ha, kesaakwara ha ya. Ụmụnna anyị ndị dọkịta na ndị nọọsụ, dị ihe dị ka mmadụ iri asaa na asatọ, si mba dị iche iche bịa nyere ụmụnna ndị nọ na Heiti aka. E nwekwara ọtụtụ ụmụnna anyị ndị ọzọ wepụtara onwe ha nyere ha aka notu ụzọ ma ọ bụ nụzọ ọzọ.Ihe Ndị A Na-atụ Anya Ga-eme nỌdịnihuÀgwà Ọma Ha Mere Ka Ha Nwee Aha ỌmaNdịàmà Jehova ekwusaala ozi ọma na Dọminikan Ripọblik ihe dị ka afọ iri asaa. Kemgbe ahụ, àgwà ọma ha emeela ka ha nwee aha ọma. Ọ na-abụ ndị mmadụ hụ ụmụnna anyị nozi ọma, ha asị ha nye ha akwụkwọ anyị. Ndị mmadụ na-agwakarị ha, sị: Chọọchị unu dị mma ma ọ bụ Unu na-eme ihe Baịbụl kwuru.E nwere otu ihe mere mgbe a chọrọ ịrụ Ụlọ Nzukọ Alaeze nala otu nwanna nyere ọgbakọ. Mgbe nwanna a gara ideba ala ahụ nakwụkwọ, ọ chọpụtara na e nweela onye ji aghụghọ deba ya nakwụkwọ. Onye ahụ boro nwanna anyị ebubo na ọ chọrọ ịnara ya ala ya. Nihi ya, e wepụrụ okwu ahụ nụlọikpe. Okwu a abụghị obere okwu nihi na nwoke ahụ nwere akwụkwọ ala ndị o ji na-egosi na ala ahụ bụ nke ya. Akwụkwọ ala ndị ahụ bucha aha ya.Mgbe ikpe ahụ na-aga nihu, ọkàikpe na-ekpe ikpe a jụrụ ọkàiwu nwanna anyị kpọrọ ka o kwuo kpọmkwem onye ọ na-ekpechite ọnụ ya. Ọkàiwu ahụ kwuru na ọ bụ ụlọ ọrụ Ndịàmà Jehova. Ọkàikpe ahụ kwuziri, sị: Ọ bụrụ otú ahụ, ihe niile unu kwuru gbasara ala a bụ eziokwu. Ama m Ndịàmà Jehova nke ọma, amakwa m na ha na-akwụwa aka ọtọ. Ha enweghị ike igwu mmadụ wayo, ma ọ bụ nara mmadụ ihe ya.Mgbe a na-ekpe ikpe a, nwoke ahụ wepụtara akwụkwọ ndị ọ sịrị gosiri na ọ bụ ya nwe ala ahụ. E nyochara akwụkwọ ndị ahụ ma chọpụta na ha bụ akwụkwọ adịgboroja. Nihi ya, ọkàikpe ahụ kpelaara Ndịàmà Jehova ikpe ahụ. Ọkàiwu ahụ na-ekpechitere Ndịàmà Jehova ọnụ ha sịrị: Ihe a abụghị mbụ ụdị ihe a na-eme. Mgbe ọ bụla a kpọtụrụ aha Ndịàmà Jehova nụlọikpe ndị e nwere nobodo a, ndị mmadụ na-ekwu okwu ọma banyere ha.Ihe Ndị A Na-atụ Anya Ga-eme nỌdịnihuAnyị amabeghị mmadụ ole na Dọminikan Ripọblik ga-emecha mụọ Baịbụl ma bata nọgbakọ. Ma ka ọ dị ugbu a, ụmụnna anyị na-agbalị izi ndị chọrọ ịmụ Baịbụl ozi ọma. Dị ka ihe atụ, nafọ 2013, Ndịàmà Jehova nọ na Dọminikan Ripọblik ji ihe karịrị nde awa iri na otu zie ndị mmadụ ozi ọma. Mmadụ ole ha mụụrụ Baịbụl dị puku iri asaa na otu, narị itoolu na iri abụọ na abụọ. Ndị rụrụ ọrụ ọsụ ụzọ nafọ ahụ dị puku itoolu, narị asaa na iri asaa na isii. Nọnwa Ọgọst afọ ahụ, ndị nkwusa dị puku iri atọ na ise, narị atọ na iri atọ na otu jesiri ozi ọma ike. Otu narị puku mmadụ, iri puku abụọ na asaa, narị asaa na iri na isii bịara Ncheta Ọnwụ Jizọs. Nke a gosiri na ọtụtụ ndị ka ga-abata nọgbakọ.Ndịàmà Jehova ekwusaala ozi ọma ọtụtụ ebe na Dọminikan Ripọblik kemgbe ahụ Nwanna Lennart Johnson na nwunye ya Virginia bidoro ikwusa ozi ọma na Dọminikan Ripọblik, nụbọchị Sọnde, nọnwa Eprel afọ 1945. Ndịàmà Jehova nọ na Dọminikan Ripọblik ejighị ozi ọma ha na-ezi egwu egwu. Obi dịkwa ha ụtọ maka mbọ ndị mbụ kwusara ozi ọma na Dọminikan Ripọblik gbara. Ma, ihe na-eme ha obi ụtọ karịchaa bụ na ha na-agba àmà nke ọma banyere alaeze Chineke. Ọrụ 28:23 Ụmụnna anyị ndị Dọminikan Ripọblik na-atụsi anya ike mgbe mmadụ niile nọ nobodo ha ga-eso Ndịàmà Jehova nọ nụwa niile na-abụ abụ, sị: Jehova aghọwo eze! Ka ụwa ṅụrịa ọṅụ. Ka agwaetiti niile ṅụrịa ọṅụ.Ọma 97:1.Jehova Emeela Ka Ọtụtụ Ndị Bata nỌgbakọIHE dị ka otu ọnwa e gbuchara Trujillo nafọ 1961, e mere m baptizim. Noge ahụ, m na-amụ banyere iwu na mahadum. Papa m chọrọ ka m bụrụ ọkàiwu, ma, m ma na ihe Chineke na-akụzi ka ihe ọ bụla a na-akụzi nụlọ akwụkwọ. Nihi ya, m si na mahadum ahụ pụọ, nagbanyeghị nsogbu niile papa m nyere m. Obere oge, aghọrọ m ọsụ ụzọ pụrụ iche.Otu nime ebe ndị e zigara m bụ La Vega. Ọ bụ ebe Chọọchị Katọlik hiwere isi. Noge m nọ ebe ahụ, e nweghị onye batara nọgbakọ. Naanị mụ na onye ọsụ ụzọ ibe m na-enwe ọmụmụ ihe. M kwuwe okwu ihu ọha, ọ bụ naanị ya na-ege ya. Ma Jehova ji Baịbụl m na-amụ, mgbakọ m na-aga, na ekpere m na-ekpegara ya mee ka ike ghara ịgwụ m ijere ya ozi. M kpewa ekpere, m na-arịọ Jehova ka o mee ka e nwee ọgbakọ na La Vega. Obi dị m ụtọ na e nweela Ụlọ Nzukọ Alaeze isii na ọgbakọiri na anọ na La Vega. E nwekwara ihe karịrị narị ndị nkwusa asatọ nebe ahụ.Nafọ 1965, alụrụ m Ángela. Nafọ 1981, a kpọrọ anyị bịa jewe ozi na Betel. Noge m mere baptizim, e nwere naanị narị ndị nkwusa isii na iri asatọ na otu na Dọminikan Ripọblik. Ma ugbu a, e nwere ihe karịrị puku ndị nkwusa iri atọ na puku isii. Ọtụtụ puku mmadụ na-abịakwa mgbakọ anyị. Ọ na-abụ m cheta ole anyị dịbu na ole anyị dị ugbu a, ọ na-atụ m nanya otú Jehova si mee ka ọtụtụ ndị bata nọgbakọ.Mmadụ Iri Abụọ na Abụọ Hapụrụ ChọọchịNWANNA German Gomera bụ nwa nke iri nime ụmụ iri na otu nne na nna ya mụrụ. Mgbe nna ya na ụmụnne ya ndị nwaanyị abụọ nwụrụ, mama ya aha ya bụ Luisa kpọọrọ ya na ụmụnne ya ndị ọzọ gaa nobodo mepere emepe biri. Nebe ahụ, ha banyere Chọọchị Menno. Ọ bụkwa chọọchị a ka ụmụnne mama ya ndị nwoke na ndị ezinụlọ ha na-aga.Nwanna German sịrị: Nafọ 1962, e zitere otu di na nwunye bụ ndị ọsụ ụzọ pụrụ iche nobodo anyị. Ndị obodo anyị kwuru na ha ji ozizi ụgha na-eduhie ndị mmadụ. Ma, mgbe di na nwunye ahụ bịara ileta Piña na ezinụlọ ya, ha nabatara ha. Ezinụlọ Piña buru ibu. Otú di na nwunye a si mesapụrụ ha ihu mere ka ha gee ha ntị. Ọbịbịa ha bịara na nke Piña ha mere ka ha na ụmụnne m ndị nwaanyị atọ tọrọ m malite ịmụ Baịbụl.Nwanna German kwukwara, sị: Otu ụbọchị, mgbe di na nwunye ahụ bịara ịmụrụ Piña na ndị ezinụlọ ya Baịbụl, ha gwara mama m ka ọ bịa soro ha. Ha gụụrụ ya amaokwu Baịbụl ndị kwuru na ndị mmadụ ga-adị ndụ ebighị ebi nụwa a. Mgbe ha gụchara, mama m jụrụ ha, sị, Gịnịzi mere ha ji akụziri anyị na chọọchị na ndị ezi omume niile ga-aga eluigwe? Mgbe nwanna nwoke ahụ gụchaara ya Baịbụl ma kọwaara ya na Baịbụlkwuru na e nwere ndị a ga-akpọlite nọnwụ ha ebiri nụwa, mama m kwetara ihe ndị ahụ a kụziiri ya. Ọ malitekwara ịkụziri ndị ọzọ ihe ndị ọ mụtara na Baịbụl.Mgbe ndị pastọ Chọọchị Menno matara na ndị òtù ha na Ndịàmà Jehova na-amụ Baịbụl, ha gbalịsiri ike ka ha kwụsị ha ịmụ Baịbụl. Ha badịịrị ha mba na ha ga-eme ha ihe. Ma, nwunye Piña aha ya bụ Maximina gwara ndị pastọ ha, sị, Ka m gwa unu, abụghị m taata. Ọ bụ m ga-ekpebi ihe m ga-eme.Nwanna German kwuziri, sị, Mmadụ iri abụọ na abụọ mechara hapụ Chọọchị Menno soro Ndịàmà Jehova na-aga ọmụmụ ihe. E mere mama m baptizim nafọ 1965, mee m nafọ 1969 mgbe m dị afọ iri na atọ.M Bụbu Onye Agha Nnupụisi Na-ekweghị na Chineke, Mechaa Fewe ChinekeMGBE m bụ okorobịa, otú ndị okpukpe si akpọ ibe ha asị mere ka obi na-ajọ m njọ. Amaghị m ihe mere Chineke emebeghị ka ịda ogbenye na mmegbu kwụsị nakwa ihe mere ọtụtụ ndị sịrị na ha na-efe Chineke anaghị eme ihe Baịbụl kwuru. Ihe a niile mere ka m ghara ikwere na Chineke dị, meekwa ka m chee na ọ bụ naanị ịgbanwe ọchịchị nike ga-eme ka ụwa dị mma.Amalitere m ịgụTeta!nafọ 1962, mụ na Ndịàmà Jehova amụwa Baịbụl nafọ 1963. Ihe ndị m mụtara baara m uru. O mere ka m mara na e kwesịghị ịta Chineke ụta nihi ihe ọjọọ okpukpe dị iche iche na-eme, nakwa na Chineke nwere ezigbo ihe ọ ga-emere ndị mmadụ. Ọnwa abụọ m bidoro ịmụ Baịbụl, m malitere ịkọrọ ndị ọzọ na Alaeze Chineke ga-ewepụ ọchịchịọjọọ ndị mmadụ na-achị ma chịwa ụwa. E mere m baptizim nafọ 1964. Aghọkwara m onye ọsụ ụzọ pụrụ iche nafọ 1966. O doro m anya na ọgbakọ Chineke m batara mere ka m dịrị ndụ ruo ugbu a nihi na ọtụtụ ndị mụ na ha nọrọ nòtù nnupụisi anwụọla ọnwụ ike. A tụkwara ụfọdụ mkpọrọ, ebe ndị ọzọ gbalara obodo ọzọ. M na-ekele Jehova maka na o mere ka m na-efe ya, ọ bụ eziokwu na ekwebughị m na ya. O kwekwara anyị nkwa na ya ga-eweta ụwa ọhụrụ nke ezi omume ga-ebi na ya.Onye Ogbi Mbụ Batara nỌgbakọNTỊ chiri m mgbe m dị obere. Nihi ya, m gara mụọ asụsụ ndị ogbi nụlọ akwụkwọ ndị ogbi. Mgbe m dị afọ iri na otu, otu ezinụlọ bụ Ndịàmà Jehova gwara m ka m soro ha gaa ọmụmụ ihe. Nke ahụ bụ nke mbụ m na-aga ọmụmụ ihe Ndịàmà Jehova. Nagbanyeghị na aghọtaghị m ihe e kwuru, otú ha si nabata m mere ka m bịawazie. Ọtụtụ nime ha kpọrọ m ka m bịa rie nri nụlọ ha, kpọọkwa m ka m soro ha mee ihe ndị ọzọ.Aghọrọ m onye nkwusa nafọ 1982, mee baptizim ná ngwụcha afọ ahụ. Nafọ 1984, m lụrụ otu nwanna nwaanyị aha ya bụ Eva. Ọ bụkwa onye ogbi. Ọ bụ eziokwu na anyị aghọtachaghị ihe ụfọdụ Baịbụl na-akụzi, ma anyị ma na anyị nọ nọgbakọ Jehova. Ihe anyị ji mata bụ otú ha si hụ ibe ha nanya, bụkwanụ ihe Baịbụl kwuru e ji ama ndị na-eso ụzọ Jizọs. Obi dị anyị ụtọ na anyị nọ nọgbakọ Jehova.Jọn 13:35.Nafọ 1992, e bidoro kụziwere ụfọdụ ụmụnna Asụsụ Ndị Ogbi nke Amerịka. Obere oge, ụmụnna ndị a bidoro chọwa ndị ogbi ma na-ezi ha ozi ọma. Nafọ 1994, alaka ụlọ ọrụ anyị dị na Dọminikan Ripọblik si Puweto Riko kpọta otu di na nwunye ka ha bịa na Betel kụziere ụmụnna iri abụọ na ise asụsụ ndị ogbi. Nke a mere ka izi ndị ogbi ozi ọma biri ọkụ.Ná ngwụcha afọ ahụ, mụ na nwunye m bidoro iso ìgwè e hiwere ọhụrụ na-eji asụsụ ndị ogbi amụ ihe na-amụ ihe. Ihe Baịbụl na-ekwu bịara na-edokwu anyị anya mgbe anyị bidoro ịga ọmụmụ ihe nasụsụ ndị ogbi. Otu nime ihe ndị ahụ bụ na Setan kwuru na otú Jehova si achị adịghị mma. Ọzọ abụrụ otú Chineke ga-esi jiri Alaeze Mesaya mezuo nzube ya.Nabalị mbụ nọnwa Disemba, afọ 1995, e hiwere ọgbakọ na-eji Asụsụ Ndị Ogbi nke Amerịka amụ ihe na Santo Domingo nakwa na Santiago. NỌgọst 2014, e nwere ọgbakọ iri abụọ na isii na ìgwè iri na asatọ na-eji asụsụ ndị ogbi amụ ihe na Dọminikan Ripọblik.Mụ na nwunye m Eva kụziiri ụmụ anyị atọ asụsụ ndị ogbi. Ọ bụkwa asụsụ ha kacha asụ. Nwa mbụ anyị aha ya bụ Éber na-eje ozi nalaka ụlọ ọrụ dị nAmerịka. O so na-asụgharị asụsụ ndị ogbi. M bụ ohu na-eje ozi nọgbakọ. Nwunye m kwa bụ ọsụ ụzọ oge niile.Ọ Chọpụtara Ihe Ga-abara Ya Uru ná NdụMGBE José dị afọ iri na otu, ọ kwagara nobodo Santo Domingo. Ihe o ji akpa afọ ya bụ itere ndị mmadụ akpụkpọ ụkwụ ha pọlish na ire oroma na ihe ndị ọzọ. Noge ọ bụ okorobịa, a bịara mara ya ka onye na-arụsi ọrụ ike. Mgbe ọtụtụ afọ gachara, nwanne ya nwoke bụ Onyeàmà Jehova gwara ya lekọtawara ya ụlọ. Otu ụbọchị, José hụrụ akwụkwọỊ Pụrụ Ịdị Ndụ Ebighị Ebi nime Paradaịs nElu Alana tebụl ha na-anọ eri nri. O highị ụra abalị ebe ọ na-agụ ya. Ọ chọpụtara na ya ahụla ihe ga-abara ya uru ná ndụ.Nizu na-eso ya, José gara nỤlọ Nzukọ Alaeze kacha nso nebe o bi gwa ụmụnna na ya bụ Onyeàmà Jehova. Ọ gwara ha na ya amụtala na o kwesịrị ịna-aga ọmụmụ ihe, na-ekwusakwa ozi ọma. Ọ gwakwara ha na akwụkwọỊ Pụrụ Ịdị Ndụọ gụrụ emeela ka ọ mata ihe Ndị Kraịst na-ekwesịghị ịna-eme. O kwuru na ya anaghị eme ihe ndị ahụ. Mgbe abalị iri na isegachara, ọ ghọrọ onye nkwusa. Mgbe ọnwa isii gachakwara, e mere ya baptizim. Ọ dị afọ iri abụọ na otu mgbe ahụ.Ọrụ Nwanna José na-arụ anaghị ekwecha ya gaa ọmụmụ ihe. Nihi ya, ọ gbara arụkwaghịm nọrụ ahụ, chọta ọzọ. Ma, ihe a na-akwụ ya enweghị ebe o ruru ihe a na-akwụbu ya. Ma, ọrụ nke a na-enye ya ohere ịga ọmụmụ ihe na ịsụ ụzọ. Mgbe ọ lụrụ nwaanyị, mụọ ụmụ nwoke abụọ, ọ kwụsịrị ịsụ ụzọ.Nwanna José kpebisiri ike ibido mgbe ụmụ ya dị obere kụziwere ha Baịbụl. Nihi ya, mgbe nwunye ya Josefina dị ime ọnwa atọ, bụ ime nwa mbụ ha aha ya bụ Noé, o bidoro ịgụrụ yaAkwụkwọ M nke Akụkọ Biblenihi na ọ ma na nwa ahụ na-anụ ihe ọ na-agụ. Tupu nwunye ya amụọ nwa ahụ, ọ gụchaarala ya akwụkwọ ahụ. Ihe a ka o mekwara mgbe nwunye ya dị ime nwa ha nwoke nke abụọ aha ya bụ Neftalí.E mechara mee Nwanna José onyeisi nebe ọ na-arụ ọrụ. A na-akwụkwa ya ego ji okpukpu iri karịa ihe a na-akwụ ya nebe mbụ ọ na-arụ ọrụ. Nafọ 2008, o si nọkwá e nyere ya rịtuo ma maliteghachi ịsụ ụzọ. Na nke ugbu a, nwunye ya na ụmụ ha abụọ so ya na-asụ ụzọ. Nafọ ahụ, nwa mbụ ya dị afọ iri na atọ, nke abụọ adịrị afọ iri. Ebe ego a na-akwụ ya na-ebughịzi ibu, ya na ndị ezinụlọ ya kpebiri na ha ga-eselata aka notú ha si emefu ego. Nwanna José, nwunye ya, na ụmụ ha abụọ na-amụrụ ihe dị ka mmadụ iri atọ Baịbụl kwa ọnwa. Jizọs kwuru na ọ bụrụ na anyị eburu ụzọ na-achọ Alaeze Chineke, Jehova ga-agọzi anyị. Mat. 6:33 Nwanna José na ndị ezinụlọ ya kwetara nihe ahụ Jizọs kwuru, ha ahụkwala neziokwu na Jehova na-emezu nkwa ya.Achọburu M Ịkwụsị Ife ChinekeA MỤRỤ m nezinụlọ na-ekpesi Chọọchị Katọlik ike. Ha chọkwara ka m bụrụ ụkọchukwu. Nihi ya, mgbe m dị afọ iri na abụọ, m bidoro ịmụ ihe ọmụmụ atọ. Ọ bụkwa ndị ụkọchukwu atọ kụziiri m ihe ọmụmụ ndị ahụ. Nafọ 1990, mgbe m dị afọ iri na anọ, a kpọrọ m ka m bịa gụọ akwụkwọ notu nime ụlọ akwụkwọ seminarị kacha mma na Dọminikan Ripọblik.M bidoro ime nke ọma nụlọ akwụkwọ a. Ndị nkụzi anyị gwara m na m jiri aka ahụ m ji, m ga-abụ bishọp. Ma ike ịgụ akwụkwọ ebe ahụ gwụrụ m nihi na ha na-akụziri anyị echiche mmadụ, kama ịkụziri anyị ihe Baịbụl kwuru. Ihe ọzọkwa bụ na ndị ụkọchukwu anyị na-akwa iko aghara aghara. E nwedịrị mgbe ha chọrọ idina m nike. Ọ bụzi mgbe ahụ ka m chọrọ ịkwụsị ife Chineke.Noge ahụ, otu di na nwunye bụ ndị ozi ala ọzọ bịara na seminarị anyị nye onye na-ahaziri anyị ego akwụkwọAjụjụ Ndị Na-eto Eto Na-ajụAzịza Ndị Na-adị Irè.M naara ya akwụkwọahụ, si nisi gụchaa ya. Mgbe m gụchara ya, m kwuru nobi m, sị, Ọ bụ ihe a ka m na-achọ. M pụrụ nụlọ akwụkwọ seminarị ahụ, mụ na Ndịàmà Jehova ebido ịmụ Baịbụl. M bidokwara ịga ọmụmụ ihe ha. Mgbe ọnwa asatọ gachara, ya bụ, nọnwa Julaị, afọ 1991, e mere m baptizim. M bidokwara ịsụ ụzọ. M mechakwara lụọ Nwanna Nwaanyị María. Yanwakwa bụ ọsụ ụzọ. Kemgbe afọ 2006, mụ na ya bụ ọsụ ụzọ pụrụ iche. Kama ịkwụsị ife Chineke, m na-enyeziri ndị chọrọ ịma onye Chineke bụ aka ka ha fewe ya.Ihe Ndị Mere nOtu Narị Afọ Gara Aga, Ya Bụ, nAfọ 1915ỤLỌ NCHEMarch 1, 1915 kwuru, sị: Ihe a bụ oge ule. Ihe mere anyị jibu na-ekwusasi ozi ọma ike ọ bụ maka na anyị na-atụ anya na a ga-akpọrọ anyị laa eluigwe nafọ 1914, ka ọ bụ na anyị hụrụ ONYENWE ANYỊ nanya, hụkwa ozi Ya na ụmụnna anyị nanya? Nafọ 1915, obi adịghị ụfọdụ Ndị Mmụta Baịbụl mma maka na ihe ha tụrụ anya ya emeghị. Noge ahụkwa, a na-alụ agha nọtụtụ ebe nụwa.Nafọ ahụ, a na-alụ agha a na-akpọ Agha Ukwu na Yurop. Ma, e mechara kpọwa ya Agha Ụwa nke Mbụ. Ngwá agha ndị e ji lụọ agha a gbanwere otú e sibu alụ agha nihi na ọ kpara ọtụtụ ndị na-abụghị ndị agha aka ọjọọ. Dị ka ihe atụ, nafọ 1915, ụgbọ mmiri ndị Jaman malitere ịgbagharị noké osimiri ndị gbara Briten gburugburu. Nabalị asaa nọnwa Mee, afọ 1915, otu nime ụgbọ mmiri ndị Jaman kpuru ụgbọ mmiri ndị Briten na-ebu ndị njem. Ihe karịrị otu puku na otu narị mmadụ nọ nụgbọ ahụ nwụrụ.Okwu Gbasara Ịga AghaNdị Mmụta Baịbụl achọghị iso lụọ agha a. Ma ha aghọtachaghị na Ndị Kraịst ekwesịtụdịghị ịba amị ma ọ bụ ịlụ agha. Ọ bụ eziokwu na ha anaghị eji aka ha aba amị, ụfọdụ nime ha bara amị mgbe gọọmenti kpọrọ ha ka ha mee otú ahụ. Ha gbakwara mbọ ka ha ghara ịga agha. Ọ bụrụ na a manye ha gaa kwaa mgbọ nọgbọ agha, ụfọdụ nime ha kpebiri na naanị ihe ha ga na-eme bụ ịgbali égbè elu.NỤlọ NcheJuly 15, 1915, e kwuru banyere otu nwanna onye Họngarị bụ onye agha. E mere ya baptizim noge ọ na-agbake nahụ e merụrụ ya nihu agha. Mgbe ọ gbakechara, ọ laghachịrị nọgbọ agha.Ụlọ Ncheahụ kwuru na mgbe ndị agha Họngarị rutere nso nebe ndị agha Rọshịa nọ, onyeisi ha gwara ha ka ha jiri mma a rụnyere nọnụ égbè ha magbuo ndị agha Rọshịa. Nwanna anyị onye Họngarị ahụ nọ nisi isi aka ekpe. Ọ chọghị igbu mmadụ, ọ chọghịkwanụ ka mmadụ gbuo ya. Nihi ya, o ji mma ya na-akụpụ mma onye agha Rọshịanọ ya nihu. Mgbe ha na-akụ mma, ọ chọpụtara na onye agha Rọshịa ahụ achọghịkwa igbu yanwa, naanị ihe ọ chọrọ bụ ịna-akụpụ mma ahụ yanwa ji. Onye agha Rọshịa ahụ gbọtọrọ mma ya bidozie bewe ákwá. Mgbe nwanna onye Họngarị ahụ leruru ya anya, ọ hụrụ na e nwere baajị dị nefe ya. E sere ya Obe na Okpueze. Nwanna onye Họngarị ahụ mataziri na ọ bụ nwanna ya nime Onyenwe anyị.Otu isiokwu gbara nỤlọ NcheSeptember 1, 1915, lebara anya nihe gbasara Ndị Kraịst ịbụ ndị agha. O kwuru, sị: Onye ọ bụla bara amị ma yiri uwe ndị amị ekwerela ịrụ ọrụ niile ndị amị na-arụ. . . . Ọ dịnụ mma Onye Kraịst ime otú ahụ? Ka oge na-aga, ọ bịara doo anya na Ndị Kraịst ekwesịghị inwe ihe ọ bụla jikọrọ ha na agha.Mgbanwe E Mere nIsi Ụlọ Ọrụ AnyịNafọ 1915, a gwara mmadụ iri asaa nime ndị na-eje ozi na Betel dị na Niu Yọk ka ha laa jewe ozi nèzí. Ihe kpatara ya bụ na ego adịghị a ga-eji na-elekọta mmadụ niile nọ na Betel. A gwara ha, sị: Anyị achọghị ịba nụgwọ, ma ọ bụkwanụ kwụsị ozi anyị na-ejere Chineke. Ọ bụ ya mere anyị ji kpebie iselata aka nego anyị na-emefu.Mmadụ atọ nime mmadụ iri asaa ahụ a sịrị laa bịanyere aka nakwụkwọ ozi e dere naha Mmadụ Iri Asaa ahụ Na-ala Ala. Aha otu nime mmadụ atọ ahụ bụ Nwanna Clayton J. Woodworth. E bipụtara akwụkwọ ozi ahụ nỤlọ NcheMay 1, 1915. Ndị ahụ na-alanụ kwuru na ọ bụ eziokwu na ha na-ala, obi dị ha ụtọ nihi ọtụtụ ihe ọma Jehova meere ha na nihi ọrụ dị iche iche ha rụrụ mgbe ha na-eje ozi na Betel.Ọ bụ eziokwu na isi na Betel pụọ adịrịghị ụmụnna ndị ahụ mfe, o mere ka ha gosi ma hà ji obi ha niile na-ejere Jehova ozi. Hà ga-anọgide na-ejere Chineke ozi, ma ọ bụ na-ewe iwena a sịrị ha laa? Nwanna Woodworth nọgidere na-ekwusa ozi ọma. E mechakwara kpọghachi ya na Betel. Nafọ 1919, ọ ghọrọ onye mbụ na-achịkọta ihe ndị a na-ebipụta naThe Golden Age,bụ nke a na-akpọziTeta!Ọ bụkwa ihe ọ rụgidere ruo nafọ 1946.Ohere Mmadụ Ga-eji Jeere Jehova OziNỤlọ Nchendị e bipụtara nafọ 1915, a gbara ụmụnna anyị ume ka ha nọgide na-ekwusa ozi ọma nagbanyeghị na afọ ahụ tara akpụ. Ndị e lebaara anya karịchaa bụ ndị e ziri ozi ọma noge gara aga, ha enwee mmasị.Ụlọ NcheDecember 15, 1915, kwuru, sị: E nwere kaadị ndị e si nebe dị iche iche nobodo a zitere anyị. Ndị zitere ha kwuru ka anyị wetara ha akwụkwọ anyị. Anyị chọrọ ka ụmụnna anyị gaghachi na nke ha . . . mara ma è megharịala ha anya. Ihe mere e ji chọọ ka a gaghachi bụ ka e mee ka ha na-anụ ọkụ nobi, ya bụ, ka ha jiri obi ha niile hụ Chineke nanya, jirikwa eziokwu ha na-amụta kpọrọkwuo ihe.Nihi otú ihe si kwụrụ nafọ 1915, a chọrọ ka ụmụnna anyị lekwasị anya nihe ndị gbasara Alaeze Chineke, otú a chọkwara ka anyị na-eme taa. Ọ bụ ya mereỤlọ NcheFebruary 15, 1915, ji kwuo, sị: Anyịnwa ndị mụ anya ugbu a kwesịrị ịna-arụsi ọrụ Chineke ike. Ndị ohu Chineke kwesịkwara ịna-eche nche.Ụlọ Ncheahụ kwukwara, sị: Anyị gana-eche nche.Gịnịkwanụ ka anyị kwesịrị ịna-eche nche? Anyị kwesịrị ịna-echeonwe anyịnche ka a ghara iji ihe ndị dị nụwa ugbu a megharịa anyị anya.Isiokwu afọ 1916 gbara ụmụnna anyị ume ka ha dị ike nokwukwe. Isiokwu a si náNdị Rom 4:20. Amaokwu Baịbụl a ga-agba ụmụnna anyị ume nafọ 1916 nihi na ọnwụnwa bịaara ha nafọ ahụ.Ngụkọta Ọnụ Ọgụgụ Niile E Nwere na 2014Alaka Ụlọ Ọrụ Ndịàmà Jehova:  90Mba Ndị Nyere Akụkọ Ozi Ha:  239Ọgbakọ Niile:  115,416Ndị Bịara Ncheta Ọnwụ Jizọs nỤwa Niile:  19,950,019Ndị Tara Achịcha:  14,121Ọnụ Ọgụgụ Kasị Elu nke Ndị Nkwusa:  8,201,545Nkezi Ndị Kwusara Ozi Ọma Kwa Ọnwa:  7,867,958Pasenti O Ji Karịa nke 2013:  2.2Ndị E Mere Baptizim:  275,581Nkezi Ndị Ọsụ Ụzọ Inyeaka Kwa Ọnwa:  635,298Nkezi Ndị Ọsụ Ụzọ Kwa Ọnwa:  1,089,446Awa Niile Anyị Ji Kwusaa Ozi Ọma:  1,945,487,604Nkezi Ọmụmụ Baịbụl Kwa Ọnwa:  9,499,933Nafọ ije ozi 2014, Ndịàmà Jehova ji ihe karịrị ijeri naịra iri atọ na asaa lekọta ndị ọsụ ụzọ pụrụ iche, ndị ozi ala ọzọ, na ndị nlekọta na-ejegharị ejegharị nebe ndị e zigara ha ka ha na-eje ozi.  Ụmụnna na-eje ozi nalaka ụlọ ọrụ anyị niile dị puku iri abụọ na anọ na narị asaa na iri na otu. Ndị a niile na-eje ozi oge niile pụrụ iche. 